(Ben Stokes): അന്യംനിന്നു പോയിട്ടില്ല അവന്‍റെ വംശം | Column About England international cricketer Ben Stokes\nഅന്യംനിന്നു പോയിട്ടില്ല അവന്‍റെ വംശം\nBy വസന്ത് കമല് • 30/07/2020 at 9:52PM\n"മിസ്റ്റർ ഇൻക്രെഡിബിൾ എന്ന കാർട്ടൂൺ കഥാപാത്രത്തിന്റെ പേര് ഇംഗ്ലീഷ് ക്യാപ്റ്റൻ ജോ റൂട്ട് തന്റെ വിശ്വസ്തനായ ലെഫ്റ്റ്‌നന്റിന് പതിച്ചു കൊടുത്തത് വെറുതെയല്ല. മനുഷ്യസാധ്യമല്ലെന്ന് തോന്നിക്കുന്ന പലതും ബാറ്റ് കൊണ്ടോ പന്ത് കൊണ്ടോ അയാൾ നിസാരമാക്കുകയാണ്" ലോകക്രിക്കറ്റിലെ ഓൾറൗണ്ടർമാരിലെ പുതിയ തിളക്കത്തെ കുറിച്ച് വസന്ത്കമൽ എഴുതുന്നു.\n1996 - ഒരു ലോകകപ്പ് ടൂർണമെന്റിനാകെ സനത് ജയസൂര്യ എന്ന ഇടങ്കയ്യൻ സ്വന്തം മേൽവിലാസം ചാർത്തിക്കൊടുത്ത വർഷം. ജസൂര്യയുടെയും അരവിന്ദ ഡിസിൽവയുടെയും അർജുന രണതുംഗയുടെയും ചാമിന്ദ വാസിന്റെയും മുത്തയ്യ മുരളീധരന്റെയും ടീമിനെ മുഹമ്മദ് അസറുദ്ദീൻ നയിച്ച ഇന്ത്യ ആ ലോകകപ്പിൽ നേരിടുന്നത് തങ്ങളുടെ നാലാം മത്സരത്തിൽ.\nരാജ്യം കണ്ട എക്കാലത്തെയും മികച്ച സ്വിങ് ബോളർമാരിലൊളായ മനോജ് പ്രഭാകറിനായിരുന്നു ബോളിങ് നിരയുടെ നെടുനായകത്വം. 129 ഏകദിന മത്സങ്ങളുടെ അനുഭവ സമ്പത്തുമായി കളിച്ച പ്രഭാകർ അന്നാകെ പന്തെറിഞ്ഞത് നാലോവർ, അതിൽ രണ്ടും ഓഫ് സ്പിൻ! ജയസൂര്യയുടെ താണ്ഡവം പ്രഭാകറുടെ ആദ്യ രണ്ടോവറിൽ നിന്ന് ചോർത്തിയെടുത്തത് 33 റൺസായിരുന്നു. ഒരു പേസ് ബോളറുടെ ആത്മാഭിമാനം മാറ്റിവച്ച് അടുത്ത രണ്ടോവറിൽ സ്പിന്നെറിഞ്ഞ പ്രഭാകറുടെ ബോളിങ് അനാസിലിസ് 4-0-47-0 എന്നായിരുന്നു. 12 വർഷം ദീർഘിച്ച ഒരു അന്താരാഷ്ട്ര ക്രിക്കറ്ററുടെ കരിയറാണ് അന്ന് അകാലത്തിൽ അസ്തമിക്കുന്നത്.\n2016 - ക്രിക്കറ്റിന്റെ കാലചക്രം ഇരുപതു വർഷം മുന്നോട്ടുരുണ്ടു. ട്വന്റി20 ലോകകപ്പിന്റെ ഫൈനലിൽ ഇംഗ്ലണ്ടും വെസ്റ്റിൻഡീസും ഏറ്റുമുട്ടുന്നു. ആറ് വിക്കറ്റും നിലംപൊത്തി, അവസാന ഓവറിൽ ജയിക്കാൻ 19 റൺസെന്ന നിലയിൽ പരാജയം മുന്നിൽ കാണുന്ന വിൻഡീസ്. സ്‌ട്രൈക്ക് ചെയ്യുന്നത് കാർലോസ് ബ്രാത്ത്‌വൈറ്റ്, പന്ത് താരതമ്യേന തുടക്കക്കാരനായ ബെൻ സ്റ്റോക്ക്‌സ് എന്ന ഓൾറൗണ്ടറുടെ കൈയിൽ. ആദ്യത്തെ രണ്ടു പന്തും ഗാലറിയിൽ ചെന്നു പതിച്ചതോടെ സ്‌റ്റോക്‌സിന്റെ വെളുത്ത മുഖം ഒന്നുകൂടി വിളർത്തിരുന്നു. അടുത്ത രണ്ടു പന്തു കൂടി ഗാലറിയിലേക്ക് നിക്ഷേപിച്ച് ബ്രാത്ത്‌വൈറ്റ് തന്റെ ടീമിനെ പൂർകാല പ്രതാപത്തിന്റെ ഓർമകളിലേക്കു മടക്കിക്കൊണ്ടുപോകുമ്പോൾ പിച്ചിൽ തളർന്നിരുന്ന സ്റ്റോക്‌സിനെ അധികമാരും ശ്രദ്ധിച്ചിരുന്നില്ല. പക്ഷേ, അത് അവന്റെ അസ്തമയമായിരുന്നില്ല, അവിടെനിന്നങ്ങോട്ട് ക്രിക്കറ്റ് പ്രേമികൾ സാക്ഷ്യം വഹിച്ചത് ഒരു ലോകോത്തര ഓൾറൗണ്ടറുടെ ഉദയമായിരുന്നു.\nബെന് സ്റ്റോക്സ് മത്സരത്തിനിടെ.\n2019ലെ ഏകദിന ലോകകപ്പിന്റെ ഫൈനലിൽ സൂപ്പർ ഓവറിലെ അവസാനത്തെ പന്തെറിഞ്ഞ് കഴിയുമ്പോഴും സ്‌റ്റോക്‌സുണ്ടായിരുന്നു മൈതാന മധ്യത്തിൽ. അപ്പോഴവന്റെ മുഖം ചോരവാർന്ന് കടലാസ് പോലെയായിരുന്നില്ല, വിജയാവേശത്തിന്റെ തിരതള്ളലിൽ ചുവന്നു തുടുത്തിരുന്നു. പക്ഷേ, അന്ന്, കെയിൻ വില്യംസണിന്റെയും കൂട്ടരുടെയും നിരാശ ലോകം മുഴുവൻ ഏറ്റെടുക്കുന്ന സമയത്ത്, വർത്തമാനകാല ക്രിക്കറ്റിലെ ഏറ്റവും മികച്ച ഓൾറൗണ്ടറുടെ പട്ടാഭിഷേകം അധികമാർക്കും ശ്രദ്ധിക്കാനായിരുന്നില്ല!\nലോകത്തെ ഏത് ട്വന്റി20, ഏകദിന ടീമുകളിലും അവിഭാജ്യ ഘടമാകാനുള്ള ശേഷി അതിനകം തെളിയിച്ചു കഴിഞ്ഞിരുന്നു സ്‌റ്റോക്‌സ്. പക്ഷേ, ക്ലാസിക് ക്രിക്കറ്റിന്റെ ആരാധകർ പിന്നെയും കാത്തിരിക്കുകയായിരുന്നു അവനു മഹത്വം ചാർത്താൻ. ടെസ്റ്റിൽക്കൂടി മികവ് തെളിയിക്കട്ടെ, എന്നിട്ടു നോക്കാം!\nഅതിനുമേറെ വൈകിയില്ല. 2019 ഫെബ്രുവരിക്ക് ശേഷം ടെസ്റ്റ് ക്രിക്കറ്റിൽ സ്‌റ്റോക്‌സിന്റെ ബാറ്റിങ് ശരാശരി 62.45 റൺസാണ്. ലോവർ മിഡിൽ ഓർഡറിൽ നാല് സെഞ്ചുറികളും പിറന്നു ഈ കാലയളവിൽ. നാല് മത്സരങ്ങളിൽ മാൻ ഓഫ് ദ മാച്ച്. 29.90 എന്ന ശരാശരിയിൽ 31 ടെസ്റ്റ് വിക്കറ്റ് വേറെ. ഇനിയെന്തിനു കാത്തിരിക്കണം. വർത്തമാനകാല ക്രിക്കറ്റിലെ ഏറ്റവും മികച്ച ഓൾറൗണ്ടർ എന്ന വിശേഷണത്തിന് ഒരു മത്സരം പോലും നേരിടുന്നില്ല സ്‌റ്റോക്‌സ്.\nഇയാൻ ബോതം - കപിൽ ദേവ് - ഇമ്രാൻ ഖാൻ, ക്രിസ് കെയ്ൻസ് - ലാൻസ് ക്ലുസ്‌നർ, ജാക്ക് കല്ലിസ് - ആൻഡ്രൂ ഫ്‌ളിന്റോഫ്... ഇല്ല, പിന്നെ സ്‌പെഷ്യലിസ്റ്റുകളുടെയും പാർട്ട് ടൈം ഓൾറൗണ്ടർമാരുടെയും കാലമാണ്. അതിനപ്പുറത്തേക്ക് കടക്കാൻ ഷെയ്ൻ വാട്‌സണെ നിരന്തരം വേട്ടയാടിയ പരിക്കുകൾ അനുവദിച്ചില്ല. കോറി ആൻഡേഴ്‌സനും ജയിംസ് നീഷാമും ഹാർദിക് പാണ്ഡ്യയുമൊന്നും യൂട്ടിലിറ്റി ക്രിക്കറ്റർമാരുടെ ഗണത്തിൽ നിന്ന് കൺസിസ്റ്റന്റ് മാച്ച് വിന്നർമാരുടെ ഗണത്തിലേക്ക് ഇനിയും ഉയർന്നിട്ടില്ല. അതുകൊണ്ടാണ് ഗൗതം ഗംഭീർ കൃത്യമായി വിലയിരുത്തിയത്- ബെൻ സ്‌റ്റോക്‌സ് ഇപ്പോൾ സ്വന്തമായൊരു ഗണത്തിലാണ് നിൽക്കുന്നതെന്ന്; അവനോട് മത്സരിക്കാൻ ഇപ്പോൾ ഇന്ത്യയിലെന്നല്ല, ക്രിക്കറ്റ് കളിക്കുന്ന രാജ്യങ്ങളിലൊരിടത്തും ഒരെതിരാളിയില്ലെന്ന്.\nബെന് സ്റ്റോക്സും ഇംഗ്ലണ്ട് താരങ്ങളും മത്സരത്തിനിടെ.\nമിസ്റ്റർ ഇൻക്രെഡിബിൾ എന്ന കാർട്ടൂൺ കഥാപാത്രത്തിന്റെ പേര് ഇംഗ്ലീഷ് ക്യാപ്റ്റൻ ജോ റൂട്ട് തന്റെ വിശ്വസ്തനായ ലെഫ്റ്റ്‌നന്റിന് പതിച്ചു കൊടുത്തത് വെറുതെയല്ല. മനുഷ്യസാധ്യമല്ലെന്ന് തോന്നിക്കുന്ന പലതും ബാറ്റ് കൊണ്ടോ പന്ത് കൊണ്ടോ അയാൾ നിസാരമാക്കിക്കൊണ്ടേയിരിക്കുകയാണ്.\n150ലധികം ടെസ്റ്റ് വിക്കറ്റും 38 റൺസിനു മുകളിൽ ബാറ്റിങ് ശരാശരിയുമുള്ള നാലേ നാലു പേരെയേ ക്രിക്കറ്റിന്റെ ചരിത്രത്തിൽ കാണാനാകൂ - ഗാരി സോബേഴ്‌സ്, ജാക്ക് കാലിസ്, ഷക്കീബ് അൽ ഹസൻ, ബെൻ സ്‌റ്റോക്‌സ്. 2019 മുതൽ ഏകദിനത്തിൽ അറുപതിനോടടുത്തും ട്വന്റി20യിൽ 35നു മുകളിലും ബാറ്റിങ് ശരാശരി നിലനിർത്തുന്നുണ്ട് സ്‌റ്റോക്‌സ്. ഐസിസി ടെസ്റ്റ് റാങ്കിങ്ങിൽ മൂന്നാം സ്ഥാനത്തുമുണ്ടിപ്പോൾ.\nആധുനിക ക്രിക്കറ്റെന്നാൽ വിരാട് കോഹ്ലിയും സ്റ്റീവൻ സ്മിത്തും മാത്രമല്ല; അന്യം നിന്നു പോയിട്ടില്ല ലോക ക്രിക്കറ്റിലെ എക്കാലത്തെയും വലിയ താര പദവികൾ അലങ്കരിക്കുന്ന പേസ് ബോളിങ് ഓൾറൗണ്ടർമാരുടെ വംശം; ഏതു ടീം ഗെയിമിലും കാണും കളിമികവിന്റെ ഒരു തലയെടുപ്പെങ്കിലും. ഇനിയെന്തിനു കാത്തിരിക്കണം, ആ മസ്തകത്തിൽ ചാർത്തിക്കൊടുക്കാം, പുതിയ കാലത്തിന്റെ ഓൾറൗണ്ടർ പെരുമകൾ.\nഅന്ന് ബോതമിന്റെ ആഷസ്, ഇന്ന് സ്റ്റോക്‌സിന്റെയും


Kohli inn argument with umpire:മഴയെ അവഗണിച്ച് മത്സരം തുടർന്നു; അമ്പയറോട് തട്ടികയറി കോഹ്‍ലി\nമെൽബൺ: ഇന്ത്യയും ഓസ്ട്രേലിയയും തമ്മിലുള്ള രണ്ടാം ടി20 മത്സരത്തിനിടയിൽ അമ്പയറോട് തട്ടികയറി ഇന്ത്യൻ നായകൻ വിരാട് കോഹ്‍ലി. മഴ പെയ്യാൻ ആരംഭിച്ചിട്ടും മത്സരം തുടരാനുള്ള അമ്പയറിന്റെ തീരുമാനത്തിന് എതിരെയായിരുന്നു കോഹ്‍ലിയുടെ പ്രതിഷേധം. ഇതിന് ശേഷമാണ് കളി അവസാനിപ്പിക്കാൻ അമ്പയർ തയ്യാറായത്. ഓസ്ട്രേലിയൻ ഇന്നിങ്സിന്റെ പത്തൊമ്പതാം ഓവറിലാണ് ഇന്ത്യൻ നായകൻ പ്രതികരിച്ചത്. ഓവർ ആരംഭിക്കുന്നതിന് മുമ്പ് തന്നെ മഴ ആരംഭിച്ചിരുന്നു, പിന്നീട് ശക്തി പ്രാപിക്കുകയും ചെയ്തു. എന്നാൽ കളി നിർത്തിവെയ്ക്കാൻ അമ്പയർ യാഥൊരു താൽപര്യവും കാണിച്ചില്ല. ഇതിന് പിന്നാലെ […]\nNovember 24, 2018 11:48:20 am\nമെൽബൺ: ഇന്ത്യയും ഓസ്ട്രേലിയയും തമ്മിലുള്ള രണ്ടാം ടി20 മത്സരത്തിനിടയിൽ അമ്പയറോട് തട്ടികയറി ഇന്ത്യൻ നായകൻ വിരാട് കോഹ്‍ലി. മഴ പെയ്യാൻ ആരംഭിച്ചിട്ടും മത്സരം തുടരാനുള്ള അമ്പയറിന്റെ തീരുമാനത്തിന് എതിരെയായിരുന്നു കോഹ്‍ലിയുടെ പ്രതിഷേധം. ഇതിന് ശേഷമാണ് കളി അവസാനിപ്പിക്കാൻ അമ്പയർ തയ്യാറായത്.\nഓസ്ട്രേലിയൻ ഇന്നിങ്സിന്റെ പത്തൊമ്പതാം ഓവറിലാണ് ഇന്ത്യൻ നായകൻ പ്രതികരിച്ചത്. ഓവർ ആരംഭിക്കുന്നതിന് മുമ്പ് തന്നെ മഴ ആരംഭിച്ചിരുന്നു, പിന്നീട് ശക്തി പ്രാപിക്കുകയും ചെയ്തു. എന്നാൽ കളി നിർത്തിവെയ്ക്കാൻ അമ്പയർ യാഥൊരു താൽപര്യവും കാണിച്ചില്ല.\nഇതിന് പിന്നാലെ അമ്പയറുടെ അടുത്തെത്തി കളി നിർത്തണമെന്ന അവശ്യം കോഹ്‍ലി ഉന്നയിച്ചു. എന്നാൽ കോഹ്‍ലിയോട് ശാന്തനാകാൻ പറഞ്ഞ ശേഷം അമ്പയർ കളി തുടരാൻ തീരുമാനം. ഇതോടെ അമ്പയറോട് ദേഷ്യപ്പെട്ടുകൊണ്ട് തിരിച്ച് ഫീൾഡിലേക്ക് പോയി.\nബുംമ്ര എറിഞ്ഞ 19-ാം ഓവർ അവസാനിച്ച ശേഷം മാത്രമാണ് കളി നിർത്തിവെയ്ക്കാൻ അമ്പയർ തയ്യാറായത്. മഴ കൂടുതൽ കനത്തതോടെ പിന്നീട് മത്സരം ഉപേക്ഷിക്കുകയും ചെയ്തു.\nമുൻ ഓസ്ട്രേലിയൻ നായകൻ മൈക്കിൾ ക്ലർക്കും കോഹ്‍ലിയെ പിന്തുണച്ച് രംഗത്തെത്തി. ഇന്ത്യൻ നായകന്റെ തീരുമാനം ശരിയായിരുന്നെന്നും മഴ ശക്തിപ്രാപിക്കുകയും പിച്ച് നനയുകയും ചെയ്തൽ ഇന്ത്യക്ക് മറുപടി ബാറ്റിങ് ബുദ്ധിമുട്ടാകുമായിരുന്നെന്നും ക്ലർക്ക് അഭിപ്രായപ്പെട്ടു.\nആദ്യം ബാറ്റ് ചെയ്ത ഓസ്ട്രേലിയ ഇന്ത്യക്ക് മേൽ 137 റണ്‍സിന്റെ വിജയലക്ഷ്യം കുറിച്ചു. മഴമൂലം മത്സരം 19 ഓവറാക്കി ചുരുക്കുകയായിരുന്നു. ഓസീസ് ഇന്നിങ്‌സ് പത്തൊമ്പതാം ഓവറില് എത്തി നില്‍ക്കെയാണ് മഴ കളി മുടക്കുകയത്. ഇതോടെയാണ് ഓവർ ചുരുക്കി വിജയലക്ഷ്യം നിർണ്ണയിച്ചത്. എന്നാൽ ഇന്ത്യക്ക് മറുപടി ബാറ്റിങ് ആരംഭിക്കാൻ സാധിച്ചില്ല.\nWeb Title: Kohli inn argument with umpire


കെവിൻ വധക്കേസ്; മഹസർ സാക്ഷികളായ പത്ത് പേരുടെ വിസ്താരം നാളെ നടക്കും\nകെവിൻ വധക്കേസ് വിചാരണയിൽ മഹസർ സാക്ഷികളായ പത്ത് പേരുടെ വിസ്താരം നാളെ നടക്കും. കേസിലെ മൂന്ന്, നാല്, ഏഴ്, എട്ട് പ്രതികളുടെ മൊബൈൽ ഫോണുകൾ പിടിച്ചെടുത്തത് സ്ഥിരീകരിക്കുന്നവരാണ് സാക്ഷികൾ. പുനലൂർ നെല്ലിപ്പള്ളിയിലെ പെട്രോൾ പമ്പിൽവെച്ച് നടന്ന ഗൂഢാലോചനയുടെ ദൃക്‌സാക്ഷികളായ പമ്പ് ജീവനക്കാരും നാളെ കോടതിയിൽ ഹാജരാകും. പ്രതികൾ ഉപയോഗിച്ച മൊബൈൽ ഫോണുകളുടെ ലൊക്കേഷൻ വിശദാംശങ്ങൾ ഗൂഢാലോചന തെളിയിക്കുന്നതിൽ നിർണായകമാകും.\nഇന്ന് നടന്ന വിസ്താരത്തിനിടെ മഹസർ സാക്ഷികളും പ്രതികളുടെ അയൽവാസികളുമായ സുനീഷ്, മുനീർ എന്നിവർ പ്രതിഭാഗത്തിന് അനുകൂലമായി മൊഴി മാറ്റിയിരുന്നു. രണ്ടാം പ്രതി നിയാസിന്റെ സുഹൃത്തും അയൽവാസികളുമാണ് ഇരുവരും. നിയാസിനെ വീട്ടിൽ തെളിവെടുപ്പിനെത്തിച്ചപ്പോൾ സാക്ഷികളായിരുന്നു ഇവർ. നിയാസ് മൊബൈൽ ഫോൺ പൊലീസിന് കൈമാറുന്നത് കണ്ടുവെന്ന് ഇരുവരും നേരത്തെ മൊഴി നൽകിയിരുന്നു. ഈ മൊഴികളാണ് തിരുത്തിയത്.\nകേസിൽ ഇതോടെ മൊഴി മാറ്റിയവരുടെ എണ്ണം മൂന്നായി. ഇരുപത്തിയെട്ടാം സാക്ഷി എബിൻ പ്രദീപ് നേരത്തെ മൊഴി മാറ്റിയിരുന്നു. അതേസമയം കെവിന്റെ മുണ്ട് കണ്ടെത്തിയപ്പോൾ സാക്ഷിയായ അലക്‌സ് പി ചാക്കോ, ശാസ്താംകോന്നം റൂട്ടിൽ കലുങ്കിനടിയിൽ നിന്നും വാൾ കണ്ടെത്തിയ സ്ഥലത്തെ സാക്ഷി ഹരികുമാർ എന്നിവർ തൊണ്ടി മുതൽ കോടതിയിൽ തിരിച്ചറിഞ്ഞു.\n2018 മെയ് 27 നാണ് കെവിൻ കൊല്ലപ്പെട്ടത്. ദളിത് ക്രൈസ്തവ വിഭാഗത്തിൽപ്പെട്ട കെവിൻ നീനു എന്ന പെൺകുട്ടിയെ വിവാഹം ചെയ്തതിലുള്ള ദുരഭിമാനത്തെ തുടർന്ന് നീനുവിന്റെ പിതാവും സഹോദരനും ഉൾപ്പെടെ ചേർന്ന് കെവിന്റെ കൊലപ്പെടുത്തിയെന്നാണ് കേസ്.


23 - അദ്ധ്യായം : 32 മലങ്കര ഓർത്തഡോക്സ് സുറിയാനി സഭാ സത്യവേദപുസ്തകം | എം ഒ എസ് സി ബൈബിൾ | Malankara Orthodox Syrian Church Bible | MOSC Bible\nഒരു രാജാവു നീതിയോടെ വാഴും; പ്രഭുക്കന്മാർ ന്യായത്തോടെ അധികാരം നടത്തും.\nഓരോരുത്തൻ കാറ്റിന്നു ഒരു മറവും പിശറിന്നു ഒരു സങ്കേതവും ആയി വരണ്ട നിലത്തു നീർത്തോടുകൾപോലെയും ക്ഷീണമുള്ള ദേശത്തു ഒരു വമ്പാറയുടെ തണൽപോലെയും ഇരിക്കും.\nകാണുന്നവരുടെ കണ്ണു ഇനി മങ്ങുകയില്ല; കേൾക്കുന്നവരുടെ ചെവി ശ്രദ്ധിക്കും.\nഅവിവേകികളുടെ ഹൃദയം പരിജ്ഞാനം ഗ്രഹിക്കും; വിക്കന്മാരുടെ നാവു തടവില്ലാതെ വ്യക്തമായി സംസാരിക്കും.\nഭോഷനെ ഇനി ഉത്തമൻ എന്നു വിളിക്കയില്ല; ആഭാസനെ മഹാത്മാവെന്നു പറകയുമില്ല.\nഭോഷൻ ഭോഷത്വം സംസാരിക്കും; വഷളത്വം ചെയ്തും യഹോവെക്കു വിരോധമായി അബദ്ധം സംസാരിച്ചും വിശപ്പുള്ളവരെ പട്ടിണിയിട്ടും ദാഹമുള്ളവർക്കു പാനം മുടക്കിയുംകൊണ്ടു അവന്റെ ഹൃദയം നീതികേടും പ്രവർത്തിക്കും.\nആഭാസന്റെ ആയുധങ്ങളും ദോഷമുള്ളവ; ദരിദ്രൻ ന്യായമായി സംസാരിച്ചാലും എളിയവരെ വ്യാജവാക്കുകൊണ്ടു നശിപ്പിപ്പാൻ അവൻ ദുരുപായങ്ങളെ നിരൂപിക്കുന്നു.\nഉത്തമനോ ഉത്തമകാര്യങ്ങളെ ചിന്തിക്കന്നു; ഉത്തമകാര്യങ്ങളിൽ അവൻ ഉറ്റുനില്ക്കുന്നു.\nസ്വൈരമായിരിക്കുന്ന സ്ത്രീകളേ, എഴുന്നേറ്റു എന്റെ വാക്കു കേൾപ്പിൻ; ചിന്തയില്ലാത്ത പെണ്ണുങ്ങളേ, എന്റെ വചനം ശ്രദ്ധിപ്പിൻ.\nചിന്തയില്ലാത്ത പെണ്ണുങ്ങളേ, ഒരാണ്ടും കുറെ നാളും കഴിയുമ്പോൾ നിങ്ങൾ നടുങ്ങിപ്പോകും; മുന്തിരിക്കൊയ്ത്തു നഷ്ടമാകും; ഫലശേഖരം ഉണ്ടാകയുമില്ല.\nസ്വൈരമായിരിക്കുന്ന സ്ത്രീകളേ, വിറെപ്പിൻ; ചിന്തിയില്ലാത്ത പെണ്ണുങ്ങളേ, നടുങ്ങുവിൻ; വസ്ത്രം ഉരിഞ്ഞു നഗ്നമാരാകുവിൻ; അരയിൽ രട്ടു കെട്ടുവിൻ.\nമനോഹരമായ വയലുകളേയും ഫലപുഷ്ടിയുള്ള മുന്തിരിവള്ളിയേയും ഓർത്തു അവർ മാറത്തു അടിക്കും.\nഎന്റെ ജനത്തിന്റെ ദേശത്തു ഉല്ലസിതനഗരത്തിലെ സകലസന്തോഷഭവനങ്ങളിലും മുള്ളും പറക്കാരയും മുളെക്കും.\nഅരമന ഉപേക്ഷിക്കപ്പെടും; ജനപുഷ്ടിയുള്ള നഗരം നിർജ്ജനമായിത്തീരും; കുന്നും കാവൽമാളികയും സദാകാലത്തേക്കും ഗുഹകളായി ഭവിക്കും; അവ കാട്ടുകഴുതകളുടെ സന്തോഷസ്ഥാനവും ആട്ടിൻ കൂട്ടങ്ങളുടെ മേച്ചൽപുറവും ആയിരിക്കും.\nഉയരത്തിൽനിന്നു ആത്മാവിനെ നമ്മുടെമേൽ പകരുവോളം തന്നേ; അപ്പോൾ മരുഭൂമി ഉദ്യാനമായിത്തീരും; ഉദ്യാനം വനമായി എണ്ണപ്പെടും.\nഅന്നു മരുഭൂമിയിൽ ന്യായം വസിക്കും; ഉദ്യാനത്തിൽ നീതി പാർക്കും.\nനീതിയുടെ പ്രവൃത്തി സമാധാനവും നീതിയുടെ ഫലം ശാശ്വതവിശ്രാമവും നിർഭയതയും ആയിരിക്കും.\nഎന്റെ ജനം സമാധാനനിവാസത്തിലും നിർഭയവസതികളിലും സ്വൈരമുള്ള വിശ്രാമസ്ഥലങ്ങളിലും പാർക്കും.\nഎന്നാൽ വനത്തിന്റെ വീഴ്ചെക്കു കന്മഴ പെയ്കയും നഗരം അശേഷം നിലംപരിചാകയും ചെയ്യും.\nവെള്ളത്തിന്നരികത്തെല്ലാം വിതെക്കയും കാളയെയും കഴുതയെയും അഴിച്ചുവിടുകയും ചെയ്യുന്നവരേ, നിങ്ങൾക്കു ഭാഗ്യം!


ജെ.കെ റൗളിംഗിനെ കാണും, അരുന്ധതി റോയിയെ കാണില്ല, ബിൽ ഗേറ്റ്സിനെ കാണും നിറപറ കർണ്ണനെ അറിയില്ല; ലിങ്കനെക്കുറിച്ച് പറയുന്നവര് അംബേദ്കറെ കുറിച്ച് മിണ്ടില്ല; മോട്ടിവേഷണൽ ട്രയിനർമാർ പറയാതെ പോകുന്നത്\nജെ.കെ റൗളിംഗിനെ കാണും, ...\n23 Jun 2020 5:07 PM GMT\nകേരളത്തിലെ മതസംഘടനകളുടെയും, രാഷ്ട്രീയ പാർട്ടികളുടെയും പ്രസംഗങ്ങളെയും, കലാലയങ്ങളിലെ അക്കാദമിക് ആയിട്ടുള്ള പരിപാടികളും മാറ്റിവെച്ചുകഴിഞ്ഞാലുള്ള പ്രസംഗങ്ങളെയും, പരിശീലന/ പഠന പരിപാടികളെയും മൂന്നു വിഭാഗത്തിൽ പെടുത്താമെന്നു തോന്നുന്നു. ഒന്നാമത്തേത് സാംസ്‌കാരിക പ്രഭാഷണമാണ്. പ്രശസ്തരായ എഴുത്തുകാർ, ചിന്തകർ, സാമൂഹികപ്രവർത്തകർ മുതലായവർ, ഏതെങ്കിലും സാമൂഹിക ചടങ്ങുകളോടനുബന്ധിച്ചോ, ശില്പശാലയിലോ നൽകുന്ന പ്രഭാഷണങ്ങൾ ആണിവ. സമകാലീന വിഷയങ്ങളോ, ഏതെങ്കിലും സാഹിത്യ, സാമൂഹിക, ശാസ്ത്ര വിഷയങ്ങൾ ബന്ധിപ്പിച്ചുള്ളതായിരിക്കാം ഈ സാംസ്‌കാരിക പ്രഭാഷണങ്ങൾ. രണ്ടാമത്തെ വിഭാഗം ഏതെങ്കിലും പ്രത്യേക വിഷയത്തിൽ ഊന്നിക്കൊണ്ടുള്ള പരിശീലന പരിപാടികളാണ്. മിക്കവാറും സ്ഥാപനങ്ങൾ തങ്ങളുടെ ജോലിക്കാരുടെ നൈപുണ്യവും (hard skills) അറിവും വർധിപ്പിക്കാൻ നൽകുന്ന പരിശീലന പരിപാടികൾ ആണിവ. ഒരു പ്രത്യക വിഷയത്തിൽ പ്രഗത്ഭ്യമുള്ള വ്യക്തിയായിരിക്കും അത് നയിക്കുന്നത്. മൂന്നാമത്തെ വിഭാഗമാണ് ഇവിടെ ചർച്ച ചെയ്യുന്ന പ്രചോദനാത്മക പരിശീലന പരിപാടികൾ. (ഈ മൂന്നു വിഭാഗവും തമ്മിൽ, കൃത്യമായ വേർതിരിവൊന്നുമില്ല; മാത്രവുമല്ല പലരും ഇതിൽ ഒന്നിലധികം മേഖലയിൽ ക്ലാസ് എടുക്കുന്നവരും, പ്രസംഗിക്കുന്നവരുമാണ്).\nലോകത്താകമാനം വമ്പൻ വ്യവസായമായി വളർന്നിരിക്കുന്ന മേഖലയാണ് മോട്ടിവേഷണൽ ട്രെയിനിങ്. വ്യക്തികളെ പ്രചോദിപ്പിച്ച് ജീവിതത്തിൽ മെച്ചപ്പെട്ട മാറ്റങ്ങൾ വരുത്തുക എന്നതാണ് പൊതുവിൽ ഇത്തരം പരിശീലനങ്ങൾ ലക്‌ഷ്യം വെക്കുന്നത്. തങ്ങളുടെ ജോലിക്കാരുടെ ടീം വർക്കും ഉത്പാദനക്ഷമതയും വർധിപ്പിക്കാൻ ചെറുതും വലുതുമായ കമ്പനികൾ ഇത്തരം പരിശീലന പരിപാടികൾ നടത്താറുണ്ട്. പ്രാദേശിക ക്ലബ്ബുകൾ തുടങ്ങി ജൂനിയർ ചേംബർ, ലയൺസ് തുടങ്ങിയ അന്താരാഷ്ട്ര സാമൂഹിക സംഘടനകളും നാട്ടിൻപുറത്തെ സർക്കാർ സ്കൂളുകൾ മുതൽ രാജ്യത്തെ മികച്ച ബിസിനസ് സ്കൂളുകൾ വരെ ഇത്തരം പരിശീലന പരിപാടികൾ നടത്തിവരുന്നു.\nഇത്തരത്തിലുള്ള പരിശീലന പരിപാടികൾ മിക്കവാറും ഔദ്യോഗിക ജോലിയിലും സാമൂഹിക ജീവിതത്തിലും ആവശ്യമായ (അനൗദ്യോഗിക) നൈപുണ്യങ്ങൾ (സോഫ്റ്റ് സ്‌കിൽസ്) പഠിപ്പിക്കാൻ ഉദ്ദേശിച്ചുള്ളവയാണ്. ആശയവിനിമയ പാടവമാണ് അതിൽ മുഖ്യം. ജീവിതവിജയം, ലക്ഷ്യബോധം, ടീം വർക്, ഓർമശക്തി, മാർക്കറ്റിംഗ്, പേരന്റിംഗ്, പഠന മികവ്, വിദ്യാഭ്യാസ തൊഴിൽ സാധ്യതകൾ തുടങ്ങിയ വിഷയങ്ങളാണ് മിക്കവാറും പരിശീലനങ്ങളുടെ വിഷയങ്ങളായി വരിക. സ്വതന്ത്രമായി പ്രവർത്തിക്കുന്ന പരിശീലകർ തുടങ്ങി, സ്വന്തമായി പരിശീലന സ്ഥാപനം നടത്തുന്നവരും, ഏതെങ്കിലും സ്ഥാപനത്തിന്റെ ഭാഗമായി പരിശീലനം നടത്തുന്നവരും ഉണ്ട്. സ്വന്തം പ്രയത്നത്താൽ പരിശീലകരായവരും, പ്രത്യേക പരിശീലനവും സര്‍ട്ടിഫിക്കേഷനും കിട്ടി പരിശീലകരായവരും ഈ രംഗത്ത് നിരവധിയുണ്ട്. വ്യത്യസ്തത ചിന്തകൾ പാകിക്കൊണ്ട് വ്യക്തികളുടെ ജീവിതത്തിൽ മാറ്റങ്ങൾ വരുത്താൻ ഇത്തരം പ്രചോദനാത്മക പരിശീലങ്ങങ്ങൾക്ക് ഒരു പരിധിവരെ സാധിക്കുമെന്നതിൽ സംശയമില്ല. പക്ഷെ ഒന്ന് ആഴത്തിൽ പരിശോധിക്കുമ്പോൾ, മാറ്റം വരുത്തേണ്ടതായ നിരവധി കാര്യങ്ങൾ ഇത്തരത്തിലുള്ള മോട്ടിവേഷണൽ പരിശീലന മേഖലയിൽ ഉണ്ടെന്നതാണ് വാസ്തവം.\nപല മോട്ടിവേഷണൽ സ്പീക്കർമരും വിജയം എന്നുപറയുന്ന എന്ന ഒരു ആശയത്തെ മുൻനിർത്തിയാണ് സംസാരിക്കുന്നത്. ജീവിതത്തിൽ വിജയം വരിക്കാൻ ആവശ്യമായിട്ടുള്ള ടിപ്സ്, വിജയം വരിച്ചതെന്നു പൊതുവെ കരുതപ്പെടുന്നവരുടെ ജീവതവുമായി ബന്ധപ്പെടുത്തി അവതരിപ്പിക്കുകയാണ് ഇവർ ചെയ്യന്നത്. പക്ഷേ മിക്കവാറും പരിശീലകർ സമ്പത്ത് പ്രശസ്തി തുടങ്ങിയവ ചുറ്റിപ്പറ്റിയാണ് വിജയത്തെ വ്യാഖാനിക്കുന്നത്. അതുകൊണ്ടുതന്നെ അവതരിപ്പിക്കപെടുന്ന മാതൃക കഥാപാത്രങ്ങൾ അത്തരത്തിൽ ഉള്ളവയാണ്. ഉദാഹരണത്തിന് ഇന്ന് ഇന്ത്യയിൽ ആണെങ്കിൽ അംബാനി; വിദേശത്തുനിന്നാണെങ്കിൽ മൈക്രോസോഫ്റ്റിന്റെ ബിൽ ഗേറ്റ്സ്, ആമസോണിന്റെ ജെഫ് ബോസ്, വഴിവിളക്കിന് കീഴിലിരുന്നു പഠിച്ച എബ്രഹാം ലിങ്കൺ തുടങ്ങിയ പേരുകൾ കേൾക്കാതെ ഒരു മോട്ടിവേഷൻ ട്രെയിനിങ് പങ്കെടുക്കാൻ സാധിക്കില്ല. ഈ ലോക്ഡൗൺ കാലത്ത് 14 വെബ്ബിനാർ ട്രെയിനിങ്ങുകളിൽ പങ്കെടുത്ത ഒരാൾ പറഞ്ഞത്, അതിൽ പത്തു സെഷനുകളിലും വിഖ്യാത എഴുത്തുകാരി ജെ.കെ. റൗളിംഗിനെ ഉദാഹരണമായി പറഞ്ഞു എന്നാണ്. അപൂർവങ്ങളിൽ അപൂർവ്വങ്ങളായി വിജയം നേടിയ വ്യക്തികളുടെ ജീവിതങ്ങൾ, സാധാരണമായ ജീവിതം നയിക്കുന്നവന്റെ ജീവിതത്തെ എങ്ങനെ സ്വാധീനിക്കാം എന്നത് ചിന്തനീയമാണ്.\nവിജയം എന്നുള്ളത് ഓരോരുത്തരും ആപേക്ഷികമായാണ് നിർവചിക്കുന്നത്. പലപ്പോഴും വിജയം നേടിയ ആളുകളുടെ ജീവിതാനുഭവങ്ങളുടെ നിയമപരവും ധാർമികവും അല്ലാത്ത കാര്യങ്ങൾ പലപ്പോഴും തമസ്കരിച്ചു കളയുകയാണ് പതിവ്. അവിഹിത മാർഗ്ഗത്തിലൂടെ സമ്പത്തുണ്ടാക്കിയവരും മാതൃക കഥാപത്രങ്ങൾ ആയി അവതരിപ്പിക്കപ്പെടുകയാണ്. സമ്പത്തുണ്ടാക്കാനുള്ള നെട്ടോട്ടത്തിൽ, രാജ്യത്തിൻറെ നിയമങ്ങൾ ലംഘിക്കുന്നതും, അനീതിയുടെയും മറ്റുള്ളവരെ പറ്റിച്ചും പണം ഉണ്ടാക്കുന്നതും പലപ്പോഴും സാധൂകരിക്കപ്പെടുന്നു. അല്ലെങ്കിൽ സമ്പന്നനാവാനുള്ള ലക്ഷ്യത്തിൽ, വഴിയിൽ പാലിക്കേണ്ട മര്യാദകൾ തുടങ്ങിയവ മനഃപൂർവം മറന്നുകളയുന്നു. ഒരാൾ വിജയിക്കുമ്പോൾ സമൂഹത്തിലെ മറ്റുള്ളവർക്ക് അത് എങ്ങനെ ബാധിക്കും എന്ന ചോദ്യം പ്രസക്തമാണ്; പക്ഷെ അതൊന്നും ഇത്തരം പരിശീലനത്തിൽ ഉണ്ടാകാറില്ല. ജീവിതത്തെ, വിജയിച്ചവർ പരാജയപ്പെട്ടവർ എന്ന ദ്വന്ദത്തിൽ മാത്രം നിർത്തിക്കൊണ്ട് ചർച്ച ചെയ്യുന്നത് അതിനിടയിൽ പെട്ടുപോകുന്ന ഭൂരിഭാഗം ആൾക്കാരുടെ ജീവിതത്തിൻറെ യാഥാർത്ഥ്യത്തെ മൂടി കളയുന്നതു കൂടിയാണ്.\nഒരു വ്യക്തിയുടെ ജീവിതത്തിന്റെ വിജയം, അവർ ജീവിക്കുന്ന രാജ്യത്തിൻറെയും സമൂഹത്തിന്റെയും സാമൂഹിക, സാമ്പത്തിക പശ്ചാത്തലം, കുടുംബപശ്ചാത്തലം, രാഷ്ട്രീയ അവസ്ഥകൾ തുടങ്ങിയ കാര്യങ്ങളെ ആശ്രയിച്ചാണിരിക്കുന്നത്. ഈ വ്യത്യസ്തതകളെ പൂർണമായും ഉൾക്കൊള്ളാതെ, പലപ്പോഴും അനുവാചകരുടെ ജീവിതപരിസരവുമായി ബന്ധമില്ലാത്ത സമൂഹങ്ങളിൽ വിജയിച്ചവരുടെ കഥകളാണ് മിക്കവാറും ഉദാഹരണങ്ങൾ. അമേരിക്കയിൽ ബിസിനസ് നടത്തി വിജയം വരിച്ച കഥകൾ പറയുമ്പോൾ അത് കേരള പശ്ചാത്തലത്തിൽ എത്രമാത്രം സാധ്യമാണ് എന്നത് പ്രസക്തമാണ്. പലപ്പോഴും നമ്മുടെ ചുറ്റുപാടുമുള്ള മനുഷ്യജീവിതത്തോട് പടവെട്ടി വിജയം വരിച്ചവരുടെ കഥകൾ ഇത്തരം പരിശീലനങ്ങൾ പരിമിതമായേ കേൾക്കാറുള്ളൂ. ജെ.കെ. റൗളിംഗിനു പകരം അരുന്ധതി റോയിയോ, ബിൽ ഗേറ്റ്സിന് പകരം നിറപറ കർണ്ണനെയോ, എബ്രഹാം ലിങ്കനു പകരം ഡോ. ബി.ആര് അംബേദ്കറെയോ അവതരിപ്പിക്കുമ്പോൾ അത് കുറച്ചുകൂടി പ്രാദേശികമായി മനസിലാക്കാൻ എളുപ്പമായിരിക്കും, നമ്മുടെ ജീവിത പരിസരവുമായി പെട്ടന്ന് ബന്ധപ്പെടുത്താവുന്നതായിരിക്കും. മലയാളത്തിലെ നോവലുകളും കഥകളും കവിതകളും കോർത്തിണക്കിയുള്ള പരിശീലന പരിപാടികള് വളരെ വിരളമായേ കണ്ടിട്ടുള്ളൂ. ഇത്തരം പരിശീലന പരിപാടികൾ പലപ്പോഴും ആളുകളെ പ്രചോദിപ്പിക്കുന്ന ഉദ്ധരണികൾ നിരവധിയായി ഉപയോഗിക്കാറുണ്ട്. പക്ഷേ അവയെല്ലാം തന്നെ ലോകപ്രശസ്തരായ വിദേശികളായ വ്യക്തികളുടെയോ എഴുത്തുകാരുടെയോ ആയിരിക്കും. ഉദാഹരണത്തിന് ശ്രീനാരായണഗുരുവിന്റെ സൂക്തങ്ങളോ, ടി പദ്മനാഭന്റെ കഥയിലെ കഥാപാത്രങ്ങളോ വേറെ ഏതെങ്കിലും എഴുത്തുകാരുടെ രചനകളോ വളരെ അപൂർവ്വമായേ ഇത്തരം പരിപാടികളിൽ റെഫർ ചെയ്ത കേൾക്കാറുള്ളു.\nനമുക്ക് ലഭ്യമാകുന്ന അറിവിനെ നിയന്ത്രിക്കുന്ന ഒരു അറിവിന്റെ രാഷ്ട്രീയം ലോകത്തു നിലനിൽക്കുന്നുണ്ട്. അതായത് അറിവ് ഉത്പ്പാദിപ്പിക്കപ്പെടുന്നതിലും വിശകലനം ചെയ്യുന്നതിലും അധികാരശക്തികൾ ഇടപെടുന്നുണ്ട്. സാമ്പത്തികവും സാങ്കേതികവും അക്കാദമികവും വിപണനത്തിലുമുള്ള മേൽക്കൈ അറിവിനെ ഉത്പ്പാദിപ്പിക്കുന്നതിലും, വിപണനം ചെയ്യുന്നതിലും സ്വാധീനം ചെലുത്തുന്നണ്ട്. സാങ്കേതികവിദ്യയുടെ കുത്തക മാത്രമല്ല, അറിവിൻറെ ഉല്പാദനവും ഗവേഷണവും പ്രസാധനവും വിപണനവും കേന്ദ്രീകരിച്ചിരിക്കുന്നത് അമേരിക്കയിലും യൂറോപ്പിലുമാണ്. അതുകൊണ്ടുതന്നെ മോട്ടിവേഷണൽ സംബന്ധിയായ പുസ്തകങ്ങൾ ഭൂരിഭാഗവും വരുന്നത് ഈ രാജ്യങ്ങളിൽ നിന്നു൦, അതുതന്നെ മുഖ്യമായും അമേരിക്കയിൽ നിന്നുമാണ്. ആ പുസ്തകങ്ങളിൽ മിക്കവാറുമുള്ള ഉദാഹരണങ്ങൾ ആ രാജ്യത്തെ അറിയപ്പെടുന്ന വ്യക്തികളുടെ ആയിരിക്കും. മോട്ടിവേഷണൽ ട്രെയിനിംഗ് നടത്തുവാൻ ആഗ്രഹിക്കുന്ന ആളുകൾ ആളുകൾ പലപ്പോഴും ആശ്രയിക്കുന്നത് ഇത്തരത്തിലുള്ള പുസ്തകങ്ങളെയും വീഡിയോകളെയുമാണ്. അതുകൊണ്ടു തന്നെയാണ് പലപ്പോഴും, കേരളത്തിലെ നടക്കുന്ന പരിശീലങ്ങളിൽ പോലും അനുവാചകരെ പ്രചോദിപ്പിക്കാൻ വിദേശത്തു നിന്നുള്ളവരുടെ അനുഭവങ്ങൾ കൊണ്ടുവരുന്നത്.\nഅതുപോലെതന്നെ എന്നെ ഒരു വ്യക്തിയുടെ ജീവിതത്തെ സ്വാധീനിക്കുന്ന നിർണായകമാണ് വ്യക്തിയുടെ സാമൂഹിക സ്ഥാനം. കുറച്ചുകൂടി വ്യക്തമായി പറഞ്ഞാൽ ജനിച്ച സ്ഥലം, മാതാപിതാക്കളുടേയും അവരുടെ പൂർവികരുടെ വിദ്യാഭ്യാസവും ജോലിയും, മതവിശ്വാസങ്ങൾ, കുടുംബത്തിന്റെയും, ബന്ധുക്കളുടെ സാമ്പത്തികവും സാമൂഹികവുമായ അവസ്ഥ തുടങ്ങിയ കാര്യങ്ങളൊക്കെ ഒരു വ്യക്തിയുടെ ജീവിതം വിജയത്തെ സ്വാധീനിക്കുന്ന ഘടകങ്ങളാണ്. സമ്പത്തുള്ള സവർണ്ണ കുടുംബത്തിൽ, വിദ്യാസമ്പന്നരായ മാതാപിതാക്കൾക്ക് ജനിച്ച ഒരു വ്യക്തിയും, വാഹന സൗകര്യം ഇല്ലാത്ത ഒരു ഗ്രാമത്തിൽ കൂലിപ്പണിക്കാരായ, പ്രാഥമിക വിദ്യാഭ്യാസം മാത്രമുള്ള അവര്‍ണ സമുദായക്കാരായ മാതാപിതാക്കൾക്ക് ജനിച്ച ഒരു വ്യക്തിയും തമ്മിൽ ജീവിത വിജയം നേടുന്നതിൽ നിർണായകമായ അന്തരമുണ്ട്. ഈ രണ്ട് കൂട്ടരിൽ ബിസിനസ്സ് തുടങ്ങിയാൽ, ഒന്നാമത്തെ ആളുടെ സാമൂഹിക മൂലധനം ബിസിനസ്സ് ജയിക്കാനുള്ള സാധ്യത വർധിപ്പിക്കുന്നു. അതുപോലെതന്നെ പഠിച്ച് ഉന്നത ജോലി കരസ്ഥമാക്കാനായിട്ടുള്ള സാധ്യതയും. രണ്ടാമത്തെയാൾക്ക് ഇതൊന്നും സാധ്യമല്ല എന്നർത്ഥമില്ല. മറിച്ച് രണ്ടാമത്തെയാൾ തീർച്ചയായും ഒന്നാമത്തെയാളെക്കാള് കൂടുതൽ കഷ്ടപ്പെട്ടാൽ മാത്രമേ, കൂടുതല് പ്രതിബന്ധങ്ങള് മറികടന്നാല് മാത്രമേ, ഒന്നാമത്തെ ആളുടെ അത്രയും 'ജീവിത വിജയ'ത്തിലേക്ക് എത്താൻ സാധിക്കൂ. പക്ഷേ പല മോട്ടിവേഷണൽ ട്രെയിനിങ്ങും നിലനിൽക്കുന്ന സാഹചര്യങ്ങളിലെ അസമത്വങ്ങള് ഉള്‍പ്പെടെ നമ്മുടെ ജീവിതത്തെ എങ്ങനെ സ്വാധീനിക്കും എന്ന യാതാര്‍ത്ഥ്യം പരിഗണിക്കാതെ, ഏത് അവസ്ഥയിലുള്ള ആൾക്കും ഏതു തരത്തിലുള്ള വിജയവും അനായാസം നേടിയെടുക്കാൻ എന്നുപറയുന്ന ഒരു രീതിയാണ് പലപ്പോഴും പിന്തുടർന്ന് കണ്ടിട്ടുള്ളത്. ഒരു മോട്ടിവേഷണൽ പരിശീലനം കഴിയുമ്പോഴേക്കും, ഈ ലോകം ഇപ്പോൾ മാറ്റിമറിക്കും, എനിക്ക് എല്ലാ നേടാം എന്ന പ്രതീക്ഷയും ധൈര്യവുമായി പുറത്തേക്കിറങ്ങും; തുടർന്നുള്ള ദിവസങ്ങളിൽ അനുദിന ജീവിതത്തിലെ പ്രശ്നങ്ങൾ നേരിട്ട് കഴിയുമ്പോൾ ശശി, വീണ്ടും ശശിയാകുന്ന അവസ്ഥയിലേക്ക് തിരിച്ചെത്തുന്നു.\nപലപ്പോഴും ഒരു അപ്പൊളിറ്റിക്കൽ നിലപാടാണ് പരിശീലകർ സ്വീകരിക്കുന്നത്. പൊളിറ്റിക്കൽ എന്നത് കക്ഷി രാഷ്ട്രീയം എന്ന അർഥത്തിലല്ല; മറിച്ച് സമൂഹത്തിലെ അധികാര ഇടപെടലുകൾ എങ്ങനെയാണ് ഒരു വ്യക്തിയുടെ ജീവിതത്തെ സ്വാധീനിക്കുന്നതെന്ന സാമാന്യമായ വിശകലനങ്ങളാണ്. അതുപോലെ തന്നെ വ്യത്യസ്ത രാഷ്ട്രീയ ചിന്താഗതികൾ, സാമ്പത്തിക ക്രമങ്ങൾ തുടങ്ങിയവയൊക്കെ എങ്ങനെ നമ്മുടെ ജീവിതത്തെ നിർണ്ണയിക്കുന്നു എന്ന വസ്തുത പരിശീലകർ പരിഗണിക്കുന്ന കാര്യമേയല്ല. വ്യക്തികളുടെ ജീവിത പശ്ചാത്തലവും ചരിത്രവും സാമൂഹികസ്ഥാനവും ജാതി, മത, ലിംഗ സ്ഥാനങ്ങളും നിർവചിക്കുന്ന നമ്മുടെ ജീവിതത്തെ, എല്ലാവര്‍ക്കും എല്ലായ്പ്പോഴും ജയിക്കാം എന്ന ഒരു അയഥാര്‍ത്ഥ്യ സങ്കല്പത്തെ അടിച്ചേൽപ്പിക്കാനുള്ള ശ്രമമാണ് പല പരിശീലകരും നടത്തുന്നത്.\nചരിത്രത്തിന്റെ രാഷ്ട്രീയ൦ മനസിലാക്കേണ്ടതും ഇത്തരം പരിപാടികളിൽ പ്രസക്തമാണ്. ചരിത്രം എന്നും വിജയിച്ച പുരുഷന്റെ പട പാട്ടുകളാണ് പാടുന്നത്. പക്ഷേ കഴിഞ്ഞ രണ്ട് മൂന്ന് ദശകങ്ങളായി നടന്നു കൊണ്ടിരിക്കുന്ന ചരിത്രത്തിന്റെ പുനർവായനയിലും തമസ്കരിക്കപ്പെട്ടവരുടെ ഉയർത്തെഴുന്നേല്‍പ്പ് പ്രകടമായി നടക്കുന്നുണ്ട്. മോട്ടിവേഷണൽ പരിശീലകർ നിരവധി തവണ ഉപയോഗിക്കുന്ന ഉദാഹരണമാണ് തോമസ് ആൽവ എഡിസൺ. പ്രശസ്തമായ പല കണ്ടുപിടുത്തങ്ങൾ നടത്തിയതിനൊപ്പം തന്നെ അദ്ദേഹത്തിന്റെ ഇഷ്ടമല്ലാത്ത സ്വഭാവരീതികളും ചരിത്രത്തിന്റെ പുനർവായനയിൽ കണ്ടെത്തിയിട്ടുണ്ട്. ഒരുകാലത്ത് എഡിസന്റെ ജോലിക്കാരനായിരുന്നു നിക്കോളാസ് ടെസ്ലയ്ക്ക്, അദ്ദേഹം വാഗ്ദാനം ചെയ്ത പണം കൊടുക്കാതിരുന്നതും, വാർ ഓഫ് കറന്റ്‌സ് എന്ന പേരിൽ അറിയപ്പെടുന്നതുമായിട്ടുള്ള കിടമത്സരവും മറ്റും ചരിത്രത്തിന്റെ പുതുവായനയിൽ തിരിച്ചറിയുന്ന കാര്യങ്ങളാണ്. അതായത് ചരിത്ര വായന കൊണ്ടുവരുന്ന പുതിയ അറിവുകൾ, വിജയത്തിലേക്കുള്ള വഴിയിൽ ആളുകൾ ചെയ്തു കൂടിയിട്ടുള്ള തെറ്റുകുറ്റങ്ങളുടെ വസ്തുതകൾ കൂടി പുറത്തേക്ക് കൊണ്ടുവന്നു. അതുകൊണ്ട് തന്നെ ഒരാൾ അയാൾ ചെയ്ത ശരികേടുകളും പൊതുസമൂഹത്തിനു മുമ്പാകെ ഉണ്ടാകുന്ന അവസ്ഥയുണ്ട്.\nട്രെയിനിംഗില് പറയപ്പെടുന്ന തമാശകളും പലപ്പോഴും അപമാനവീകരണം ഇടയാക്കുന്നതാണ്. ഉദാഹരണത്തിന് സ്ത്രീകളെയും ചില പേരുകളും, വ്യക്തികളുടെ നിറങ്ങളെയും അടിസ്ഥാനമാക്കിയുള്ള ഫലിതങ്ങൾ പലപ്പോഴും ഇത്തരം പരിശീലന പരിപാടികളിൽ കേൾക്കാറുണ്ട്. ആളുകൾ ആസ്വദിച്ചു പോകുന്ന പോകുന്ന ഇത്തരം കാര്യങ്ങള് ജീവിതത്തിന്റെ പ്രത്യേകമായ അവകാശങ്ങൾ ഒന്നും ആസ്വദിക്കാൻ ഇടയില്ലാത്ത ജനവിഭാഗങ്ങളുടെ ചെലവിലാണ് നടക്കുന്നത്. ഇതിലൊക്കെ ഒരു മനുഷ്യാവകാശലംഘനം കൂടി അറിയാതെ നടന്നുപോകുന്നുണ്ട്.\nപലപ്പോഴും സ്വന്തം ജീവിതവുമായി ബന്ധമില്ലാത്ത കാര്യങ്ങളാണ് ഇത്തരം പരിശീലനത്തിൽ പ്രതിപാദിക്കുന്നത്. പരിശീലകൻ പറയുന്ന കാര്യങ്ങൾ അയാൾ എത്രമാത്രം സ്വന്തം ജീവിതത്തിൽ പ്രാവർത്തികമാക്കിട്ടുണ്ട്; അത്തരത്തിലുള്ള അനുഭവങ്ങൾ പങ്കുവയ്ക്കുവാൻ പറ്റുന്നുണ്ടോ എന്നുള്ളത് പരിശീലകരെയും, പരിശീലന പരിപാടിയുടെ കൂടെയും വിശ്വാസ്യതയുടെ മാനദണ്ഡമാണ്. പലപ്പോഴും ഞാൻ, എൻറെ അനുഭവം എന്നുള്ള ഒരു ലേബലിൽ പരിശീലകർക്ക് അനുവാചകന്റെ മുമ്പിൽ അവതരിപ്പിക്കാൻ പറ്റുമ്പോഴാണീ പറയുന്ന കാര്യങ്ങൾ വിശ്വസനീയമാകുന്നത്. വിദേശ രാജ്യങ്ങളിലും മറ്റും പരിശീലകർ അനുവാചകരുടെ മുമ്പിൽ പറയുന്ന കാര്യങ്ങൾ പലപ്പോഴും തങ്ങളുടെ ജീവിതത്തിലോ, ജോലിസ്ഥലത്തും ചെയ്തു പരീക്ഷിച്ച കാര്യമാണ്. യു ക്യാൻ വിൻ എന്ന പ്രശസ്ത പുസ്തകത്തിൻറെ രചയിതാവും പ്രശസ്ത മോട്ടിവേഷണൽ സ്പീക്കറുമായ ശിവ ഖേര 2006-ലോ മറ്റോ കൊച്ചിയിൽ മൂന്ന് ദിവസത്തെ റസിഡൻഷ്യൽ പരിപാടി നടത്തിയിരുന്നു. അന്ന് അദ്ദേഹം പറഞ്ഞ ഒരു കാര്യം പ്രസക്തമാണ്. ഞാൻ എന്റെ സ്വന്തമായ ജീവിതത്തിലോ ബിസിനസിലോ പരീക്ഷിച്ചറിഞ്ഞ കാര്യങ്ങളാണ് മറ്റുള്ളവർക്ക് പറഞ്ഞുകൊടുക്കുന്നത്. ഓർമ്മശക്തിയെ കുറിച്ച് ക്ലാസ്സ് എടുക്കാൻ വന്ന പരിശീലകൻ പരിപാടി കഴിഞ്ഞ് തിരിച്ചു പോയപ്പോൾ കുട എടുക്കാൻ മറന്നുപോയതും, കുടുംബ ബന്ധങ്ങളെ കുറിച്ച് ക്ലാസ്സെടുത്ത പരിശീലകൻ വീട്ടിൽ ചെന്ന പാടെ ഭാര്യയുമായി വഴക്ക് കൂടി കേസിൽ അകപ്പെട്ട കഥയും ഇതോടൊപ്പം ചേർത്തു വായിക്കേണ്ടതാണ്.\nമനുഷ്യൻറെ അനുദിനജീവിതത്തിൽ ഉപയോഗപ്രദമാകുന്ന ഹാർഡ് സ്കിൽസ് കൂടി വിഷയങ്ങളിൽ ഉൾപ്പെടുത്തുക എന്നുള്ളത് ആവശ്യമാണ്. കേരളത്തിൽ ഒരു ദിവസം ശരാശരി 13 പേർ വാഹനാപകടങ്ങളിൽ മരിക്കുന്നുണ്ട്. കേരളത്തിലെ ആത്മഹത്യ നിരക്ക് വളരെ ഉയർന്നതാണ്. ആത്മഹത്യ പ്രവണതയുള്ള ഒരു സുഹൃത്തിനെ എങ്ങനെ സഹായിക്കാം, അപകടം ഇല്ലാതെ എങ്ങനെ വണ്ടി ഡ്രൈവ് ചെയ്യാം എന്നിങ്ങനെ നിത്യജീവിതത്തെ മെച്ചപ്പെടുത്താവുന്ന വിഷയങ്ങളെക്കുറിച്ച് ഒരു പരിശീലന പരിപാടി നടത്തുവാൻ ആവശ്യപ്പെട്ടാൽ, അവ നടത്തുവാൻ പ്രാപ്തിയുള്ള പരിശീലകർ വളരെ കുറവാണ്. ഒരു ഇന്റർവ്യൂവിൽ എങ്ങനെ ഉത്തരങ്ങൾ പറയണമെന്ന് ക്ലാസ്സെടുക്കാൻ തയ്യാറായ കുറെ പരിശീലകരെ കാണാം. പക്ഷെ അത് ഒന്ന് അവതരിപ്പിച്ചു കാണിക്കാൻ പറഞ്ഞാൽ മിക്കവാറും വെള്ളം കുടിക്കും.\nഇത്തരത്തിലുള്ള വിമർശനങ്ങളെല്ലാം നിലനിൽക്കുമ്പോൾ പോലും സാമൂഹിക മാറ്റത്തിനും വ്യക്തിത്വ വളർച്ചയ്ക്കും, സാമ്പത്തിക അഭിവൃദ്ധിക്കും സാധ്യതകളുള്ളതാണ് ഈ പരിശീലന മേഖല. നിരവധി പരിശീലകർ കേരളത്തിൽ തന്നെയുണ്ട്. അതോടൊപ്പം തന്നെ വാളെടുത്തവരെല്ലാം വെളിച്ചപ്പാട് ആകുന്ന അവസ്ഥയുമുണ്ട്. ആഴത്തിലുള്ളതും പരന്നതുമായ വായന, വിദ്യാഭ്യാസ൦, അനുഭവപരിചയം, ആത്മാർത്ഥത, വാക്കും പ്രവർത്തിയും തമ്മിലുള്ള പൊരുത്തം, മാനുഷിക ബന്ധങ്ങൾ, അടിയുറച്ച മൂല്യബോധം തുടങ്ങിയ ഗുണങ്ങൾ ഒരു പരിശീലകന് ആവശ്യമാണ്. സമകാലീന ലോകത്ത് സംഭവിക്കുന്ന മാറ്റങ്ങളെക്കുറിച്ചുള്ള ധാരണയും ചരിത്ര ബോധവും അറിവിനെ വിമർശനാത്മകമായി കാണാനുള്ള കഴിവും ആവശ്യമാണ്. ഏതെങ്കിലും പുസ്തകത്തിലെ വിവരങ്ങളോ, മറ്റു പരിശീലന പരിപാടികളിലെ സ്ലൈഡുകളും കഥകളും മറ്റും ഉപജീവിച്ചോ, ഗൂഗിളിൽ തിരഞ്ഞു കിട്ടുന്ന വിവരങ്ങളോ വെച്ച് മാത്രമാണ് കുറെയധികം പേർ പരിശീലനം നടത്താൻ ഇറങ്ങിയിരിക്കുന്നത്. സ്വയം ആർജ്ജിച്ച അറിവും അനുഭവും പലർക്കും കുറവാണ്. സ്വന്തം നാടിന്റെ അവസ്ഥയെ മനസിലാക്കിക്കൊണ്ട്, അനുവാചകന്റെ സാമൂഹിക അവസ്ഥയെ തിരിച്ചറിഞ്ഞ് കാര്യങ്ങളെ അവതരിപ്പിക്കാനായി ബോധ്യവും ആവശ്യമാണ്. ചോദ്യങ്ങളെ നേരിടുവാനും, അവയെ വിശകലനം ചെയ്തു മറുപടി നൽകാനുള്ള ക്ഷമയും എളിമയും വേറൊരു ഘടകമാണ്. മുന്നോട്ടുള്ള യാത്രയിൽ പരിശീലന മേഖല കുറച്ചുകൂടി ജീവിതത്തിൻറെ സമസ്ത മേഖലയും സ്വാധീനിക്കുവാൻ സഹായകരമാകുന്ന രീതിയിലേക്ക് മാറും എന്നു പ്രതീക്ഷിക്കുന്നു.


ഇന്ത്യക്ക് ചരിത്രനേട്ടം;ദീപ കര്‍മാക്കര് ഫൈനലില് – malabarinews.com\nപരപ്പനങ്ങാടിയില് കയ്യേറ്റനിര്‍മ്മാണങ്ങള് ഒഴിപ്പിക്കുന്നില്ല; ഡിവൈഎഫ്‌ഐ പ്രവര്‍ത്തകര് പൊതുമരാമത്ത് ഓഫീസ് ഉപരോധിച്ചു 33 views\nPosted on August 8, 2016 August 8, 2016 by newsmal\nറിയോ ഡി ജെനെയ് റോ: ഒളിമ്പിക്‌സ് ജിംനാസ്‌റ്റിക്‌സില് ചരിത്ര നേട്ടം കുറിച്ച് ഇന്ത്യന് താരം ദീപ കര്‍മാക്കര്. ആദ്യാമായി ഒരു ഇന്ത്യന് താരം ഒളിമ്പിക്‌സ് ജിംനാസ്റ്റിക്‌സില് ഫൈനലില് യോഗ്യത നേടി. എട്ടാം സ്ഥാനക്കാരിയായാണ് ദീപയുടെ ഫൈനല് പ്രവേശം. ആഗസ്ത് 14നാണ് ഈ ഇനത്തില് ഫൈനല് മത്സരം.\nആദ്യമായാണ് ഇന്ത്യ ഒളിമ്പിക്സ് ജിംനാസ്റ്റിക്‌സില് മത്സരിക്കുന്നത്.അണ്‍ഇവന് ബാര്, ബാലന്‍സ് ബീം, ഫ്‌ളോര് എക്‌സസൈസ് എന്നീ വിഭാഗങ്ങളിലും ദീപ മത്സരിച്ചെങ്കിലും പ്രകടനം നന്നായില്ല.എന്നാല് ഏറെ പ്രതീക്ഷയര്‍പ്പിച്ച ഷൂട്ടിങ്ങില് ഇന്ത്യ തൊട്ടതെല്ലാം പിഴച്ചു.\nവനിതകളുടെ അമ്പെയ്ത്തില് ആദ്യമായി ക്വാര്‍ട്ടര് ഫൈനലില് എത്തിയെങ്കിലും റഷ്യയോട് തോറ്റു. വനിതാ ഹോക്കിയില് ജപ്പാനെതിരെ 2–2 സമനില നേടി. ജിംനാസ്റ്റിക്സില് ആദ്യമായി മത്സരിച്ച ദിപ കര്‍മാകര് വോള്‍ട്ട് ഇനത്തിലെ യോഗ്യതാ റൌണ്ടില് ആറാം സ്ഥാനത്തെത്തി.\nഷൂട്ടിങ്ങില് വനിതകളുടെ 10 മീറ്റര് എയര് പിസ്റ്റളില് ഹീന സിദ്ദു പതിനാലാമതായി. പുരുഷ വിഭാഗം ട്രാപ്പ് ഇനത്തില് പ്രാഥമിക റൌണ്ട് പുരോഗമിക്കുമ്പോള് മാനവ്ജിത്ത് സിങ്ങ് സന്ധു പതിനേഴും കൈനാന് ചെനായ് പത്തൊമ്പതും സ്ഥാനത്താണ്.\nദീപികാ കുമാരി, ബൊംബയ്ല ദേവി, ലക്ഷ്മിറാണി മാജി എന്നിവര് ഉള്‍പ്പെട്ട അമ്പെയ്ത്ത് ടീം കൊളംബിയയെ തോല്‍പ്പിച്ചാണ് ക്വാര്‍ട്ടറിലെത്തിയത്.\nടെന്നീസില് ലിയാന്‍ഡര് പെയ്സ്–ബൊപ്പണ്ണ സഖ്യത്തിനു പിന്നാലെ സാനിയ മിര്‍സ–പ്രാര്‍ഥന സഖ്യവും ആദ്യറൌണ്ടില് തോറ്റു. ടേബിള് ടെന്നീസില് മൌമാ ദാസ്, മണിക ബത്ര, അചന്ദ ശരത് കമല്, സൌമ്യജിത്ത് ഘോഷ് എന്നിവര് ആദ്യറൌണ്ടില് മടങ്ങി. വനിതകളുടെ ഭാരോദ്വഹനം 48 കിലോ വിഭാഗത്തില് മീരാബായ് ചാനു നിരാശപ്പെടുത്തി.\nനീന്തല്‍ക്കുളത്തില് മൂന്നു ലോക റെക്കോഡുകള് പിറന്നു. വനിതകളുടെ 400 മീറ്റര് വ്യക്തിഗത മെഡ്ലേയില് ഹംഗറിയുടെ കടിന്‍ക ഹൊസ്സു പുതിയ സമയം കുറിച്ചു. പുരുഷന്മാരുടെ 100 മീറ്റര് ബ്രെസ്റ്റ് സ്ട്രോക്കില് ബ്രിട്ടന്റെ ആദം പീറ്റിയും വനിതകളുടെ 4–100 മീറ്റര് ഫ്രീസ്റ്റൈല് റിലേയില് ഓസ്ട്രേലിയന് ടീമും പുതിയ സമയം രേഖപ്പെടുത്തി. പുരുഷഹോക്കിയില് ഇന്ത്യ ഇന്ന് ജര്‍മനിയെ നേരിടും. ഷൂട്ടിങ്ങില് ഗഗന് നരംഗ്, അഭിനവ് ബിന്ദ്ര എന്നിവര് തോക്കെടുക്കും. നീന്തലില് മലയാളിതാരം സജന് പ്രകാശ്, ശിവാനി കട്ടാരിയ എന്നിവര് മത്സരിക്കും.\nനവജ്യോത് സിംഗ് സിദ്ദു രാജ്യസഭാംഗത്വം രാജിവെച്ചു\ndipa, gymnastics, indian, karmakar, Olympic\nPrevious PostPrevious വീട്ട് മുറ്റത്ത് നിര്‍ത്തിയിട്ട സ്‌കൂട്ടര് കത്തിനശിച്ചു\nNext PostNext സ്വകാര്യ ബസുകള്‍ക്ക് ഫാസ്റ്റ്,സൂപ്പര് ഫാസ്റ്റ് പെര്‍മിറ്റുകള് വേണ്ട;സുപ്രീം കോടതി\n33 views | posted on January 14, 2019


പൊറോട്ട മാത്രമല്ല, മെറിൻഡയുടെ കപ്പയും ബീഫും ഹിറ്റോട് ഹിറ്റാണ് ! | Merinda Thattukada in Chelakkara\nപൊറോട്ട മാത്രമല്ല, മെറിൻഡയുടെ കപ്പയും ബീഫും ഹിറ്റോട് ഹിറ്റാണ് !\nലക്ഷ്മി നാരായൺ July 11, 2020 02:07 PM IST\nപഠനത്തോടൊപ്പം സ്വന്തം അമ്മയുടെ തട്ടുകടയിൽ പൊറോട്ട അടിച്ചുകൊണ്ട്, അധ്വാനത്തിന്റെ മഹത്വത്തിനു തെളിവായ മെറിൻഡ എന്ന മിടുക്കിയായിരുന്നു കുറച്ചുദിവസമായി സമൂഹമാധ്യമങ്ങളിലെ താരം. തന്റെ ജീവിതം കൊണ്ട് മറ്റുള്ളവർക്ക് സന്ദേശം നൽകിയ ആ പ്രവൃത്തി പോലെ തന്നെ ആരെയും രസം പിടിപ്പിക്കുന്നതാണ് മെറിൻഡയുടെ പാചകവും.\nതൃശൂർ ചേലക്കരയിലെ വീടിനോട് ചേർന്നുള്ള തട്ടുകടയിലെ ഓരോ വിഭവവും ഒന്നിനൊന്നു മെച്ചമാണ്. ഹോട്ടലുകളിലെ നെടുനീളൻ മെനു പോലെ ധാരാളം വിഭവങ്ങളൊന്നും ഇവിടെയില്ല. പൊറോട്ട, കപ്പ, ബീഫ്, ഓംലെറ്റ്, കൊത്ത് പൊറോട്ട, നാലുമണി പലഹാരങ്ങൾ, ചായ, കാപ്പി എന്നിവയാണ് ഇവിടുത്തെ പ്രധാന വിഭവങ്ങൾ. വൈകുന്നേരങ്ങളിലാണ് ഇവിടെ തിരക്കു കൂടുതൽ. ഉപഭോക്താക്കളിൽ ഭൂരിഭാഗവും സാധാരണക്കാർ തന്നെ.\nപൊറോട്ട എല്ലാ തട്ടുകടകളിലെയും പോലെ ഇവിടെയും പ്രധാന ആകർഷണമാണ്. എന്നാൽ കേട്ടറിഞ്ഞു രുചിക്കാനായി എത്തുന്നവർക്കു വേണ്ടത് കപ്പയും ബീഫും കോമ്പിനേഷനാണ്. ഒരു ചൂട് കട്ടൻ കൂടിയുണ്ടെങ്കിൽ സംഗതി പൊളിച്ചു.\nനല്ല മല്ലിയും കുരുമുളകും ഇട്ടു റോസ്റ്റ് ചെയ്തെടുത്ത ബീഫിന്റെ മണം അടുപ്പിൽനിന്നു പരക്കുമ്പോഴേ തീന്മേശയിൽ ആളുകളെത്തും. കൂട്ടിക്കഴിക്കാൻ നല്ല വെന്തുടഞ്ഞ ചെണ്ടക്കപ്പയും കാന്താരി ഉടച്ചതും കൂടി. കപ്പയും ബീഫും ഉണ്ടാക്കുന്നതിന്റെ പ്രധാന ചുമതല മെറിൻഡയ്ക്കു തന്നെയാണ്. പൊറോട്ട ഉണ്ടാക്കൽ കഴിഞ്ഞാൽ മെറിൻഡ നേരേ പാചകത്തിലേക്ക് കടക്കും.\nനാലുമണിപ്പലഹാരങ്ങൾ, കൊത്ത് പൊറോട്ട എന്നിവയുടെ ചുമതലയാണ് അമ്മ അമ്മിണിക്ക്. ഉഴുന്നുവട, പരിപ്പുവട, പഴംപൊരി, സവാളവട, സുഖിയൻ എന്നിവയടക്കം 12 തരം നാലുമണിപ്പലഹാരങ്ങളുണ്ട്. ഇത്തരം ചെറുകടികൾക്കും ആവശ്യക്കാർ ഏറെയാണ്. ചേലക്കര ഭാഗത്തു കൂടി പോകുന്നവർക്ക് വ്യത്യസ്തമായ ഈ രുചികൾ പരീക്ഷിക്കണമെങ്കിൽ തീർച്ചയായും ഇവിടെ കയറാവുന്നതാണ് .


പാണ്ടിപ്പടയിലെ ആ മയിൽ ഞാനാണ്; വെളിപ്പെടുത്തലുമായി സൗബിൻ - മലയാളം ന്യൂസ് പോർട്ടൽ\nPosted on July 28, 2020, 7:33 PM\nമികച്ച കഥാപാത്രങ്ങൾ കൊണ്ട് പ്രേക്ഷക പ്രീതി നേടിയ താരമാണ് സൗബിൻ, സൗബിൻ ചെയ്ത വേഷങ്ങൾ എല്ലാം തന്നെ വ്യത്യസ്തത ഉള്ളതായിരുന്നു. അസിസ്റ്റന്റ് ഡയറക്ടർ ആയിട്ടാണ് സൗബിൻ സിനിമയിലേക്ക് എത്തിച്ചേർന്നത്. ക്രോണിക് ബാച്ചിലർ എന്ന സിനിമയിൽ കൂടിയാണ് സൗബിൻ സിനിമ രംഗത്തേക്ക് എത്തുന്നത്. സോബിന്റെ ബാപ്പ സിനിമയിൽ പ്രൊഡക്ഷൻ കൺട്രോളർ ആയിരുന്നു. ബാപ്പയുടെ നിർദ്ദേശ പ്രകാരമാണ് സൗബിൻ ക്രോണിക് ബാച്ചിലരിൽ എത്തിയത്. അന്ന് സൗബിന് പ്രായം തീരെ കുറവായിരുന്നു.\nപിന്നീട് വർഷങ്ങൾക്ക് ശേഷം രാജീവ് രവിയുടെ അന്നയും റസൂലിലുമാണ് സൗബിൻ തന്റെ മുഖം കാണിക്കുന്നത്. ശേഷം സൗബിൻ തേടി നിരവധി അവസരങ്ങൾ ആണ് എത്തിയത്, ഇപ്പോൾ തിരക്കുള്ള ഒരു താരം കൂടിയാണ് സൗബിൻ. പിന്നീട് പറവ എന്ന സിനിമയിൽ കൂടി സംവിധാനത്തിലേക്കും സൗബിൻ കടന്നു. ഇപ്പോൾ തന്റെ ജീവിതത്തിൽ പറയാതിരുന്ന ഒരു രഹസ്യം സൗബിൻ തുറന്നു പറഞ്ഞിരിക്കുകയാണ്.\nഅന്ന് അസിസ്റ് ചെയ്ത സിനിമയിൽ പല പാസിംഗ് ഷോട്ടുകളും താൻ ചെയ്തിട്ടുണ്ട്. തന്റെ മുഖമൊന്നും സിനിമയിൽ കണ്ടിട്ടില്ല, മലയാളത്തിലെ ഹിറ്റ് സിനിമ പാണ്ടിപ്പടയിൽ താൻ അത്തരം ഒരു വേഷം ചെയ്തിട്ടുണ്ട് എന്നാണ് സൗബിൻ വ്യക്തമാക്കുന്നത്, സിനിമയിൽ കൊച്ചിൻ ഹനീഫ മയിലായി വരുന്ന ഒരു രംഗമുണ്ട്, അതിൽ ഹനീഫ ഇടക്ക് വെച്ച് മയിലിന്റെ തല വെച്ചിട്ട് ഓടുന്നുണ്ട് ശേഷം അവസാനം വരെ താൻ ആണ് ആ മയിലായി അഭിനയിച്ചത് എന്ന് സൗബിൻ പറയുന്നു. സംസ്ഥാന ചലച്ചിത്ര ജേതാവ് കൂടിയാണ് സൗബിൻ, ചെറിയ വേഷങ്ങൾ ചെയ്ത് തുടങ്ങിയ താരം ഇപ്പോൾ നായക പദവിയിൽ എത്തിച്ചേർന്നിരിക്കുകയാണ്, താരത്തിന്റെ കഠിന പരിശ്രമം ഒന്ന് കൊണ്ട് മാത്രമാണത്.


കോടിയേരി ബാലകൃഷ്ണന് സിപിഎം സംസ്ഥാന സെക്രട്ടറി – malabarinews.com\nആലപ്പുഴ: കോടിയേരി ബാലകൃഷ്ണനെ സിപിഎമ്മിന്റെ പുതിയ സംസ്ഥാന സെക്രട്ടറിയായി തിരഞ്ഞെടുത്തു. നേരത്തെ വാര്‍ത്തകള് പുറത്ത് വന്നതുപോലെ തന്നെയായിരുന്നു കോടിയേരി ബാലകൃഷ്ണന്റെ സ്ഥാനലബ്ധി. ഏകകണ്ഠമായാണ് കോടിയേരി ബാലകൃഷ്ണനെ സംസ്ഥാന സെക്രട്ടറിയായി തിരഞ്ഞെടുത്തത്.\nസമ്മേളനത്തിന് മുന്നില് വച്ച പുതിയ സംസ്ഥാന സമിതി അംഗങ്ങളുടെ പാനല് അംഗീകരിച്ചു. പുതിയ സംസ്ഥാന സമിതിയില് 88 അംഗങ്ങളാണ് ഉള്ളത്. ഇപ്പോഴും ഒരു സ്ഥാനം ഒഴിച്ചിട്ടുണ്ട്. പുതിയ സംസ്ഥാന സമിതി യോഗം ചേര്‍ന്നാണ് കോടിയേരി ബാലകൃഷ്ണനെ തിരഞ്ഞെടുത്തത്. മറ്റൊരു പേരും യോഗത്തില് ഉയര്‍ന്ന് വന്നില്ല.\nസിപിഎം പോളിറ്റ് ബ്യൂറോ അംഗമായ കോടിയേരി ബാലകൃഷ്ണന് നിയമസഭയിലെ പ്രതിപക്ഷ ഉപനേതാവ് കൂടിയാണ്. വിദ്യാര്‍ത്ഥി രാഷ്ട്രീയത്തിലൂടെ ആയിരുന്നു അദ്ദേഹത്തിന്റെ രാഷ്ട്രീയ പ്രവേശനം. കഴിഞ്ഞ വിഎസ് സര്‍ക്കാരില് ആഭ്യന്തര മന്ത്രിയായിരുന്നു. കണ്ണൂരില് നിന്നുള്ള സിപിഎം നേതാവാണ് ഇദ്ദേഹം.\nകണ്ണൂര്‍ക്കാരനായ പിണറായി വിജയന് സ്ഥാനം ഒഴിയുമ്പോള് മറ്റൊരു കണ്ണൂര്‍ക്കാരന് സംസ്ഥാന സെക്രട്ടറി സ്ഥാനത്ത് എത്തുന്നു എന്ന പ്രത്യേകയും കോടിയേരിയുടെ സെക്രട്ടറി സ്ഥാനത്തിന് ഉണ്ട്. പിണറായി വിജയന് മുമ്പ് കണ്ണൂര് ജില്ലക്കാരനായ ചടയന് ഗോവിന്ദനായിരുന്നു സംസ്ഥാന സെക്രട്ടറി.\nbalakrishnan, cpim, kodiyeri, secretary\nPrevious PostPrevious ആടുതോമ വീണ്ടും വരുന്നു\nNext PostNext ബിജെപി സര്‍ക്കാരിന് ശിവസേനയുടെ വിമര്‍ശനം


Mercedes drives in all-new GLE 2020 at starting price of ₹73.70 lakh report | എക്സ്-ക്ലാസിൽ നിന്ന് പ്രചോദനം ഉൾക്കൊണ്ടുള്ള ഡിസൈൻ ശൈലി: മെഴ്‌സിഡസ് ബെൻസിന്റെ നാലാം തലമുറ എസ്.യു.വി ജിഎൽഇ ഇന്ത്യയിൽ അവതരിപ്പിച്ചു; വില 73.70 ലക്ഷം മുതൽ - MarunadanMalayali.com\nJanuary 30, 2020 | 01:23 PM IST | Permalink\nന്യൂഡൽഹി: ആഡംബര വാഹന നിർമ്മാതാക്കളായ മെഴ്‌സിഡസ് ബെൻസിന്റെ നാലാം തലമുറയിൽപ്പെട്ട എസ്.യു.വി.യായ ജി.എൽ.ഇ ഇന്ത്യൻ വിപണിയിൽ അവതരിപ്പിച്ചു. ജി.എൽ.ഇ 300ഡി, 400ഡി എന്നീ രണ്ട് വേരിയന്റുകളാണ് ഇന്ത്യയിൽ എത്തിച്ചിരിക്കുന്നത്. 300d-ക്ക് 73.70 ലക്ഷം രൂപയും 400d ഹിപ്പ് ഹോപ്പിന് 1.25 കോടി രൂപയുമാണ് ഡൽഹിയിലെ എക്സ്ഷോറും വില. ഈ വർഷം പകുതിയോടെ ഈ വാഹനം നിരത്തുകളിലെത്തുമെന്നാണ് അധികൃതർ വ്യക്തമാക്കിയിരിക്കുന്നത്.\nജിഎൽഇ 300റയിൽ ബിഎസ്-6 നിലവാരത്തിലുള്ള 2.0 ലിറ്റർ ഡീസൽ എൻജിനാണ് പ്രവർത്തിക്കുന്നത്. ഇത് 241 ബിഎച്ച്പി പവറും 500 എൻഎം ടോർക്കുമേകും. പൂജ്യത്തിൽ നിന്ന് 100 കിലോമീറ്റർ വേഗത കൈവരിക്കാൻ 7.2 സെക്കന്റ് സമയമാണ് വേണ്ടത്. 3.0 ലിറ്റർ ഡീസൽ എൻജിനാണ് ജിഎൽഇ400-ൽ നൽകിയിട്ടുള്ളത്. 325 ബിഎച്ച്പി പവറും 700 എൻഎം ടോർക്കുമേകുന്ന ഈ എൻജിൻ 5.7 സെക്കന്റിൽ 100 കിലോമീറ്റർ വേഗത കൈവരിക്കും.\n2018-ൽ പാരീസ് മോട്ടോർ ഷോയിൽ പ്രദർശിപ്പിച്ച ജിഎൽഇയുടെ നാലാം തലമുറ മോഡലാണ് ഇപ്പോൾ ഇന്ത്യയിൽ എത്തിച്ചിരിക്കുന്നത്. ഒക്ടാഗോണൽ ഗ്രില്ല്, സ്‌കിഡ് പ്ലേറ്റുകൾ നൽകിയുള്ള മസ്‌കുലർ ബമ്പർ, ഐബ്രോ ഷേപ്പിലുള്ള എൽഇഡി ഡിആർഎൽ, എൽഇഡി ഹെഡ്ലാമ്പ് എന്നിവയാണ് ജിഎൽഇയെ വ്യത്യസ്തമാക്കുന്നത്. ജിഎൽഇയുടെ ലോങ് വീൽ ബേസ് പതിപ്പാണ് അവതരിപ്പിച്ചിരിക്കുന്നത്. മുൻ മോഡലിനെക്കാൾ 80 എംഎം ബീൽ ബേസ് ഉയർന്നിട്ടുണ്ട്. 300d-യിൽ 19 ഇഞ്ച് അലോയി വീലും 400d-യിൽ 20 ഇഞ്ച് അലോയി വീലുകളുമാണ് നൽകിയിട്ടുള്ളത്. പുതുക്കിപ്പണിത എൽഇഡി ടെയ്ൽ ലൈറ്റുകളാണ് ഇതിലുള്ളത്. ഡ്യുവൽ ടോണാണ് പിന്നിലെ ബമ്പർ, ക്രാം കവറിങ്ങ് നൽകിയുള്ള എക്സ്ഹോസ്റ്റ് പൈപ്പ് പിൻവശത്തെ സ്പോർട്ടിയാക്കുന്നുണ്ട്.\nഇന്റീരിയറിൽ ഫീച്ചറുകളും സൗകര്യങ്ങളും കൂടിയിട്ടുണ്ട്. രണ്ടാംനിര യാത്രക്കാർക്കുള്ള ലെഗ്റൂം 69 എംഎം കൂടിയിട്ടുണ്ട്. എസ്-ക്ലാസിലേതിന് സമാനമായ ഡാഷ്ബോർഡും സെന്റർ കൺസോളുമാണ്. ഡിജിറ്റൽ ഇൻസ്ട്രുമെന്റ് കൺസോളും 12.3 ഇഞ്ച് ഇൻഫോടെയ്ന്മെന്റ് സിസ്റ്റവും ഒരുക്കിയിട്ടുണ്ട്. പനോരമിക് സൺറൂഫ്, ഫുൾ എൽഇഡി ഹെഡ്സ്-അപ്പ് ഡിസ്പ്ലേ, ഫോർ സോൺ ക്ലൈമറ്റ് കൺട്രോൾ, വെന്റിലേറ്റഡ് സീറ്റ്, ആംബിയന്റ് ലൈറ്റുകൾ എന്നിവ ഈ വാഹനത്തിന് കൂടുതൽ ആഡംബര സ്വഭാവം നൽകുന്നുണ്ട്. ഇതിനൊപ്പം, ഇന്ത്യൻ റോഡുകൾക്ക് അനുയോജ്യമായ മറ്റ് സാങ്കേതികവിദ്യകളും ഇതിലുണ്ട്.


50% വിവിപാറ്റുകള് എണ്ണണമെന്ന പ്രതിപക്ഷ ഹര്‍ജി സുപ്രീം കോടതി തള്ളി | DoolNews\n50% വിവിപാറ്റുകള് എണ്ണണമെന്ന പ്രതിപക്ഷ ഹര്‍ജി സുപ്രീം കോടതി തള്ളി\nTuesday, 7th May 2019, 11:01 am\nന്യൂദല്‍ഹി: വിവിപാറ്റുകള് എണ്ണുന്നതുമായി ബന്ധപ്പെട്ട സുപ്രീം കോടതി വിധി പുനപരിശോധിക്കണമെന്നാവശ്യപ്പെട്ട് 21 പ്രതിപക്ഷ പാര്‍ട്ടികള് നല്‍കിയ പുനപരിശോധനാ ഹര്‍ജി സുപ്രീം കോടതി തള്ളി. 50% വിവിപാറ്റുകള് എണ്ണണമെന്നായിരുന്നു പ്രതിപക്ഷ പാര്‍ട്ടികളുടെ ആവശ്യം.\n21 പ്രതിപക്ഷ പാര്‍ട്ടികള് നല്‍കിയ ഹര്‍ജിയാണ് തള്ളിയത്. 25% വിവിപാറ്റുകളെങ്കിലും എണ്ണണമെന്ന് പ്രതിപക്ഷത്തിനുവേണ്ടി മനു അഭിഷേക് സിങ്‌വി ആവശ്യപ്പെട്ടു. എന്നാല് ഈ ആവശ്യം കോടതി തള്ളുകയായിരുന്നു.\nനേരത്തെ സമാനമായ ആവശ്യവുമായി പ്രതിപക്ഷം കോടതിയെ സമീപിച്ചപ്പോള്, എല്ലാ മണ്ഡലങ്ങളിലേയും5വിവിപാറ്റ് മെഷീനുകളിലെ രസീതുകള് എണ്ണണമെന്ന് കോടതി തെരഞ്ഞെടുപ്പ് കമ്മീഷനോട് നിര്‍ദേശിച്ചിരുന്നു. എന്നാല് ഇത് വെറും 1% മാത്രമേ ആകൂവെന്നും വോട്ടെടുപ്പിലെ സുതാര്യത ഉറപ്പുവരുത്താന് 50% വിവിപാറ്റുകളെങ്കിലും എണ്ണമെന്നുമാണ് പ്രതിപക്ഷം ആവശ്യപ്പെട്ടത്.\n5 വിവിപാറ്റ് മെഷീനുകളിലെ രസീതുകള് എണ്ണമെന്ന കോടതി വിധി വന്നതിനുശേഷം സംസ്ഥാനത്തിന്റെ വിവിധ ഭാഗങ്ങളില് നടന്ന വോട്ടെടുപ്പില് ഇ.വി.എമ്മുകളുമായി ബന്ധപ്പെട്ട് വ്യാപകമായി പരാതി ഉയര്‍ന്നിരുന്നു. ഈ സാഹചര്യത്തില് തെരെഞ്ഞെടുപ്പിന്റെ വിശ്വാസ്യത ഉറപ്പുവരുത്താന് കൂടുതല് വിവിപാറ്റുകള് എണ്ണണമെന്നായിരുന്നു പ്രതിപക്ഷത്തിന്റെ ആവശ്യം.\n‘ടിപ്പുസുല്‍ത്താന്’; ഇമ്രാന് ഖാനെ കുറിച്ച് എനിക്ക് വ്യക്തിപരമായി അറിയാവുന്ന കാര്യമാണ് അത് ; പ്രശംസയുമായി ശശി തരൂര്\nടി.ഡി.പി. നേതാവും ആന്ധ്രാപ്രദേശ് മുഖ്യമന്ത്രിയുമായ എന്. ചന്ദ്രബാബു നായിഡുവിന്റെ നേതൃത്വത്തില് ആറു ദേശീയ പാര്‍ട്ടികളുടെയും 15 പ്രദേശിക പാര്‍ട്ടികളുടെയും നേതാക്കളാണ് സുപ്രീം കോടതിയെ സമീപിച്ചത്. ടി.ഡി.പി.ക്ക് പുറമേ കോണ്‍ഗ്രസ്, എന്.സി.പി., എ.എ.പി., സി.പി.ഐ.എം. സി.പി.ഐ., തൃണമൂല് കോണ്‍ഗ്രസ്, സമാജ്വാദി പാര്‍ട്ടി, ബി.എസ്.പി., ആര്.എല്.ഡി., ലോക് താന്ത്രിക് ജനതാദള്, ഡി.എം.കെ. തുടങ്ങിയ പാര്‍ട്ടികളുടെ നേതാക്കളാണ് സുപ്രീംകോടതിയിലെത്തിയത്.\nതിരഞ്ഞെടുത്ത മണ്ഡലങ്ങളിലെ മാത്രം വിപിപാറ്റ് സ്ലിപ്പുകള് എണ്ണാനുള്ള തീരുമാനം ജനാധിപത്യത്തിന്റെ അടിസ്ഥാനതത്ത്വങ്ങള് തന്നെ ലംഘിക്കുന്നതാണെന്ന് ഹര്‍ജിയില് ഇവര് ആരോപിച്ചിരുന്നു.\nപ്രതിപക്ഷ പാര്‍ട്ടികള് ആവശ്യപ്പെടുന്നതുപോലെ 50 ശതമാനം വിവി പാറ്റ് സ്ലിപ്പുകള് എണ്ണിയാല് ഫലപ്രഖ്യാപനം ആറുദിവസത്തോളം വൈകുമെന്നായിരുന്നു തിരഞ്ഞെടുപ്പ് കമ്മിഷന്റെ നിലപാട്. വോട്ടിങ് യന്ത്രങ്ങള് കുറ്റമറ്റതാണെന്നും പലതവണ പരിശോധിച്ച് ആധികാരികത ഉറപ്പുവരുത്തിയതാണെന്നും കമ്മിഷന് സമര്‍പ്പിച്ച സത്യവാങ്മൂലത്തില് പറഞ്ഞിരുന്നു.


ഹെയര് ഡൈ: ഹദീസുകള് എന്തുപറയുന്നു – Islam Padasala\nഹെയര് ഡൈ: ഹദീസുകള് എന്തുപറയുന്നു\n‘പ്രവാചകരേ, അവരോട് ചോദിക്കുക: അല്ലാഹു അവന്റെ ദാസന്മാര്‍ക്കായി ഉല്‍പാദിപ്പിച്ച അലങ്കാരങ്ങളെ നിഷിദ്ധമാക്കുകയും ദൈവിക ദാനമായ ഉത്തമവിഭവങ്ങളെ വിലക്കുകയും ചെയ്തതാര്? പറയുക: ഈ വിഭവങ്ങളെല്ലാം ഭൗതിക ജീവിതത്തില് വിശ്വാസികള്‍ക്കുള്ളതാകുന്നു. അന്ത്യനാളിലോ, അതവര്‍ക്കുമാത്രമുള്ളതാകുന്നു’ (അല് അഅ്‌റാഫ്:31, 32). നബി(സ്വ) പറയുന്നു: ‘അല്ലാഹു സുന്ദരനാണ്, തീര്‍ച്ച. അവന് സൗന്ദര്യത്തെ ഇഷ്ടപ്പെടുന്നു'(1) കേശാലങ്കാരം സ്ത്രീ-പുരുഷന്മാരെ സംബന്ധിച്ചേടത്തോളം സൗന്ദര്യത്തിന്റെ പ്രധാനഭാഗമാണ്. അതിന്റെ നാനാവശങ്ങളാണ് ഈ പഠനത്തില് ചര്‍ച്ച ചെയ്യുന്നത്. മുഖ്യമായും വിഷയത്തിന്റെ നാല് വശങ്ങളെയാണ് പഠന വിധേയമാക്കുന്നത്.\n1. ഹെയര് ഡൈ ചെയ്യുന്നതിന്റെ യാഥാര്‍ത്ഥ്യം.\n2. ഹെയര് ഡൈ ചയ്യുന്നതിന്റെ ഇസ്‌ലാമികവിധി.\n3. ഹെയര് ഡൈ ചെയ്യുന്നതില് പാലിക്കേണ്ട വ്യവസ്ഥകള്\n4. ഹെയര് ഡൈ ചെയ്യാനുപയോഗിക്കുന്ന ആധുനിക ഉപാധികളുടെ യാഥാര്‍ഥ്യവും വിധികളും.\nസമാപനം: പഠനത്തിലെ പ്രധാന കണ്ടെത്തലുകള്.\nചായം പൂശല് (സ്വിബ്ഗഃ) എന്ന ആശയം മതപരമായി ചര്‍ച്ച ചെയ്യപ്പെടുന്ന വിഷയമാണ്. ‘പറയുവിന്, നിങ്ങള് അല്ലാഹുവിന്റെ വര്‍ണം സ്വീകരിക്കുക. അവന്റെ വര്‍ണത്തേക്കാള് ഉല്‍കൃഷ്ടമായി ആരുടെ വര്‍ണമുണ്ട്? ഞങ്ങള് അവന്നുമാത്രം അടിമത്തമര്‍പ്പിക്കുന്നവരുമാകുന്നു (അല് ബഖറഃ 138). റാഗിബ് പറയുന്നു: ‘ക്രിസ്ത്യാനികള് നവജാതശിശുക്കളെ ഏഴാം നാള് മഞ്ഞനിറമുള്ള വെള്ളത്തില് മാമോദീസമുക്കിയിരുന്നു. ഈ പശ്ചാതലത്തിലാണ് മേല് സൂക്തം അവതരിച്ചത്.(2) ഇമാം സമഖ്ശരി എഴുതുന്നു: ‘ക്രിസ്ത്യാനികള് തങ്ങളുടെ കുഞ്ഞുങ്ങളെ ഒരുതരം മഞ്ഞവെള്ളത്തില് മുക്കിയിരുന്നു. ശുദ്ധീകരണാര്‍ത്ഥം നടത്തുന്ന ഈ ചടങ്ങോടെയാണ് ഒരാള് ക്രിസ്ത്യാനിയാകുന്നതെന്നായിരുന്നു അവരുടെ വിശ്വാസം. ഈ സാഹചര്യത്തില്, താഴെ ചേര്‍ത്തവിധം പറയാന് മുസ്‌ലിംകള് നിര്‍ദേശിക്കപ്പെട്ടു. ‘നിങ്ങള് പറയുക: ഞങ്ങള് അല്ലാഹുവില് വിശ്വസിച്ചിരിക്കുന്നു. അല്ലാഹു ഞങ്ങളെ സത്യവിശ്വാസത്താല് ചായം പൂശിയിരിക്കുന്നു. ഞങ്ങളുടെ ചായത്തിന് തുല്യമായൊന്നില്ല. അതുവഴി അവന് ഞങ്ങളെ ശുദ്ധീകരിച്ചു, ആ ശുദ്ധീകരണത്തിന് തുല്യമൊന്നില്ല'(3) അറബിയിലെ സ്വിബ്ഗഃയ്ക്കു തുല്യമായ മറ്റൊരു പദമാണ് ഖിദാബ് .\nപ്രായമേറുമ്പോള് നരയ്ക്കുന്നതിന് പ്രധാനമായും മൂന്നുവ്യത്യസ്ത കാരണങ്ങളുണ്ടെന്ന് പണ്ഡിതന്മാര് അഭിപ്രായപ്പെടുന്നു.\n1) രോമകൂപങ്ങളിലൂടെ പുറത്തേക്കുപോകേണ്ട മാലിന്യങ്ങള്, ശരീരോഷ്മാവ് കുറയുന്നതിന്റെ ഫലമായി ചര്‍മത്തിനടിയില് അടിഞ്ഞുകൂടി അഴുകി പുറത്തേക്കുവരാതെ ദുഷിക്കുന്നു. അതുകാരണം, പോഷകാംശങ്ങള്‍ക്കുരോമത്തിലേക്കെത്താന് കഴിയാതെവരുന്നു. അത് നരയ്ക്ക് വഴിവെക്കുന്നു. ഇബ്‌നുഹിബത്തുല്ലാ (ഹി:495)യുടെ ഈ അഭിപ്രായം ഇബ്‌നുല് ഖയ്യിമും സൂചിപ്പിക്കുന്നുണ്ട്.(4)\n2) ഇബ്‌നുല് ഖയ്യിം ഒരു പറ്റം ഭിഷഗ്വരന്മാരെ ഉദ്ധരിച്ച് മറ്റൊരു കാരണം ഉന്നയിക്കുന്നുണ്ട്. വൃദ്ധന്മാരുടെ ശരീരത്തിലെ ഊഷ്മാവിന്റെ കുറവിന്റെ ഫലമായി രോമത്തിന്നാവശ്യമായ പോഷകങ്ങള് ശീതീകരിക്കപ്പെടുന്നു. ഇത് പോഷകങ്ങളുടെ ആഗിരണത്തെ മന്ദഗതിയിലാക്കുന്നു. രോമത്തിന്നാവശ്യമായ പോഷണം ലഭിക്കുന്നില്ല. അത് വെളുപ്പിനിടയാക്കുന്നു.(5)\n3) ആധുനിക വൈദ്യമതം മറ്റൊന്നാണ്. രോമത്തിലെ വര്‍ണകോശങ്ങള് വാര്‍ധക്യത്തോട് അനുകൂലമായി പ്രതികരിക്കുന്നു. രോമം ക്രമഗതമായി നരയ്ക്കുന്നു. തല്‍ഫലമായി കറുപ്പുനിറം ചാരനിറവും ചാരനിറം വെളുപ്പുമായി മാറുന്നു.(6)\nഒടുവിലെ വീക്ഷണമാണ് സംഗതമായിത്തോന്നുന്നത്. എല്ലാ സൃഷ്ടികള്‍ക്കും എന്നപോലെ വര്‍ണകോശങ്ങള്‍ക്കും അന്ത്യമുണ്ട്. ഒന്നാമത്തെ വീക്ഷണം ശരിയല്ല. എന്തുകൊണ്ടെന്നാല്, മാലിന്യം അടിഞ്ഞുകൂടിയാല് രോഗമുണ്ടാവണം. എന്നാല് മുടി നരച്ചു എന്നതുകൊണ്ടുമാത്രം ആരും രോഗിയാവുന്നില്ല. നരച്ചമുടിയും പ്രകൃത്യാ വളരുന്നുണ്ട്. ആയതിനാല്, പോഷകങ്ങളോട് പ്രതികരിക്കുന്നില്ല എന്ന രണ്ടാമത്തെ വീക്ഷണവും പ്രസക്തമല്ല.\nനരപ്രത്യക്ഷപ്പെടുന്നത് ഒന്നിച്ചല്ല. ക്രമാനുഗതം, അല്‍പാല്‍പമായാണ്. നരച്ചുതുടങ്ങുന്നതിന് അറബിയില് ‘ശമത്വ്’ എന്നും വ്യാപകമായി നരയ്ക്കുന്നതിന് ഥഗാമഃ എന്നും പറയുന്നു. ‘നബിയുടെ തലയുടെയും താടിയുടെയും മുന്‍ഭാഗം അല്‍പമാത്രമായി നരച്ചിരുന്നു.(7)\nനരച്ചുതുടങ്ങിയ മുടി സത്യവിശ്വാസിയെ സംബന്ധിച്ചിടത്തോളം മുന്നറിയിപ്പുകാരനും പ്രകാശവുമായാണ് കരുതപ്പെടുന്നത്. ഭൗതികതയില് വഞ്ചിതനാകാതെ, ജഡികേച്ഛകളുടെ പിന്നാലെ പായാതെ ആത്മ നിയന്ത്രണം പാലിക്കാന് അതവനെ ഉല്‍ബോധിപ്പിക്കുന്നു. ‘…പാഠമുള്‍കൊള്ളാന് ആശിക്കുന്നവന് അതുള്‍കൊള്ളാന് സാധിക്കുന്നത്ര ആയുസ്സ് നാം നിങ്ങള്‍ക്കു നല്‍കിയിരുന്നില്ലയോ? മുന്നറിയിപ്പു നല്‍കുന്നവന് നിങ്ങളില് വന്നിട്ടുമുണ്ടായിരുന്നുവല്ലോ….’ (ഫാത്വിര്:37). മേല്‍സൂക്തത്തിലെ ‘മുന്നറിയിപ്പുകാരന്’ എന്നതിന്റെ വിവക്ഷ ‘നര’യാണെന്ന് ത്വബ്‌രി വ്യാഖ്യാനിച്ചിരിക്കുന്നു(8) ഇബ്‌നു ഉമര്, ഇക്‌രിമഃ, സുഫ്‌യാനുബ്‌നു ഉയൈയ്‌നഃ എന്നിവരും ഇതേ വ്യാഖ്യാനമാണ് നല്‍കിയിട്ടുള്ളത്.(9) നര പ്രകാശമാണെന്നതിന് പ്രമാണം നബിയുടെ താഴെകൊടുത്ത പ്രസ്താവനയാണ്. ‘ഇസ്‌ലാമില് ജീവിച്ചു നരബാധിച്ചവന് അത് അന്ത്യനാളില് പ്രകാശമായിരിക്കും'(10) ‘നിങ്ങള് നരപറിച്ചുകളയരുത്. കാരണം, അത് അന്ത്യനാളില് മുസ്‌ലിമിന് പ്രകാശമാണ്'(11) ഹനഫി, മാലികി, ശാഫിഈ, ഹമ്പലീ മദ്ഹബുകളിലെ ഭൂരിപക്ഷപണ്ഡിതന്മാരും നരപറിച്ചുകളയുന്നത് അനഭിലഷണീയമാണെന്ന് അഭിപ്രായപ്പെട്ടിരിക്കുന്നു.(12) നരച്ചരോമം പറിച്ചൊഴിവാക്കുന്നത് ഹറാമാണെന്ന് ശാഫിഈ അഭിപ്രായപ്പെട്ടതായി ഇബ്‌നുര്‍രിഫ്അഃ ഉദ്ധരിക്കുന്നു. നവവി അത് പിന്തുണച്ചിരിക്കുന്നു.(13) നരച്ചരോമം പറിച്ചുകളയുന്നത് അനഭിലഷണീയമാണ് എന്ന വീക്ഷണമാണ് കൂടുതല് പ്രബലം. എന്തുകൊണ്ടെന്നാല്, മുടി ഡൈ ചെയ്യുന്നത് അനുവദനീയമാണ്. നിരോധം നിഷിദ്ധത്തോളമെത്തിയിട്ടില്ല.\nമഞ്ഞുനിറമാര്‍ന്ന വെള്ളപ്പൂവും കായയുമുള്ള ഒരു മരമാണ് ഥഗാമഃ. തലയിലെയും താടിയിലെയും മുടി മുഴുവനായി നരച്ചാല് അതിന് ഥഗാമഃ എന്നുപറയുന്നു.(14)\nഅല്ലാഹു മനുഷ്യരെ സൃഷ്ടിച്ചത് പ്രതിജന ഭിന്നവിചിത്രമായാണ്. ആകാരരൂപഭാവങ്ങളില് ഓരോമനുഷ്യനും ഇതരരില്‍നിന്ന് വ്യത്യസ്തനാണ്. ധൈഷണികശേഷി, പ്രകൃതി, അഭിരുചികള്, ആഭിമുഖ്യങ്ങള്, ലക്ഷ്യങ്ങള്, ആഗ്രഹങ്ങള് എല്ലാറ്റിലും ഈ അന്തരം നിലനില്‍ക്കുന്നു. ഈ അന്തരം രണ്ടുതരം നിലപാടുകള്‍ക്കു കാരണമാകുന്നു. ഒരുവിഭാഗം തങ്ങളുടെ അതാതു കാലത്തെ ദേഹാകൃതിയും പ്രകൃതിയും അതേപടി തൃപ്തിപ്പെടുന്നു. രണ്ടാമത്തെ വിഭാഗം, മാറ്റം ആഗ്രഹിക്കുന്നു. തന്റെ ആകൃതിയും പ്രകൃതിയും മുടിയുടെ നിറവും മാറണമെന്ന് അഭിലഷിക്കുന്നു. ഈ വിഭാഗത്തിലെ ചിലയാളുകള് തങ്ങളുടെ കറുത്തമുടി ഇളം ചുവപ്പുനിറമാക്കാന് ആഗ്രഹിക്കുന്നു. മറ്റുചിലര് നേരെമറിച്ചും. മറ്റുചിലര് മുടിനരച്ചാല് സമൂഹത്തില് ആദരവും ബഹുമാനവും സ്വീകാര്യതയും നേതൃത്വവും ലഭിക്കുമെന്ന് കരുതുന്നു.(15)\nമുടി ഡൈ ചെയ്യുന്നതിന്റെ വിധി\nസൗന്ദര്യാവശ്യാര്‍ത്ഥം മുടി ഡൈ ചെയ്യാമെന്നാണ് ഏകോപിത പണ്ഡിതാഭിപ്രായം. ഇതില് സ്ത്രീ-പുരുഷഭേദമില്ല. എന്നാല്, ഡൈ ചെയ്യുന്നതോ ചെയ്യാതിരിക്കുന്നതോ കൂടുതല് ഉത്തമം എന്ന വിഷയത്തില് അഭിപ്രായാന്തരമുണ്ട്.\nഒന്നാം വീക്ഷണം (അനുവദനീയം)\nശാഫിഈ, ഹമ്പലി മദ്ഹബുകളിലെയും കൂടുതല് സുബദ്ധമായ വീക്ഷണമനുസരിച്ച് ഹനഫി മദ്ഹബിലെയും ഭൂരിപക്ഷപണ്ഡിതന്മാരും നരമാറ്റാതിരിക്കുന്നതിനേക്കാള് മാറ്റുന്നതാണ് കൂടുതല് ഉത്തമമെന്ന് അഭിപ്രായപ്പെട്ടിരിക്കുന്നു. ഹനഫി പണ്ഡിതന് ഹസ്വ്കഫി പറയുന്നു: ‘പുരുഷന്മാര്‍ക്ക് താടിയും തലമുടിയും ഡൈ ചെയ്യാവുന്നതാണ്. കൂടുതല് സുബദ്ധമായ വീക്ഷണമനുസരിച്ച്, യുദ്ധേതര സാഹചര്യത്തിലുമാകാം’.(16) നവവി പറയുന്നു: ‘മഞ്ഞയോ ചുകപ്പോ നിറങ്ങള് ഉപയോഗിച്ച് നരമാറ്റാവുന്നതാണ്. ഇത് ഏകോപിതപണ്ഡിതാഭിപ്രായമാണ്. സൈ്വമുരി, ബഗവി എന്നിവരുള്‍പ്പെടെ വേറെ ചിലരും ഇതേ അഭിപ്രായക്കാരാണ്. ഈ വിഷയകമായി വന്ന ഹദീസുകളാണതിന് ആധാരം’.(17) ഇബ്‌നു ഖുദാമല് ഹമ്പലി എഴുതുന്നു: ‘നര നിറം മാറ്റുന്നത് അനുവദനീയമാണ്'(18) ഇതിന്നാധാരമായ തെളിവുകള് താഴെ.\n1. നബി (സ്വ) പ്രസ്താവിച്ചതായി അബൂഹുറൈറഃ ഉദ്ധരിക്കുന്നു: ‘യഹൂദികളും ക്രൈസ്തവരും നര നിറം മാറ്റുന്നില്ല. ആയതിനാല്, നിങ്ങള് അവരുടേതില് നിന്ന് ഭിന്നമായി ചായം പൂശുക’.(19) ഈ ഹദീസുപ്രകാരം, തലമുടിയും താടിയും ഡൈ ചെയ്യല് കൂടുതല് അഭികാമ്യമാണ്. വേദാവകാശികളോട് വൈരുധ്യം പുലര്‍ത്തുന്ന വിഷയത്തില് നബി തീവ്രനിലപാട് സ്വീകരിച്ചിരുന്നു.(20)\n2. നബി(സ്വ) പ്രസ്താവിച്ചതായി സുബൈര്(റ) പറയുന്നു: ‘നിങ്ങള് നരമാറ്റുക. നിങ്ങള് യഹൂദികളെ പോലെയാകരുത്'(21)\n3. അബൂ ഉമാമഃ(റ) റിപ്പോര്‍ട്ട് ചെയ്യുന്നു: ‘വെളുത്ത താടിയുള്ള ഏതാനും അന്‍സ്വാരി വൃദ്ധരുടെ സമീപത്തുകൂടെ നടക്കാനിടയായ നബി(സ്വ) അവരോടിങ്ങനെ പറഞ്ഞു: ‘അന്‍സ്വാരി സമൂഹമേ, നിങ്ങള് ചുകപ്പോ മഞ്ഞയോ നിറം ഉപയോഗിക്കുക. വേദക്കാരോട് ഭിന്നത പുലര്‍ത്തുക’.(22)\n4. നബി(സ്വ)യില് നിന്ന് ആഇശഃ(റ) ഉദ്ധരിക്കുന്നു: ‘നിങ്ങള് നരമാറ്റുക. നിങ്ങള് യഹൂദികളോടും ക്രിസ്ത്യാനികളോടും സാദൃശ്യം പുലര്‍ത്തരുത്'(23)\n5. നബി ശിഷ്യന് ജാബിര്(റ) ഉദ്ധരിക്കുന്നു: ‘അബൂബക്‌റി(റ)ന്റെ പിതാവ് അബൂ ഖുഹാഫഃയെ മക്കാവിജയവേളയില് നബിയുടെ മുമ്പാകെ ഹാജരാക്കി. അബൂഖുഹാഫഃയുടെ തലമുടിയും താടിയും ഥഗാമഃപോലെ വെളുത്തിരുന്നു. (ഥഗാമഃ = വെള്ളപ്പൂവും കായയുമുള്ള ഒരു ചെടി) അപ്പോള് നബി(സ്വ) പറഞ്ഞു: എന്തെങ്കിലും ഉപയോഗിച്ച് ഈ നിറം മാറ്റുക; കറുപ്പ് ഒഴിവാക്കുക'(24) തലമുടിയിലെയും താടിയിലെയും നരമാറ്റുന്നത് അഭികാമ്യമായാണ് ശരീഅത്ത് കാണുന്നതെന്ന് മേല് നബിവചനങ്ങള് പഠിപ്പിക്കുന്നു.(25)\n6. നബിയുടെ പ്രവൃത്തി. നബി(സ്വ) നിറം കൊടുത്തതായി ഹദീസുകളില് നിന്ന് മനസ്സിലാവുന്നുണ്ട്.\nഎ) നബി പത്‌നി ഉമ്മുസലമഃ, നബിയുടെ നിറം മാറ്റിയ ഒരു മുടി ഞങ്ങള്‍ക്ക് കാണിച്ചുതന്നു’ എന്നും നബിയുടെ ചുവന്ന ഒരു മുടി കാണിച്ചുതന്നു’ എന്നും ഉസ്മാനുബ്‌നു അബ്ദില്ല ഉദ്ധരിച്ച ഹദീസിലുണ്ട്. മറ്റൊരു റിപ്പോര്‍ട്ടില്, ഉമ്മുസലമഃ നബിയുടെ ചായം പിടിപ്പിച്ച ഒരുമുടി ഞങ്ങള്‍ക്ക് കാണിച്ചുതന്നു’.(26)\nബി) അബൂറംഥഃ ഉദ്ധരിക്കുന്നു: ‘ഞാന് പിതാവിനോടൊപ്പം നബി(സ്വ)യെ സമീപിച്ചു. അദ്ദേഹത്തിന്റെ നീണ്ടുതൂങ്ങിയ മുടിയില് അങ്ങിങ്ങായി മൈലാഞ്ചിയുടെ നിറമുണ്ടായിരുന്നു….’. മറ്റൊരു റിപ്പോര്‍ട്ടില് ഇങ്ങനെകാണാം:\n‘അദ്ദേഹം താടിയില് മൈലാഞ്ചി പുരട്ടിയിരുന്നു'(27)\nസി) സൈദുബ്‌നു അസ്‌ലം ഉദ്ധരിക്കുന്നു: ‘അബ്ദുല്ലാഹിബ്‌നു ഉമര് കുങ്കുമാംശം കൂടുതലുളള സുഗന്ധദ്രവ്യം ഉപയോഗിച്ച് താടിക്ക് മഞ്ഞനിറം കൊടുക്കുന്നത് കണ്ട ഞാന്, താങ്കള് ഇതുചെയ്യുകയോ എന്ന് ചോദിച്ചു: ഇബ്‌നു ഉമര്: ‘നബി(സ്വ) ഇതുപയോഗിച്ച് താടിക്ക് മഞ്ഞച്ചായം തേക്കുന്നത് ഞാന് കണ്ടിട്ടുണ്ട്’. അദ്ദേഹത്തിന് ഏറ്റവും ഇഷ്ടപ്പെട്ടചായം ഇതായിരുന്നു. അതുപയോഗിച്ച് തലപ്പാവുള്‍പ്പെടെയുള്ള വസ്ത്രങ്ങള് അദ്ദേഹം ചായം പൂശിയിരുന്നു.(28) ‘നബി(സ്വ), ഊറക്കിട്ട തുകല് കൊണ്ടുണ്ടാക്കിയ ചെരുപ്പ് ധരിച്ചിരുന്നു. ‘വര്‍സ്’ (മഞ്ഞച്ചായം കൊടുക്കാന് ഉപയോഗിച്ചിരുന്ന ഒരുചെടി)കൊണ്ടും കുങ്കുമംകൊണ്ടും താടിക്ക് മഞ്ഞനിറം കൊടുത്തിരുന്നു. ഇബ്‌നു ഉമറും ഇതേ വിധം ചെയ്തിരുന്നു.(29)\nഡി) അബൂഹുറൈറ(റ)യോടൊരാള് ചോദിച്ചു: ‘നബി(സ്വ) ചായം പൂശിയിരുന്നോ? അദ്ദേഹം: ‘അതെ, രക്തംപോലെയുള്ള ചുകപ്പ്'(30)\nഇ) സ്വഹാബികളുടെയും താബിഉകളുടെയും മാതൃക. ഖൈസുബ്‌നു അബീഹാസിം ഉദ്ധരിക്കുന്നു: ‘മൈലാഞ്ചിയും (മുടികറുപ്പിക്കാനുള്ള) കത്മും ഉപയോഗിച്ച് നിറം പൂശിയിരുന്നതിനാല്, (പെട്ടെന്ന് തീ പിടിക്കുന്ന മുള്‍മരമായ) അര്‍ഫജ് കത്തിയുണ്ടാകുന്ന തീപ്പൊരിപോലെ, അബൂബക്‌റിന്റെ താടി ശോഭിച്ചിരുന്നു’ മറ്റൊരു റിപ്പോര്‍ട്ടിങ്ങനെ: ‘അദ്ദേഹത്തിന്റെ തല അര്‍ഫജിന്റെ കനല്‍പോലെ തിളങ്ങിയിരുന്നു'(31)\nഎഫ്) അനസുബ്‌നുമാലിക് പ്രസ്താവിക്കുന്നു: ‘അബൂബക്ര് മൈലാഞ്ചിയും (കറുപ്പിക്കാനുപയോഗിക്കുന്ന) കത്മും ഉപയോഗിച്ച് ചായം പൂശിയിരുന്നു. ഉമര് മൈലാഞ്ചി മാത്രം ഉപയോഗിച്ചു.(32)\nജി) ഹുസൈനുബ്‌നു അലി, (നീണ്ടഇലയോടുകൂടിയതും മുടിക്ക് കറുപ്പുനിറം നല്‍കാന് ഉപയോഗിച്ചിരുന്നതുമായ) ‘വസ്മഃ’കൊണ്ട് ചായം പൂശിയിരുന്നു'(33)\nരണ്ടാം വീക്ഷണം (അനുവദനീയമല്ല)\nചായം പൂശുന്നത് ഒഴിവാക്കുന്നതാണ് ഏറ്റവും ഉത്തമമെന്നാണ് ഇമാം മാലികിന്റെ വീക്ഷണം. അദ്ദേഹം നരമാറ്റിയിരുന്നില്ല. മുഹമ്മദുബ്‌നു യഹ്‌യ പറയുന്നു: ‘ലൈഥുബ്‌നു സഅ്ദ് മൈലാഞ്ചി ഉപയോഗിച്ച് ചായം പൂശിയിരുന്നു മാലിക് അങ്ങനെ ചെയ്തിരുന്നില്ല. അലി(റ) ചായം പൂശാതിരുന്നതിനാലാണ് താന് അതൊഴിവാക്കിയതെന്ന് മാലിക് പറഞ്ഞതായി ഇസ്ഹാഖുബ്‌നു ഈസാ പറയുന്നു. മദീനയിലെ ചില ഭരണാധികാരികള്, എന്തുകൊണ്ട് നിറം മാറ്റുന്നില്ല എന്ന് ചോദിച്ചപ്പോള് താഴെ കൊടുത്ത ഹദീസുകള് അദ്ദേഹം തെളിവായുദ്ധരിച്ചു.\n1. ‘നരമാറ്റുന്നതുള്‍പ്പെടെ പത്തുകാര്യങ്ങള് നബി(സ്വ) വെറുത്തിരുന്നു’ എന്ന ഇബ്‌നു മസ്ഊദ് ഉദ്ധരിച്ച ഹദീസ്.(34)\n2. അംറുബ്‌നു ശുഐബ് പിതാമഹനില് നിന്നുദ്ധരിക്കുന്നു: ‘മുസ്‌ലിമായി നരബാധിക്കുന്നവന് അത് അന്ത്യനാളില് പ്രകാശമായിരിക്കും; അത് പറിച്ചുനീക്കുകയോ ചായം തേക്കുകയോ ചെയ്തില്ലെങ്കില്’.(35)\n3. നബി(സ്വ) നരമാറ്റിയിരുന്നില്ല. ‘നബി(സ്വ) ചായം പൂശിയിരുന്നോ എന്ന് ഞാന് (മുഹമ്മദ് ബ്‌നു സീരീന്) അനസിനോട് ചോദിച്ചപ്പോള്, ‘അദ്ദേഹത്തിന് കുറച്ചേ നരച്ചിരുന്നുള്ളൂ എന്ന് അദ്ദേഹം പറഞ്ഞു. മറ്റൊരു റിപ്പോര്‍ട്ടില് ഇങ്ങനെ കാണാം: ‘ചായം പൂശാന് മാത്രം അദ്ദേഹത്തിന് നരച്ചിരുന്നില്ല….'(36)\nഇബ്‌നു ഹജര് വിശദീകരിക്കുന്നു: ‘കുറച്ചു മാത്രമെ നരച്ചിരുന്നുള്ളൂ’ എന്ന ഹദീസിലെ ഭാഗം, അദ്ദേഹം നരമാറ്റിയിരുന്നില്ല എന്ന് വ്യക്തമാക്കുന്നു. കൂടുതല് നരക്കുന്നതിന് മുമ്പ് നിറം മാറ്റുക പതിവുണ്ടായിരുന്നില്ല. കൂടുതല് കുറവ് എന്നതിന്റെ മാനദണ്ഡം ഓരോ നാട്ടിലെയും സമ്പ്രദായമനുസരിച്ച് തീരുമാനിക്കേണ്ടതാണ്.(37) നബി (സ്വ)യുടെ മുടി വളരെ കുറച്ചെ നരച്ചിരുന്നുള്ളൂ എന്ന് അനസിന്റെ താഴെ കൊടുത്ത ഹദീസ് വ്യക്തമാക്കുന്നുണ്ട്. അനസ് പറയുന്നു: ‘നബിയുടെ തലയിലെ മുടികള് എണ്ണാന് കഴിയുമാറ് കുറച്ചെ നരച്ചിരുന്നുള്ളൂ’ നബി(സ്വ) ചായം പൂശിയിരുന്നില്ല. അബൂബക്ര് മൈലാഞ്ചിയും കത്മും ഉപയോഗിച്ച് നിറം മാറ്റിയിരുന്നു. ഉമര്(റ) മൈലാഞ്ചിമാത്രം ഉപയോഗിച്ചു.(38) മറ്റൊരു റിപ്പോര്‍ട്ടില് ഇങ്ങനെ കാണാം: ‘നബി(സ്വ) ചായം പൂശിയിരുന്നില്ല. അദ്ദേഹത്തിന്റെ താടിക്കും കീഴ്ചുണ്ടിനും ഇടയിലെയും ചെന്നിയിലെയും രോമവും തലയിലെ അല്‍പമാത്രം മുടിയുമെ നരച്ചിരുന്നുള്ളൂ.(39) അനസില് നിന്ന് ഇബ്‌നുമാജഃ ഉദ്ധരിക്കുന്നു: ‘നബിയുടെ താടിയുടെ മുന്‍ഭാഗത്ത് പതിനേഴോ ഇരുപതോ മുടി മാത്രമെ നരച്ചിരുന്നുള്ളൂ.(40) ഇബ്‌നു ഉമര് പ്രസ്താവിക്കുന്നു: ‘നബി(സ്വ)യുടെ ഇരുപതോളം മുടിമാത്രമെ നരച്ചിരുന്നുള്ളു’.(41) താടിയും തലമുടിയും വെളുത്തിരുന്ന അബ്ദുര്‍റഹ്മാനി ബ്‌നുല് അസ്‌വദില് നിന്ന് ഇമാം മാലിക് ഉദ്ധരിക്കുന്നു: ‘അബ്ദുര്‍റഹ്മാന് ഒരിക്കല് മുടി ചുവപ്പിച്ചു. ഇതുകണ്ടയാളുകള് ‘വളരെ നന്നായെന്ന് അഭിപ്രായപ്പെട്ടു’ അതിനോടദ്ദേഹം ഇങ്ങനെ പ്രതികരിച്ചു. ‘എന്റെ ഉമ്മ -നബി പത്‌നി ആഇശഃ- ഇന്നലെ രാത്രി അവരുടെ അടിമപ്പെണ്ണിനെ എനിക്കയച്ചുതന്നു. അപ്പോള് എന്റെ മുടി ഡൈ ചെയ്യണമെന്ന് ഞാന് തീരുമാനമെടുത്തു. പിതാവ് അബൂബക്ര് മുടിചായം പൂശിയിരുന്നതായി ആഇശഃ എന്നോട് പറഞ്ഞിരുന്നു.(42) മാലിക് വിശദീകരിക്കുന്നു: ‘മുകളിലെ ഹദീസില് നിന്ന് നബി മുടിചായം പൂശിയിരുന്നില്ല എന്നു വ്യക്തമാകുന്നു. നബി(സ്വ) അവ്വിധം ചെയ്തിരുന്നുവെങ്കില് പിതാവ് ചെയ്തതല്ല, നബി ചെയ്തതാണല്ലൊ സ്വാഭാവികമായും അവര് അബ്ദുര്‍റഹ്മാനെ അറിയിക്കുക’.(43) ഇബ്‌നു അബ്ദില് ബര്‍റ് എഴുതുന്നു: ‘മാലികിന്റെ നിരീക്ഷണം ഏറെ സംഗതമാണ്. എന്തുകൊണ്ടെന്നാല്, നബി(സ്വ) ചായം പൂശിയിരുന്നുവെങ്കില് അക്കാര്യം അവര് അബ്ദുര്‍റഹ്മാനെ ധരിപ്പിക്കുമായിരുന്നു. ഒന്നാമത്തെ തെളിവ് നബിയാണല്ലൊ. അദ്ദേഹത്തിന്റെ പ്രവൃത്തിയാണല്ലൊ പ്രഥമമായി മാതൃകായോഗ്യം'(44) അല്‍ബാജീ എഴുതുന്നു: ‘ഈ ഹദീസ്, നബി(സ്വ)ചായം പൂശിയിരുന്നില്ല എന്നുവ്യക്തമാക്കുന്നു. അദ്ദേഹം അങ്ങനെ ചെയ്തിരുന്നുവെങ്കില്, തന്റെ പിതാവിന്റെ പ്രവൃത്തിയേക്കാള്, ഭര്‍ത്താവായ തിരുമേനിയുടെ പ്രവൃത്തിയെക്കുറിച്ചാണ് അവര്‍ക്ക് നല്ല ധാരണയുണ്ടാവുക. തനിക്കറിയാന് കഴിഞ്ഞതില് പിന്തുടരാവുന്ന ഏറ്റവും നല്ല നടപടി എന്ന നിലയിലാണ് അവര് പിതാവിനെ ഉദ്ധരിച്ചത്!(45)\n4. മിക്ക സ്വഹാബികളും താബിഈങ്ങളും നരമാറ്റിയിരുന്നില്ല. എ) അബൂഇസ്ഹാഖ് അംറുബ്‌നു അബ്ദില്ലാഹില് ഹമദാനിയില് നിന്ന് നിവേദനം: ‘അലിയ്യുബ്‌നു അബീത്വാലിബിന്റെ തല-താടിമുടികള് വെളുത്തിരുന്നതായി ഞാന് കണ്ടു.(46)\nബി) അലിയ്യുബ്‌നു ദംറഃയില് നിന്ന് നിവേദനം: ‘ഞാന് മദീനഃയില് ചെന്നപ്പോള് തല-താടിമുടികള് നരച്ച നബിയനുചരന് ഉബയ്യുബ്‌നു കഅ്ബിനെ കാണുകയുണ്ടായി'(47)\nസി) സല്‍മഃ ഇബ്‌നു വിര്‍ദാന് പറയുന്നു: ‘പ്രവാചക സഖാക്കളായ അനസുബ്‌നു മാലികും മാലിക്ബ്‌നു ഔസും സലമഃ ഇബ്‌നുല് അക്‌വഉം അബ്ദുര്‍റഹ്മാനി ബ്‌നി അശ്‌യമും നരമാറ്റിയിരുന്നില്ല.(48) ഉസ്മാനുബ്‌നു കിനാനഃയും മുഹമ്മദുബ്‌നു ഇബ്‌റാഹീമും അബ്ദുര്‍റഹ്മാനിബ്‌നുല് ഖാസിമും അബ്ദുല്ലാഹിബ്‌നു നാഫിഉം അബ്ദില്ലാഹിബ്‌നു വഹ്ബും അശ്ഹബുബ്‌നു അബ്ദില് അസീസും നരച്ചമുടിനിറം മാറ്റിയിരുന്നില്ല. ഇബ്‌നുവഹ്ബിന്റെയും ഇബ്‌നുല് ഖാസിമിന്റെയും അശ്ഹബിന്റെയും മുടി കൂടുതല് നരച്ചിരുന്നില്ല.(49)\nഡി) സുഫ്‌യാനുബ്‌നു ഉയൈയ്‌നഃ പറയുന്നു: ‘അംറുബ്‌നു ദീനാര്, അബുസ്സുബൈര്, ഇബ്‌നു അബീനുജൈഹ് എന്നിവര് നരച്ചമുടി ചായം പൂശിയിരുന്നില്ല. അലിയ്യുബ്‌നു അബീത്വാലിബിന്റെയും സാഇബുബ്‌നു യസീദിന്റെയും ജാബിറുബ്‌നു സൈദിന്റെയും മുജാഹിദിന്റെയും സഈദുബ്‌നു ജുബൈറിന്റെയും താടിയും തലമുടിയും നരച്ചിരുന്നു. പക്ഷെ അവരാരും ചായം തേച്ചിരുന്നില്ല.(50)\nഅനുവദനീയമാണെന്ന വീക്ഷണം: ഒരു വിലയിരുത്തല്\n1) യഹൂദ-ക്രൈസ്തവ വിഭാഗങ്ങളോട് വൈരുധ്യം സ്വീകരിക്കാനുള്ള നബിയുടെ ആഹ്വാനം സാമാന്യനിര്‍ദ്ദേശമല്ല. അഥവാ, എല്ലാമുസ്‌ലിംകളോടുമല്ല, കാഴ്ചയില് വഷളായിത്തോന്നുന്ന തരം നരയുള്ളവര്‍ക്കാണ് അത് ബാധകമാവുക. അത്തരമാളുകള് ചായം പൂശുന്നതാണുത്തമം. അല്‍ബാജി രേഖപ്പെടുത്തുന്നു: ‘ചിലയാളുകള്‍ക്ക് നര അഭംഗിയായിരിക്കാം. വൈകൃതം തോന്നിക്കും. അത്തരമാളുകള് ചായം പൂശുന്നതാണുത്തമം'(51) അല്‍ഐനീ എഴുതുന്നു: ‘ അബൂഖുഹാഫഃയുടെ തരം നരയുള്ളവര് അത് മാറ്റണമെന്നാണ് വിവക്ഷ'(52) അല്‍ഖാദീ എഴുതുന്നു: ‘നരയുടെ വൃത്തിയുടെ അന്തരമനുസരിച്ച് വിധിയിലും മാറ്റംവരും. ചിലരുടെ നര നിറംമാറ്റുന്നതിനേക്കാള് സുന്ദരമാണെങ്കില്, ചായം പൂശാതിരിക്കുന്നതാണ് ഉത്തമം. എന്നാല്, വൃത്തികേടുതോന്നുന്നുവെങ്കില് ചായം പൂശുകയാണ് നല്ലത്'(53)\n2) യഹൂദ-ക്രൈസ്തവ വിഭാഗങ്ങളോട് സദൃശരാകരുതെന്ന നിര്‍ദ്ദേശം സൂചിപ്പിക്കുന്ന ഹദീസുകള് രണ്ടുരീതിയില് നിരൂപണം ചെയ്യപ്പെട്ടിട്ടുണ്ട്. (1) ഹിശാമുബ്‌നു ഉര്‍വഃയില് നിന്ന് ഇബ്‌നു കനാസഃയാണ് ഹദീസ്‌റിപ്പോര്‍ട്ട് ചെയ്തത്. ഇബ്‌നു കനാസഃ തെളിവിന് യോഗ്യനല്ല(54) എന്നാല്, ഇബ്‌നു കനാസഃ ഹദീസ് നിവേദനരംഗത്ത് വിശ്വസ്തനാണെന്നാണ് ഇബ്‌നുമഈന്, അല്‍മദീനീ, അല് ഇജ്‌ലീ, ഇബ്‌നുഹിബ്ബാന് എന്നിവരുടെ പക്ഷം.(55) (2) ഈ ഹദീസിലെ നിവേദകപരമ്പരമുറിഞ്ഞതാണെന്ന് ചിലര് അഭിപ്രായപ്പെട്ടിട്ടുണ്ട്. എന്നാല്, ഈ ഹദീസ് റിപ്പോര്‍ട്ട് ചെയ്തവരില് അബൂഹുറൈറഃ ഉള്‍പ്പെടെയുള്ള പ്രവാചക സഖാക്കളുണ്ട്. ആയതിനാല്, ഈ വിഷയകമായി ഉദ്ധൃതമായ ഹദീസുകള് ആശയപരമായി സുബദ്ധമാണ്.(56)\n3) അബൂഖുഹാഫഃയോട് മുടി നിറംമാറ്റാന് നബി നിര്‍ദ്ദേശിച്ചത് ശരിയാണ്. പക്ഷെ, അത് പൊതുനിര്‍ദ്ദേശമല്ല. കാഴ്ചയില് അഭംഗിതോന്നുന്നെങ്കില് മാത്രമെ അങ്ങനെ ചെയ്യേണ്ടതുള്ളൂ.\n4) നബി(സ്വ) മുടി നിറം മാറ്റിയതായി ഉദ്ധരിക്കപ്പെട്ട ഹദീസുകളില്, അദ്ദേഹമാണ് നിറം മാറ്റിയതെന്ന് സൂചിപ്പിക്കുന്ന ഒന്നുമില്ല.\nഎ) നബിപത്‌നി ഉമ്മുസലമഃ നബിയുടെ ഒരു ചുവന്ന മുടി കാണിച്ചു കൊടുത്തതായ സംഭവം നേരത്തെ നാം വായിച്ചു. നിറപ്പകര്‍ച്ചയുണ്ടായത് ശരീരത്തില് നിന്ന് വേര്‍പ്പെട്ടത്‌കൊണ്ടോ മഞ്ഞനിറമുള്ള സുഗന്ധദ്രവ്യം അതില് പുരണ്ടത്‌കൊണ്ടോ ആവാം. ഇബ്‌നു ഹജര് എഴുതുന്നു: ‘ശരീരത്തില് നിന്ന് വേര്‍പെടുന്ന കറുത്ത രോമം, പഴക്കം ചെല്ലുമ്പോള് ചുവപ്പുനിറമാര്‍ന്നിരിക്കും.(57)\nബി) നബി(സ്വ)യുടെ വളരെ കുറച്ചു മുടിയെ നരച്ചിരുന്നുള്ളൂ. എണ്ണപുരട്ടി ചീകിയൊതുക്കിവെച്ചാല് നര ദൃശ്യമായിരുന്നില്ല. ചായം തേച്ചതുപോലെ തോന്നുകയും ചെയ്യും. നബിയുടെ മുടിയെക്കുറിച്ച വിശദീകരണം ഇതിനുതെളിവാണ്. ‘അദ്ദേഹം എണ്ണപുരട്ടിയാല് നരദൃശ്യമായിരുന്നില്ല, എണ്ണപുരട്ടിയില്ലെങ്കില് കാണുമായിരുന്നു'(58) ഔസുബ്‌നുമാലിക്(റ) പറയുന്നു: ‘നബിയുടെ ഒരു മുടി ഞാന് കണ്ടു. അത് ചുകന്നിരുന്നു’ ഞാന് അതേക്കുറിച്ചാരാഞ്ഞു: ‘അത് സുഗന്ധം പുരണ്ടതിനാല് ചുവന്നതായി തോന്നുകയാണ്’ എന്നാരോ വിശദീകരിച്ചു.(59) അനസ്(റ) വീണ്ടും: ‘അല്ലാഹു നബിയെ നാല്‍പതാം വയസ്സില് നബിയായി നിയോഗിച്ചു. അങ്ങനെ അദ്ദേഹം മക്കയില് പത്തും മദീനഃയില് പത്തും വര്‍ഷം കഴിച്ചുകൂട്ടി. അല്ലാഹു അദ്ദേഹത്തെ മരിപ്പിച്ചു. അദ്ദേഹത്തിന്റെ താടിയിലും മുടിയിലുമായി വെളുത്ത ഇരുപത് രോമങ്ങളുണ്ടായിരുന്നില്ല.(60)\n5) സ്വഹാബികളും താബിഈങ്ങളും മുടിയുടെ വെള്ളനിറം മാറ്റിയിരുന്നു എന്നത് ശരിയാണ്. അബൂഖുഹാഫഃയുടേത് പോലെ നരച്ചവര് നിറം മാറ്റി. നര സൗന്ദര്യമായി കണ്ടവര് മാറ്റിയില്ല. ത്വബ്‌രി എഴുതുന്നു: ‘ഈ വിഷയകമായ വ്യത്യസ്ത നിലപാടിനു കാരണം വ്യക്ത്യന്തരാവസ്ഥയാണ്'(61) ‘നര വൈകൃതം തോന്നിച്ചവര് നിറംമാറ്റി, അങ്ങനെ തോന്നാത്തവര് മാറ്റിയില്ല’.(62)\nഅനുവദനീയമല്ലെന്ന വീക്ഷണം: ഒരു വിലയിരുത്തല്\n1) ‘മുടി നിറം മാറ്റുന്നതുള്‍പ്പെടെ പത്തുകാര്യങ്ങള് നബി(സ്വ) നിരോധിച്ചു എന്ന ഹദീസ്, ‘യഹൂദ-ക്രൈസ്തവര് മുടി നിറം മാറ്റുന്നില്ല. ആയതിനാല്, നിങ്ങള് അവരോട് വൈരുധ്യം പുലര്‍ത്തുക’ എന്ന ഹദീസോടെ ദുര്‍ബലപ്പെട്ടു. (63,64) എന്നാല് ഇവയില് ഏതാണ് ഒന്നാമത്തെ വിധി, രണ്ടാമത്തെ വിധി എന്നത് അവ്യക്തമാണ്.\n2) ‘പറിച്ചുനീക്കുകയോ ചായം പൂശുകയോ ചെയ്തില്ലെങ്കില് നരച്ചമുടി അന്ത്യനാളില് പ്രകാശമായിരിക്കും’ എന്ന, നബി പ്രസ്താവിച്ചതായ ഹദീസിന്റെ പരമ്പരയിലെ അബൂബക്ര് മുഹമ്മ്ദുബ്‌നു യസീദിത്ത്വര്‍ത്വൂസി, വ്യാജഹദീസുകളുണ്ടാക്കുകയും കൂട്ടിപ്പറയുകയും പദങ്ങള് കട്ടുകളയുകയും ചെയ്യുന്ന ആളായതിനാല് അസ്വീകാര്യനാണെന്ന് ഇബ്‌നു അദിയ്യ് രേഖപ്പെടുത്തിയിട്ടുണ്ട്. അബൂബക്ര് പരിത്യക്തനാണെന്ന് ഖത്വീബ് രേഖപ്പെടുത്തിയിട്ടുണ്ട്.(65) നിവേദക പരമ്പരയിലെ മുഹമ്മദ്ബ്‌നു ഇസ്ഹാഖിനെക്കുറിച്ചും കടുത്ത ആക്ഷേപമുണ്ട്.\n3) നബി(സ്വ) നര മാറ്റിയിരുന്നില്ലെന്ന റിപ്പോര്‍ട്ട്, നിറം മാറ്റുന്നത് അനഭിലഷണീയമാണെന്നതിന് തെളിവല്ല. ചായം തേച്ച് നിറം മാറ്റാവുന്ന അത്രയും അദ്ദേഹത്തിന്റെ മുടി നരച്ചിരുന്നില്ല എന്നേ അര്‍ഥമുള്ളൂ.\n4) പല സ്വഹാബികളും താബിഈങ്ങളും നിറം മാറ്റിയിരുന്നില്ല എന്ന റിപ്പോര്‍ട്ടും അത് അനഭിലഷണീയമാണ് എന്നതിന് തെളിവല്ല. മാറ്റാന് മാത്രം നരച്ചിരുന്നില്ല എന്നേ അര്‍ത്ഥമാക്കുന്നുള്ളൂ.\nമുടി ചായം പൂശുന്നതുമായി ബന്ധപ്പെട്ട വ്യത്യസ്ത ഹദീസുകള് നാം മുകളില് കണ്ടു. അവയിലെ വൈരുധ്യമെന്നുതോന്നാവുന്ന വൈവിധ്യം, തെളിവുകള് പരസ്പര വിരുദ്ധമാണെന്നല്ല, ആളുകള് തമ്മില് സ്ഥിത്യന്തരങ്ങളുണ്ടെന്നും തദനുസൃതം വിധി വ്യത്യസ്തമായിരിക്കുമെന്നുമാണ് സൂചിപ്പിക്കുന്നത്. മൊത്തം നരച്ചിട്ടുണ്ടെങ്കില്, അനാകര്‍ഷകത ഒഴിവാക്കാന് നിറം മാറ്റുന്നതാണ് ഏറെ അഭികാമ്യം. എന്നാല്, അവിടെയവിടെയായി കുറച്ചുമാത്രം നരച്ചിട്ടേ ഉള്ളൂവെങ്കില് നരമാറ്റുന്നത് ഒഴിവാക്കുകയാണുത്തമം. നരമാറ്റുന്നത് പ്രോത്സാഹിപ്പിച്ചുകൊണ്ടും മറിച്ചും വന്ന ഹദീസുകള് ഒരേപോലെ സ്വീകാര്യയോഗ്യമാണ്. നബി(സ്വ)യില് നിന്ന് പരസ്പര വിരുദ്ധമായ പ്രസ്താവനകളുണ്ടാകാന് തരമില്ല. ത്വബരി, ഖാദീഇയാദ് മുതലായവര് ഈ ഹദീസുകളെ സംയോജിതമായാണ് സമീപിച്ചിട്ടുള്ളത്. ത്വബരി പറയുന്നു: ‘രണ്ടുതരം ഹദീസുകളും സ്വീകാര്യയോഗ്യമാണ്. ഒന്നിലെ ആശയം രണ്ടാമത്തേത് ദുര്‍ബലപ്പെടുത്തുന്നില്ല. ചില ഹദീസുകള് പൊതു തത്ത്വവും മറ്റുചിലത് ചില പ്രത്യേക വിധികളും പ്രസ്താവിക്കുന്നവയാണെന്നുമാത്രം…\nതലയിലെയും താടിയിലെയും മുടി ഒന്നാകെ നരച്ച അബൂഖുഹാഫഃയെ പോലെയുള്ളവരോട് നബി(സ്വ) നിറംമാറ്റുവാന് പറഞ്ഞു. പേരിനുമാത്രം നരച്ചവരോട് മാറ്റേണ്ടതില്ലെന്ന് നിര്‍ദ്ദേശിച്ചു. നബിയില് നിന്ന് പരസ്പരവിരുദ്ധമായ രണ്ടുനിര്‍ദ്ദേശങ്ങള് ഉണ്ടാവുക സാധ്യമല്ല. അബൂഖഹാഫഃയുടേത് പോലെയോ അതിനടുത്ത രീതിയിലോ നരച്ച സ്വഹാബികള് മുടിയുടെ നിറംമാറ്റി. നബിയുടെ മുടിയെപോലെ പേരിനുമാത്രം നരച്ചവര് നിറം മാറ്റിയിരുന്നില്ല. ഇത്രയുമാണ് നാം ഹദീസുകളില് നിന്ന് ഗ്രഹിക്കേണ്ടത്.\nസ്ത്രീ-പുരുഷന്മാര്‍ക്ക് മുടി ഡൈ ചെയ്യാമെന്നാണ് പഠനഫലം. തലമുടിയും പുരികങ്ങളും ചായം പൂശാം. പുരുഷന്മാരെ സംബന്ധിച്ചിടത്തോളം താടിയും മീശയും തഥൈവ. ഇതിന്നായി എല്ലാതരം ആധുനിക ചായക്കൂട്ടുകളും ഉപയോഗപ്പെടുത്താം. താഴെകൊടുത്ത ഉപാധികള് പാലിച്ചിരിക്കണം.\n1. അല്ലാഹു സൃഷ്ടിച്ച രൂപത്തിന് ഭേദം വരുത്തലോ സൃഷ്ടിസൗന്ദര്യത്തെ വിരൂപമാക്കലോ ആകരുത്.\n2. ഡൈ ചെയ്യുന്നത് ആരെയെങ്കിലും ചതിക്കാന് ഉദ്ദേശിച്ചാകരുത്.\n3. ഡൈ ചെയ്യാന് ഉപയോഗിക്കുന്നത് മലിനവസ്തുവാകരുത്.\n4. ഡൈ ചെയ്യുന്നതുകൊണ്ട്, ചെയ്യുന്ന ആള്‍ക്കോ മറ്റുവല്ലവര്‍ക്കുമോ ദോഷമുണ്ടാകരുത്.\n1. സ്വഹീഹു മുസ്‌ലിം 1/93.\n2. അല് മുഫ്‌റദാത്ത്: പേ: 274.\n3. കശ്ശാഫ്: 1/147.\n4. ഇബ്‌നുഹിബത്തില്ലാഹ്/ ഖല്‍ഖുല് ഇന്‍സാന് പേ: 191, ഇബ്‌നുല് ഖയ്യിം/അത്തിബ്‌യാനു ഫീ അഖ്‌സാമില് ഖുര്‍ആന്: പേ: 201.\n5. ഇബ്‌നുല് ഖയ്യിം/അത്തിബ്‌യാന്: പേ: 201.\n6. ഗസ്വീബ്, സല്‍വാ/മാദാ അനില് ജമാല് പേ: 66\n7. മുസ്‌ലിം 4/1823.\n8. ത്വബ്‌രി/ജാമിഉല് ബയാന് 22/93\n9. ഇബ്‌നുല് ജൗസി/സാദുല്‍മസീര്: 6/494.\n10. അബൂദാവൂദ്/അസ്സുനന്: 4/85, തുര്‍മുദി/ അസ്സുനന്: 4/172 ഹസന്, സ്വഹീഹ്.\n11. അബൂദാവൂദ്/അസ്സുനന്: 4/85, ഹൈഥമി/ മജ്മഅ്: 5/159 ഹസന്, സ്വഹീഹ്.\n12. അല് ഫതാവാ അല് ഹിന്ദിയ്യഃ 5/359, ഇബ്‌നു ജസ്‌യ്/ അല്‍ഖവാനീന്: പേ:482, അശ്ശര്‍ബീനീ/മുഗ്‌നില് മുഹ്താജ്: 1/191, ഹാശിയത്തുല് ബുജൈരിമീ: 1/418, അല് മര്‍ദാവി: അല് ഇന്‍സ്വാഫ്: 1/123, അല് ബഹൂതീ/കശ്ശാഫുല് ഖിനാഅ് 1/177.\n13. അന്നവവി/അല് മജ്മൂഅ്:1/223, അര്‍റംലി/നിഹായഃ 2/25\n14. ഇബ്‌നുഫാരിസ്/മുഅ്ജമു മഖായീസില്ലുഗഃ, 1/379, ഇബ്‌നുല് അഥീര്: 1/214.\n15. നവവി, അല് മജ്മൂഅ്: 1/322.\n16. അല്‍ഹസ്വ്കഫീ, അദ്ദുര്‍റുല് മുഖ്താര് മഅ ഹാശിയഃ ഇബ്‌നി ആബിദീന്: 6/422\n17. നവവി, അല് മജ്മൂഅ്: 1/323\n18. ഇബ്‌നുഖുദാമഃ, അല് മുഗ്‌നി: 1/91, അല് ബഹൂതി, കശ്ശാഫുല് ഖിനാഅ്: 1/77.\n19. ബുഖാരി, 5/57, മുസ്‌ലിം 3/1663.\n20. ശൗകാനി, നൈലുല് ഔത്വാര്: 1/143.\n21. നസാഈ അസ്സുനന്:8/138, നിവേദക പരമ്പരയിലെ എല്ലാവരും വിശ്വസ്തരാണെന്ന് ഇബ്‌നുഹജര്. ഫത്ഹ്:10/355.\n22. അഹ്മദ്, മുസ്‌നദ് 5/264, ഹൈഥമി, മജ്മഉസ്സവാഇദ് 5/160, രിജാലു അഹ്മദ് രിജാലുസ്സ്വഹീഹ്.\n23. നസാഈ, സുനന് 8/138, തുര്‍മുദി, സുനന് 4/234 (ഹസന് സ്വഹീഹ്)\n24. മുസ്‌ലിം 3/1663, അബൂദാവൂദ്: 4/85, ഇബ്‌നുമാജഃ 2/1197\n25. നവവി, ശര്‍ഹുമുസ്‌ലിം: 14/79.\n26. ബുഖാരി 7/57, ഇബ്‌നുല് അസീര് 4/740.\n27. അബൂദാവൂദ് 4/86, ത്വബ്‌രി, തഹ്ദീബുല് ആഥാര് പേ: 487, തുര്‍മുദി 5/118.\n28. നസാഈ: 8/100, ത്വബ്‌രി, തഹ്ദീബുല് ആഥാര്: പേ: 491 (ഹദീസുന് സ്വഹീഹ്).\n29. അബൂദാവൂദ് 4/86, ജാമിഉല് ഉസ്വൂല് 4/736 (ഇസ്‌നാദുഹു ഹസന്)\n30. ത്വബ്‌രി, തഹ്ദീബുല് ആഥാര് പേ: 488, (ഹദീഥുന് സ്വഹീഹ്).\n31. ത്വബ്‌രി, തഹ്ദീബുല് ആഥാര് പേ: 460, (മൗഖൂഫ് സ്വഹീഹുല് ഇസ്‌നാദ്).\n32. മുസ്‌ലിം: 4/1821.\n33. അന്നിഹായഃ 5/185, ത്വബ്‌രി, തഹദീബുല് ആഥാര് പേ: 468 (ഇസ്‌നാദുഹുസ്വഹീഹ്)\n34. നസാഈ: 5/141, അബൂദാവൂദ്: 4/90 (രിജാലുഹുഥിഖാത്)\n35. ത്വബ്‌രി, തഹ്ദീബുല് ആഥാര് പേ: 458 (ഈ ഹദീഥ് സ്വഹീഹല്ല, ചര്‍ച്ച വഴിയെ)\n36. ബുഖാരി: 7/57.\n37. ഇബ്‌നു ഹജര്, ഫത്ഹുല്‍ബാരി 10/352, അല്‍ഐനീ, ഉംദത്തുല് ഖാരീ 22/48.\n38. മുസ്‌ലിം 4/1821.\n39. മുസ്‌ലിം 4/1822\n40. ഇബ്‌നുമാജഃ 2/1197 (അല് ഇസ്‌നാദുസ്വഹീഹ്, രിജാലുഹുഥിഖാത്)\n41. ഇബ്‌നുമാജഃ 2/1199 (ഇസ്‌നാദുന്‍സ്വഹീഹ്, രിജാലുഹുഥിഖാത്).\n42. മാലിക്, അല് മുവത്വമഅതന്‍വീരില് ഹവാലിക് 2/233\n43. അതേകൃതി: 2/233\n44. ഇബ്‌നു അബ്ദില് ബര്‍റ്, അല് ഇസ്തിദ്കാര്:27/82\n45.അല്‍ബാജീ, അല്‍മുന്‍തഖാ: 7/270\n46. ത്വബരി, തഹ്ദീബുല് ആഥാര് പേ: 496\n47. അതേകൃതി: പേ: 499\n48. അതേകൃതി: പേ: 500\n49. ഇബ്‌നു അബ്ദില് ബര്‍റ്, അല് ഇസ്തിദ്കാര്27/85-86\n50. അതേകൃതി: 27/82\n51. അല്‍ബാജീ, അല് മുന്‍തഖാ: 7/270\n52. അല് ഐനീ, ഉംദത്തുല് ഖാരി: 22/50\n53. നവവീ, ശര്‍ഹു മുസ്‌ലിം 14/50\n54. ത്വബരി, തഹ്ദീബുല് ആഥാര് പേ: 451\n55. ഇബ്‌നു ഹജര്, തഹ്ദീബുത്തഹ്ദീബ്: 9/259\n56. ത്വബരി, തഹ്ദീബുല് ആഥാര് പേ: 453.\n57. ഇബ്‌നു ഹജര്, ഫത്ഹുല് ബാരീ 10/354.\n58. മുസ്‌ലിം: 4/1822\n59. ബുഖാരി: 4/164\n61. ശൗകാനി, നൈലുല് ഔത്വാര് 1/141\n62. ഇബ്‌നുല് ഹജര്, ഫത്ഹുല്‍ബാരീ 10/355\n63, 64. ഇബ്‌നുഹജര്, ഫത്ഹുല് ബാരീ: 10/355, ബുഖാരി 7/59\n65. ഇബ്‌നുഹജര്, ലിസാനുല് മീസാന്: 5/429.\nനബിയുടെ ഹദീഥുകള്: ശാഹ് വലിയുല്ലാഹിയുടെ കാഴ്ചപ്പാട്\nഹദീസ്: സ്വീകരണ – നിരാകരണ മാനദണ്ഡങ്ങൾ


ഈ മാസം 10 തീയതി മുതൽ കുതിച്ചുയരുന്ന ചില നാളുകാർ.\nനമസ്കാരം സുഹൃത്തുക്കളെ പൊന്നിൻ ചിങ്ങം വരവായ്. എല്ലാ പ്രതീക്ഷകളും മോഹങ്ങളും ഒക്കെ നടന്നു കിട്ടാൻ കാത്തിരിക്കുന്ന പൊന്നിൻ ചിങ്ങം. കുറച്ചു നാളുകാരുടെ ജീവിതത്തിൽ ഇതിൽ വലിയ മാറ്റങ്ങൾ വന്നു ചേരുന്നു സൗഭാഗ്യ സമ്പന്നരാകുന്ന്കുറിച്ച് നക്ഷത്രക്കാർ. ഇവർക്ക് ചിങ്ങമാസം പിറക്കുന്നതോടെ കൂടി ഉയർച്ചകളും മോഹങ്ങളും വാനോളമുയർന്നു അത് കൂടി വന്ന സമ്പന്നതയിൽ എത്തിച്ചേരുന്ന കുറച്ച് നക്ഷത്രക്കാർ. അവർക്ക് അവരുടെ ആഗ്രഹങ്ങൾ എന്തുതന്നെയായാലും നല്ലരീതിയിൽ വന്നു കിട്ടുന്ന നല്ല രീതിയിലുള്ള സ്ഥിതിവിശേഷങ്ങൾ ജീവിതത്തിൽ വന്നു ചേരുന്ന സമയമാണ്. എന്തുകൊണ്ടും വളരെയേറെ നേട്ടങ്ങൾ കൊയ്യാൻ സാധിക്കുന്ന മികച്ച മുന്നേറ്റങ്ങൾ കാഴ്ച വയ്ക്കാൻ സാധിക്കുന്ന ആ നക്ഷത്രകാർ ആരെല്ലാമാണെന്ന് നമുക്കൊന്ന് പരിശോധിക്കാം.\nചിങ്ങമാസം വലിയ നേട്ടങ്ങൾ കൊയ്യുന്ന കുതിച്ചുയരുന്ന ജെറ്റ് പോലെ കുതിച്ചുയരാൻ സാധിക്കുന്ന ആ അവസ്ഥകൾ വന്നുചേരുന്ന നക്ഷത്രക്കാർ ആരെല്ലാം ആണ് എന്ന്നമുക്ക് പരിശോധിക്കാം. ആദ്യത്തെ നക്ഷത്രം അശ്വതി നക്ഷത്രം തന്നെയാണ്. കുതിച്ചുയരും ഈ നക്ഷത്രക്കാർ സംശയം പോലുമില്ലാതെ. അവരുടെ ജീവിതത്തിൽ മികച്ച അനുകൂലമായ സ്ഥിതിവിശേഷങ്ങൾ വന്നുചേരുന്നു. വലിയ നേട്ടങ്ങൾ വലിയ ഉന്നതി സാമ്പത്തിക അഭിവൃദ്ധി മുതലായവ എന്നുവേണ്ട ജീവിതം ത്തിൽ അവർ ആഗ്രഹിക്കുന്ന അത്യപൂർവ്വമായ നിമിഷങ്ങൾപോലും സ്വന്തമാക്കാൻ സാധിക്കുന്ന ഒന്നാണ് ഈ നക്ഷത്രക്കാരുടെ ജീവിതത്തിൽ സംഭവിക്കുക. കൂടുതൽ വിവരങ്ങൾ അറിയുവാൻ ഈ വീഡിയോ മുഴുവനായും കാണുക.


കോവിഡ്: പ്ളസ് ടു പരീക്ഷ റദ്ദാക്കി എൻ.ഐ.ഒ.എസ് • Rounds Time Malayalam\nMon, 21 Jun 2021 02:55:44 +0530\nHome Kerala Education കോവിഡ്: പ്ളസ് ടു പരീക്ഷ റദ്ദാക്കി എൻ.ഐ.ഒ.എസ്\nകോവിഡ്: പ്ളസ് ടു പരീക്ഷ റദ്ദാക്കി എൻ.ഐ.ഒ.എസ്\nകോവിഡ് വ്യാപന സാഹചര്യത്തിൽ പന്ത്രണ്ടാം ക്ലാസ്സ് പരീക്ഷ റദ്ദാക്കി നാഷണൽ ഇൻസ്റ്റിറ്റ്യൂട്ട് ഓഫ് ഓപ്പൺ സ്കൂളിങ് (എൻ.ഐ.ഒ.എസ്). സി.ബി.എസ്.ഇ, സി.ഐ.എസ്.സി.ഇ. പരീക്ഷകൾ റദ്ദാക്കിയ പശ്ചാത്തലത്തിലാണ് എൻ.ഐ.ഒ.എസ് തീരുമാനം.\nജൂണിൽ നടത്താനിരുന്ന തിയറി, പ്രാക്ടിക്കൽ പരീക്ഷകളാണ് റദ്ദാക്കിയത്. മൂല്യനിർണയത്തിനായി പ്രത്യേക മാനദണ്ഡം തയ്യാറാക്കുമെന്ന് എൻ.ഐ.ഒ.എസ്. പ്രസ്താവനയിൽ അറിയിച്ചു. കോവിഡ് സാഹചര്യത്തിൽ പത്താം ക്ലാസ്സ് പരീക്ഷയും എൻ.ഐ.ഒ.എസ്. മാറ്റിവെച്ചിരുന്നു.\nPrevious article40 വയസിനു മുകളിലുള്ള എല്ലാവര്‍ക്കും ജൂലായ് 15 നകം ആദ്യ ഡോസ് വാക്സിന് നല്‍കാന് മുഖ്യമന്ത്രിയുടെ നിർദേശം\nNext articleബെക്സ് കൃഷ്ണൻ ഉടൻ നാട്ടിലെത്തും: മടങ്ങാനുള്ള ഔട്ട്പാസ് ലഭിച്ചു; നടപടിക്രമങ്ങൾ പൂർത്തിയാക്കി യാത്ര തിരിക്കുമെന്ന് ലുലു ഗ്രൂപ്പ്\nതടസങ്ങൾ അതിവേഗത്തിൽ പരിഹരിക്കും: അർഹരായ മുഴുവൻ പേർക്കും പട്ടയം നൽകുമെന്ന് മന്ത്രി കെ. രാജൻ\nവനഭൂമിയിൽ ഉദ്യോഗസ്ഥരുടെ പിന്തുണയോടെ നടന്നത് കോടികളുടെ വനം കൊള്ള: തൃശൂരിൽ നിന്ന് കടത്തിയത് 500...\nഒൻപതിന് അർധരാത്രി മുതൽ കേരളാ തീരത്ത് ട്രോളിംഗിന് നിരോധനം\nതീരമൈത്രി: കൊടുങ്ങല്ലൂരിൽ റിവോൾവിങ് ഫണ്ട് വിതരണം ചെയ്തു\nഇടുക്കിയിൽ തമിഴ്‌നാട്ടിൽ നിന്ന് വന്ന രണ്ട് പേർക്കും അമേരിക്കയിൽ നിന്നെത്തിയ ഒരാൾക്കും കൊവിഡ്\nഎസ്.ബി.ഐ ഓൺലൈൻ സേവനങ്ങൾ നാളെ തടസപ്പെടും: എൻ.ഇ.എഫ്.ടി സംവിധാനം പരിഷ്കരിക്കുന്നതിനാലെന്ന് എസ്.ബി.ഐയുടെ അറിയിപ്പ്\nഅഭിമാന നിറവിൽ കേരളം; കൊവിഡ് സ്ഥിരീകരിച്ച് ചികിത്സയിലായിരുന്ന എല്ലാ ആരോഗ്യ പ്രവര്‍ത്തകരും രോഗമുക്തരായി\nട്രയൽ കഴിഞ്ഞു: തിങ്കളാഴ്ച മുതൽ കൈറ്റ് വിക്ടേഴ്‌സിൽ പുതിയ ക്ലാസുകൾ; ടൈംടേബിൾ പ്രസിദ്ധീകരിച്ചു\nനീറ്റ് പിജി: ആദ്യ അലോട്ട്‌മെന്റ് പ്രസിദ്ധീകരിച്ചു ; 20നകം പ്രവേശനം നേടണം


Saturday 28 April 2018 10:11 pm IST\nആലപ്പുഴ: പരിസ്ഥിതിയെക്കുറിച്ച് പറയുന്നത് വികസനത്തിന് എതിരാണെന്ന കാഴ്ചപ്പാട് മാറേണ്ടതുണ്ടെന്ന് കുമരകം കാര്‍ഷിക ഗവേഷണ കേന്ദ്രം മുന് ഡയറക്ടര് ഡോ. കെ.ജി. പത്മകുമാര്. സെമിനാറില് പാരിസ്ഥിതിക പ്രശ്‌നങ്ങളെക്കുറിച്ച് സംസാരിക്കുകയായിരുന്നു അദ്ദേഹം.\nടൂറിസം മേഖലയില് അമ്പതുശതമാനത്തിലേറെ വരുമാനം ലഭിക്കുന്നതും കായല് ടൂറിസത്തിലൂടെയാണ്. വേമ്പനാടു കായല് സംരക്ഷിച്ചു മാത്രമേ ഈ മേഖലയ്ക്ക് നിലനില്‍ക്കാന് കഴിയൂകയുള്ളൂ. മുമ്പ് ആഫ്രിക്കന് പായലായി രുന്നു ഭീഷണിയെങ്കില് ഇന്ന് കുളവാഴയാണ് ഭീഷണിയായിരിക്കുന്നത്.\nകായലില് നൈട്രേറ്റിന്റെയും ഫോസ്‌ഫേറ്റിന്റെ യും അളവു വര്‍ദ്ധിച്ചത് ഗുരുതരമായ ഭീഷണിയാണ്. ഹൗസ് ബോട്ടു മേഖലയേക്കാള് കൃഷിയിടങ്ങളില് നിന്നും തള്ളുന്ന കീടനാശിനി കലര്‍ന്ന വെള്ളമാണ് കായലിന്റെ ആവാസ വ്യവ സ്ഥ തകര്‍ക്കുന്നത്. ഒരു മില്ലി കായല് ജലത്തില് 1.1 ലക്ഷം കോളിഫോം ബാക്ടീരിയ വരെ പലപ്പോഴും കാണാറുണ്ട്.\nകായല് ശുചീകരിക്കുന്നതിനായി പ്രകൃതി കനിഞ്ഞു നല്‍കിയ മാര്‍ഗ്ഗങ്ങള് രണ്ടു ബണ്ടുകള് കെട്ടി അടച്ചതാണ് പ്രധാന പ്രശ്‌നം. കാര്‍ഷിക കലണ്ടര് തെറ്റിച്ച് കൃഷി ഇറക്കുന്നതും ആവാ സ വ്യവസ്ഥയ്ക്ക് ദോഷകരമായതായി അദ്ദേഹം ചൂണ്ടിക്കാട്ടി. കുട്ടനാടിന്റെ പ്രത്യേതകള് സഞ്ചാരികള്‍ക്ക് പകര് ന്നു നല്‍കാനും ഈ മേഖലയില് പ്രവര്‍ത്തിക്കുന്നവര്‍ക്ക് കഴിയണമെന്നും അദ്ദേഹം പറഞ്ഞു.\nകെഎച്ച്‌എന്‍എ: ന്യൂയോര്‍ക്കില് ശുഭാരംഭം മാര്‍ച്ച് 30 ന്\nപരീഖറെ പ്രധാനമന്ത്രി സന്ദര്‍ശിച്ചു


ഡോ. സി ആർ രാജഗോപാലൻ | ചിന്ത പബ്ലിഷേഴ്സ്\nഡോ. സി ആർ രാജഗോപാലൻ\nതൃശൂര് ജില്ലയിലെ പെരുമ്പിള്ളിശ്ശേരിയില് സി എന് രാമപ്പണിക്കരുടെയും നാരായണിയമ്മയുടെയും മകനായി 1957 ല് ജനനം. ചേര്‍പ്പ് സി എന് എന് ഹൈസ്‌കൂള്, തൃശൂര് ഗവണ്‍മെന്റ് കോളേജ്, ശ്രീ കേരളവര്‍മ്മ കോളേജ് എന്നിവിടങ്ങളില് വിദ്യാഭ്യാസം. ശ്രീ കേരളവര്‍മ്മ കോളേജ് മലയാളവിഭാഗത്തില് റീഡറായിരുന്നു. ഇപ്പോള് കേരള സര്‍വ്വകലാശാല മലയാളവിഭാഗത്തില് പ്രൊഫസറാണ്. കേരള സര്‍വ്വകലാശാല അന്താരാഷ്ട്ര കേരള പഠന കേന്ദ്രം, സ്‌കൂള് ഓഫ് ഇന്ത്യന് ലാംഗ്വേജസ് ഡയറക്ടര് ആണ്. കേരളീയതയുടെ നാട്ടറിവ്, ഡി സി ബുക്‌സിന്റെ നാട്ടറിവുകള് എന്നീ പരമ്പരകളുടെ ജനറല് എഡിറ്റര്. എല്ലാം കത്തിയെരിയുകയാണ്, ഗോത്രകലാവടിവുകള്, കാവേറ്റം നാടന്‍കലാപഠനങ്ങള്, മുടിയേറ്റ് നാടോടിനേരരങ്ങ്, ഫോക്‌ലോര് സിദ്ധാന്തങ്ങള്, അലയുന്നവര്, അന്നവും സംസ്‌കാരവും, കറുത്തമണികളുടെ കൊയ്ത്ത് എന്നിവയുടെ രചയിതാവ്. കൃഷിഗീതയുടെ എഡിറ്റര്. ടൗാാലൃ ഞമശി / ഒമൃ്‌ലേെശിഴ വേല കിറശഴലിീൗ െഗിീംഹലറഴല ീള ഗലൃമഹമ, ചമേേമൃശ്ൗ/2000 ്യലമൃ െീള ങമഹമ്യമഹലല ഒലൃശമേഴല എന്നിവയുടെ എഡിറ്റര്. കേരള ഫോക്‌ലോര് അക്കാദമി, കേരള സംഗീത നാടക അക്കാദമി അവാര്‍ഡുകള് ലഭിച്ചിട്ടുണ്ട്. ഗ്രീസ്, ചൈന, ഇറ്റലി, ജനീവ, റോം, ഇംഗ്ലണ്ട്, സ്വിറ്റ്‌സര്‍ലന്റ്, പോളണ്ട് എന്നിവിടങ്ങളില് നാട്ടറിവ്, നാടന്‍കലാ സംബന്ധമായ അന്താരാഷ്ട്ര സെമിനാറുകളില് പങ്കെടുത്തിട്ടുണ്ട്. ഭാര്യ : ശീതള് വി എസ് വിലാസം : ശ്രീകാവ്, കണിമംഗലം, പി ഒ തൃശൂര് 680027 E-mail : rajgopalcr@gmail.com\nമണ്ണിന്റെ ലാവണ്യം പ്രതിരോധം\nby ഡോ. സി ആർ രാജഗോപാലൻ


കാപ്പാട് കപ്പക്കടവില് കടലാക്രമണം രൂക്ഷം; വീടുകളിൽ വെള്ളം കയറുന്നു\nസ്വന്തം ലേഖകൻ June 28, 2020 01:11 PM IST\nകോഴിക്കോട് കാപ്പാട് കപ്പക്കടവില് കടലാക്രമണം രൂക്ഷം. രാത്രികാലങ്ങളിലുള്‍പ്പെടെ വീടുകളില് വെള്ളം കയറുന്നത് പതിവായി. കുടുംബങ്ങളെ മാറ്റിപ്പാര്‍പ്പിക്കാന് നിര്‍ദേശമുണ്ടെങ്കിലും കോവിഡ് ഭയന്ന് കുട്ടികളുള്‍പ്പെടെ വീട്ടിനുള്ളില്‍ത്തന്നെ കഴിയുകയാണ്.\nമുളവങ്കരക്കണ്ടി അബുവിന്റെ കടലിനോടുള്ള ചങ്ങാത്തം തുടങ്ങിയിട്ട് അന്‍പതിലധികം വര്‍ഷം. ആറ് മക്കളുള്‍പ്പെടെ എട്ടുപേരുടെ അന്നത്തിന് വഴിയൊരുക്കിയതും കടലമ്മയാണ്. മഴ കനത്തതോടെ സ്ഥിതി മാറി. കടല് കരയോടടുക്കുമ്പോള് തോണിയിറക്കാനാകുന്നില്ല. ചോര്‍ച്ചയൊഴിവാക്കാന് കടം വാങ്ങി പാകിയ ഷീറ്റുകള് തിരയില് ഇളകിമാറി. ഈര്‍പ്പം മാറ്റി ഉപയോഗിക്കാനാകുമോ എന്ന പരിശോധനയിലാണ് ഈ വയോധികന്. വീട്ടിനുള്ളിലെ സകല സാധനങ്ങളും കട്ടിലിന് മുകളിലാണ്. നനയാതെ സൂക്ഷിക്കാന് മറ്റിടമില്ല. ഓട് പാകിയ വീടിന് ഷീറ്റ് വലിച്ചുകെട്ടിയുള്ള സംരക്ഷണമൊരുക്കിയിട്ടുണ്ട്. കടലാക്രമണം ശീലമായെങ്കിലും ഇത്തവണ കുറച്ചധികമെന്ന് അബു.\nകണ്ണങ്കടവിനും കപ്പക്കടവിനും ഇടയിലുള്ള നൂറിലധികം കുടുംബങ്ങളാണ് ഏറെ ദുരിതത്തിലായത്. കടലാക്രമണം രൂക്ഷമാകുന്നതിനാല് വീടൊഴിവാക്കി ദുരിതാശ്വാസ ക്യാംപിലേക്ക് മാറാന് ഇവരോട് റവന്യൂ അധികൃതര് ആവശ്യപ്പെട്ടു. കോവിഡ് പ്രതിരോധ കാലമായതിനാല് ആശങ്കയ്ക്കിടയിലും വീട്ടിലെ സുരക്ഷയാണ് ഉചിതമെന്നാണ് ഇവരുടെ പക്ഷം.


'ഹൃദയങ്ങളേ, ഇന്ന് എന്റെ പിറന്നാളാണ്, ഈ ദിനത്തിൽ ഒരു സന്തോഷ വാർത്ത അറിയിക്കട്ടെ'; നന്ദുവിന്റെ കുറിപ്പ് | nandu mahadeva face book post about birthday special\n'ഹൃദയങ്ങളേ, ഇന്ന് എന്റെ പിറന്നാളാണ്, ഈ ദിനത്തിൽ ഒരു സന്തോഷ വാർത്ത അറിയിക്കട്ടെ'; നന്ദുവിന്റെ കുറിപ്പ്\nഇന്ന് തന്റെ പിറന്നാളാണ്. അടങ്ങാത്ത സന്തോഷമുണ്ട്. ഈ സന്തോഷത്തിന്റെ വേളയിൽ മറ്റൊരു ഇരട്ടി സന്തോഷം കൂടി ഞാൻ പങ്കു വയ്ക്കുകയാണ്.\nTrivandrum, First Published Sep 4, 2020, 10:44 AM IST\nമലയാളികള്‍ക്ക് ഏറെ സുപരിചിതനായ വ്യക്തിയാണ് നന്ദു മഹാദേവ. കാന്‍സറിനെ മനസാന്നിധ്യം കൊണ്ട് തോല്‍പ്പിച്ച് മറ്റുള്ളവര്‍ക്ക് മാതൃകയാകുകയാണ് നന്ദു എന്ന ഈ ചെറുപ്പക്കാരന്. നന്ദുവിന്റെ പിറന്നാളാണ് ഇന്ന്. ഈ പിറന്നാൾ ദിനത്തിൽ നന്ദു ഒരു സന്തോഷം പങ്കുവച്ച് കൊണ്ട് ഫേസ്ബുക്കിൽ കുറിപ്പ് വച്ചിരിക്കുകയാണ്. പോസ്റ്റിന് താഴേ നിരവധി പേർ നന്ദുവിന് പിറന്നാൾ ആശംസകളും നേർന്നിട്ടുണ്ട്.\nഎന്റെ നാട്ടിൽ അടുത്ത കാലത്ത് വാഹനാപകടത്തിൽ കാലു നഷ്ടപ്പെട്ട ഒരു കുഞ്ഞനിയനുണ്ട്. നന്ദു എന്നാണ് അവന്റെയും പേര്..നടക്കണം എന്നതാണ് ഏറ്റവും വലിയ സ്വപ്നം..ഇത്രയും തുക നൽകി കാലു വയ്ക്കാൻ അവനൊരു മാർഗ്ഗവുമില്ല. ഓട്ടോബോക്കിന്റെ തന്നെ കൃതൃമക്കാൽ കുഞ്ഞനിയന് വാങ്ങി നൽകും..ശേഷം എത്രയും വേഗം അവൻ നടന്നു തുടങ്ങും.- നന്ദു കുറിച്ചു.\nഫേസ് ബുക്ക് പോസ്റ്റിന്റെ പൂർണ രൂപം....\nനാളെ എന്റെ പിറന്നാളാണ്...!\nഅവരുടെ കണ്ണീരൊപ്പാനും അവരെ ചേർത്ത് പിടിക്കാനും നിഷ്കളങ്കമായി പ്രവർത്തിക്കുന്നവരിലാണ് ദൈവ ചൈതന്യം കാണാൻ കഴിയുക...\nഇന്നേക്ക് കൃത്യം ഒരു വർഷവും ഒരു മാസവും മുമ്പ് ഇതുപോലൊരു ദിവസമാണ് ലൈഫ് ആൻഡ് ലിംബ് സംഘടനയിലൂടെ ജോൻസൺ സർ എനിക്ക് കൃതൃമക്കാൽ തന്നത്..അന്ന് ഞാനദ്ദേഹത്തിന് നന്ദി പറഞ്ഞുകൊണ്ട് മനസ്സിൽ ഒരു പ്രതിജ്ഞ എടുത്തിരുന്നു..സാഹചര്യം ഉണ്ടാകുമ്പോൾ ഒരാളെയെങ്കിലും നടക്കാൻ സഹായിക്കുമെന്ന്...അത് സഫലമാകുന്നു..\nഅത്ര സ്നേഹമായിരുന്നു ശാലിനി ചേച്ചിക്ക്...\nഅവർ മാത്രമല്ല ഇങ്ങനെ നാലഞ്ചു മക്കൾ എനിക്കുണ്ട്...\nഎനിക്ക് ആരോഗ്യം ശരിയായി വന്നാൽ എനിക്ക് ജീവിക്കാനുള്ളത് ഞാൻ കഷ്ടപ്പെട്ടുണ്ടാക്കും...\nഇതുവരെയും അങ്ങനെയാണ് ശീലവും അതാണ് സന്തോഷവും...!\nഅർഹതയുള്ളവർക്ക് കൊടുത്തു എന്നല്ലാതെ ഇതിൽ എനിക്കൊരു പങ്കുമില്ല...\nഞാൻ വെറുമൊരു ഉപകരണം മാത്രമാണ്...\nLast Updated Sep 4, 2020, 11:09 AM IST


ബാങ്കുമായുള്ള തര്‍ക്കം ക്രെഡിറ്റ് സ്‌കോറിനെ ബാധിക്കരുത്|Credit Score in Malayalam |Manorama Online Sampadyam\nബാങ്കുമായുള്ള തര്‍ക്കം ക്രെഡിറ്റ് സ്‌കോറിനെ ബാധിക്കരുത്\nവിത്സണ് വര്‍ഗീസ് February 11, 2020 02:50 PM IST\nആറ് മാസത്തിലൊരിക്കില് സ്‌കോര് പരിശോധിക്കുക\nവായ്പയ്ക്കുള്ള പ്രഥമ പരിഗണന മികച്ച് ക്രെഡിറ്റ് സ്‌കോര് തന്നെയാണ്. ഇം എം ഐ തിരിച്ചടവില് വീഴ്ച വരുത്താതെ ശ്രദ്ധിക്കുന്നതുകൊണ്ട് മാത്രം ക്രെഡിറ്റ് സ്‌കോര് മികച്ചതാവണമെന്നില്ല. തിരിച്ചടവിലെ കൃത്യത സംബന്ധിച്ച വിവരങ്ങള് പിഴവില്ലാതെ രേഖപ്പെടുത്തപ്പെട്ടിട്ടുണ്ട് എന്ന് ഉറപ്പാക്കുകയും വേണം. കാരണം ബാങ്കിന് പറ്റുന്ന ഈ ചെറിയ വീഴ്ചയുടെ ഇരയാവുന്നത് പലപ്പോഴും ഇടപാടുകാരായിരിക്കും. അത്യാവശ്യ സന്ദര്‍ഭങ്ങളില് വായ്പയ്ക്കായി സമീപിക്കുമ്പോഴായിരിക്കും താഴ്ന്ന സ്‌കോര് ചൂണ്ടിക്കാണിച്ച് ബാങ്ക് വായ്പ നിരസിക്കുക. വിവിധങ്ങളായ വായ്പകളുടെ അടവ് തീരുന്ന മുറയ്ക്ക് നിശ്ചയമായും സ്‌കോറില് അത് വരവ് വച്ചു എന്നുറപ്പു വരുത്തേണ്ടത് ഉപഭോക്താക്കളുടെ ബാധ്യതയാണ്. അല്ലെങ്കില് ആറ് മാസത്തിലൊരിക്കല് സ്‌കോര് പരിശോധിച്ച് ഉറപ്പു വരുത്തേണ്ടതാണ്. ഇനി ബാങ്കിന്റെ വീഴ്ച കൊണ്ട് എതെങ്കിലും എന്‍ട്രി ചേര്‍ക്കാതെ വന്നിട്ടുണ്ടെങ്കില് അത് തിരുത്തി സ്‌കോര് നില ഭദ്രമാക്കണം. ഓര്‍ക്കുക വായ്പ ലഭിക്കേണ്ടത് നിങ്ങളുടെ മാത്രം ആവശ്യമാണ്. ബാങ്കിന്റേതല്ല. ഇനി ആണെങ്കില് പോലും മികച്ച സ്‌കോറില് ചുരുങ്ങിയ പലിശയ്ക്ക് ലഭിക്കേണ്ട വായ്പ നിങ്ങളുടേതല്ലാത്ത കാരണത്താല് കൂടിയ പലിശ നല്‍കി വാങ്ങേണ്ടി വരും.\nബാങ്കുമായി നിരന്തരം സാമ്പത്തിക ഇടപാടുകള് നടക്കുമ്പോള് പല തരത്തിലുള്ള ആശയകുഴപ്പങ്ങള്‍ക്കും ഇത് കാരണമാകും. ഉപഭോക്താക്കളുടെയും സ്ഥാപനങ്ങളുടെയും ഭാഗത്തെ വീഴ്ച കൊണ്ട് ഇത് സംഭവിക്കാം. അങ്ങനെ വന്നാല് ചിലപ്പോഴെല്ലാം പണമടവ് മുടങ്ങിയേക്കാം അല്ലെങ്കില് പ്രശ്‌നത്തില് വ്യക്തത വരുന്നതു വരെ തര്‍ക്കത്തില് പെട്ട തുകയുടെ കാര്യം അനിശ്ചിതത്വത്തിലായേക്കാം. അപൂര്‍വം ചില സന്ദര്‍ഭങ്ങളില് ഇത് നിയമനടപടിയിലേക്ക് നീങ്ങാനും ഇടയുണ്ട്.\nഎത്രയും വേഗം ഇടപെടുക\nബാങ്കുമായി ബന്ധപ്പെട്ട് ഏതെങ്കിലും ഇടപാടുകളില് പ്രത്യേകിച്ച് ക്രെഡിറ്റ് കാര്‍ഡ് പെയ്‌മെന്റില് ആധികാരികമാല്ലാത്ത പ്രവര്‍ത്തനം ശ്രദ്ധയില് പെട്ടാല് താമസം വിന അത് ബാങ്കില് റിപ്പോര്‍ട്ട് ചെയ്ത് റസിറ്റും പരാതി സമര്‍പ്പിച്ചതിനുള്ള റഫറന്‍സ് ഐ ഡിയും സ്വന്തമാക്കുക. ക്രമക്കേടില് ബാങ്ക് നല്‍കുന്ന വിശദീകരണം മതിയായതല്ലെങ്കില് ഉപഭോക്തൃ ഫോറത്തിലോ ബാങ്കിംഗ് ഓംബുഡ്‌സ്മാനോ പരാതി നല്‍കാം. കഴിയുന്നതും ഫോണ് വിളികള്‍ക്ക് പകരം ഈ മെയിലിലൂടെ ബന്ധപ്പെടുക. അതിന്റെ തെളിവുകള് സൂക്ഷിക്കുക. ഇത് പിന്നീട് ഗുണം ചെയ്യും.\nആദ്യം പണമടയ്ക്കാം, പിന്നീട് തിരികെ വാങ്ങാം\nഇനി പണവുമായി ബന്ധപ്പട്ട പ്രശ്‌നങ്ങളായതിനാല് വിഷയം അവസാനിക്കട്ടെ എന്നിട്ട് തര്‍ക്കത്തില് പെട്ട പണം നല്‍കാമെന്നായിരിക്കും നമ്മള് കരുതുക. ഇത് പക്ഷെ പലപ്പോഴും നീണ്ടു പോയേക്കാം. വര്‍ഷങ്ങള് തന്നെ ഒരു പക്ഷെ എടുത്തേക്കാവുന്ന ഈ നടപടി ക്രെഡിറ്റ് സ്‌കോറിലും പ്രതിഫലിക്കും. അതുകൊണ്ട് വിദഗ്ധര് നിര്‍ദേശിക്കുന്നത് ആദ്യം പണമടയ്ക്കുക. പിന്നീട് കേസുമായി മുന്നോട്ട് പോവുക. വിധി അനുകൂലമാണെങ്കില് പണം ബാങ്കുകള് അക്കൗണ്ടിലേക്ക് കൈമാറും. ഇതാണ് ക്രെഡിറ്റ് സ്‌കോറിനെ ബാധിക്കാതിരിക്കാനുള്ള ഏറ്റവും പ്രായോഗിക വഴി. എന്നാല് തുക വലുതാണെങ്കില് ഇതിന് ബുദ്ധിമുട്ടുണ്ടാകും. അങ്ങനെയുള്ള അവസരങ്ങളില് രണ്ടും താരതമ്യം ചെയ്ത് കൂടുതല് പ്രായോഗികമായ തീരുമാനത്തില് എത്തുക.


ഗുരുവായൂര് പദ്മനാഭന് ചരിഞ്ഞിട്ട് ഒന്നര വര്‍ഷം; കൊമ്പുകള് ഇതുവരെയായിട്ടും തിരിച്ചുകിട്ടിയില്ല | thrissur\nഗുരുവായൂര് പദ്മനാഭന് ചരിഞ്ഞിട്ട് ഒന്നര വര്‍ഷം; കൊമ്പുകള് ഇതുവരെയായിട്ടും തിരിച്ചുകിട്ടിയില്ല\nഗുരുവായൂർ : ഗുരുവായൂർ പദ്മനാഭൻ ചരിഞ്ഞിട്ട് ഒന്നര വർഷം. അഴകൊത്ത ആ കൊമ്പുകൾ ഇതുവരെയായിട്ടും വനംവകുപ്പിൽനിന്ന് തിരിച്ചുകിട്ടിയില്ല. ഗുരുവായൂർ കേശവന്റെ കൊമ്പുകൾ പോലെ പദ്മനാഭന്റെ കൊമ്പുകളും ക്ഷേത്രത്തിൽ സ്ഥാപിക്കാനുള്ള തീരുമാനം ദേവസ്വത്തിനുണ്ട്. കേശവനുശേഷം അതേ പ്രാധാന്യം ലഭിച്ച കൊമ്പനാണ് പദ്മനാഭൻ. അതുകൊണ്ടുതന്നെ പൂർണകായ ശില്പം പദ്മനാഭനും ദേവസ്വം പണിയുന്നുണ്ട്.\nകൊമ്പുകൾ തിരിച്ചുതരണമെന്ന് വനംവകുപ്പിനോട് ദേവസ്വം നേരത്തെ ആവശ്യപ്പെട്ടതാണെന്ന് ചെയർമാൻ കെ.ബി. മോഹൻദാസ് പറഞ്ഞു. പദ്മനാഭന്റേതുൾപ്പെടെയുള്ള കൊമ്പുകൾ ജില്ലാ ട്രഷറിയുടെ ലോക്കറിലാണുള്ളത്. കൊമ്പുകൾ തിരിച്ചുകിട്ടണമെങ്കിൽ ചീഫ് വൈൽഡ് ലൈഫ് വാർഡൻ കനിയണം.\nആനയുടെ വെളുത്ത സ്വർണം എന്നാണ് കൊമ്പുകളെ ആനവിദഗ്‌ധർ വിശേഷിപ്പിക്കുന്നത്. ആനയുടെ ഉയരം, മസ്തകത്തിന്റെ വിരിവ്, തുമ്പിക്കൈയുടെ നീളം എന്നിവയ്ക്ക് ആനുപാതികമായ അളവുകൾ കൊമ്പുകൾക്കുണ്ടായാൽ അത് ലക്ഷണമൊത്ത ആനയായി. പദ്‌മനാഭന്റെ കാര്യത്തിൽ ഇതെല്ലാം കൃത്യമാണ്. 90 സെന്റിമീറ്ററാണ് പദ്മനാഭന്റെ കൊമ്പളവ്.


ആർബിഐ കേന്ദ്ര ബോർഡ് യോഗത്തിൽ നിർമല സീതാരാമൻ പങ്കെടുക്കും - Live Newage\nആർബിഐ കേന്ദ്ര ബോർഡ് യോഗത്തിൽ നിർമല സീതാരാമൻ പങ്കെടുക്കും\nദില്ലി: റിസർവ് ബാങ്ക് ഓഫ് ഇന്ത്യയുടെ (ആർബിഐ) കേന്ദ്ര ബോർഡിന്റെ ബജറ്റിന് ശേഷമുള്ള യോഗത്തെ കേന്ദ്ര ധനമന്ത്രി നിർമല സീതാരാമൻ ചൊവ്വാഴ്ച അഭിസംബോധന ചെയ്യും. 2021-22 കേന്ദ്ര ബജറ്റിന്റെ പ്രധാന പ്രഖ്യാപനങ്ങളുടെ നടപ്പാക്കൽ പ്രസംഗത്തിൽ മുഖ്യ വിഷയമായേക്കുമെന്നാണ് ദേശീയ മാധ്യമ റിപ്പോർട്ടുകൾ. 2021-122 ലെ കേന്ദ്ര ബജറ്റിൽ രാജ്യത്തിന് സ്വയം പര്യാപ്തത എന്ന ലക്ഷ്യം നേടിയെടുക്കാനായുളള സമയപരിധി നിശ്ചയിച്ചിട്ടുളളതായി ധനമന്ത്രി മുൻപ് വ്യക്തമാക്കിയിരുന്നു. കൊറോണ വൈറസ് പകർച്ചവ്യാധിയെ തുടർന്ന് മാർച്ച് 31 ന് അവസാനിക്കുന്ന സാമ്പത്തിക വർഷത്തിൽ ധനക്കമ്മിയിൽ വലിയ വർധന ഉണ്ടായതായാണ് സർക്കാർ കണക്കാക്കുന്നത്. മൊത്ത ആഭ്യന്തര ഉൽപാദനത്തിന്റെ (ജിഡിപി) 9.5 ശതമാനമായി ധനക്കമ്മി വർധിക്കുമെന്നാണ് കണക്കുകൂട്ടൽ.\nഅടുത്ത 2021-22 സാമ്പത്തിക വർഷത്തിൽ കമ്മി ജിഡിപിയുടെ 6.8 ശതമാനമായി കണക്കാക്കപ്പെടുന്നു, ഇത് 2026 മാർച്ച് 31 ന് അവസാനിക്കുന്ന സാമ്പത്തിക വർഷത്തിൽ 4.5 ശതമാനമായി കുറയ്ക്കുകയാണ് സർക്കാർ ലക്ഷ്യം.


നിലമ്പൂര് വനത്തിനുള്ളില് ഏറ്റുമുട്ടലില് കൊല്ലപ്പെട്ടത് രണ്ട് മാവോയിസ്റ്റുകളെന്ന് തൃശൂര് റേഞ്ച് ഐജി\n23 May, 2018 at 08:43 AM\nകൃത്യമായ വിവരത്തിന്റെ അടിസ്ഥാനത്തിലാണ് നിലമ്പൂരിലെ ഏറ്റുമുട്ടല് നടന്നതെന്ന് സംസ്ഥാന പൊലീസ് മേധാവി ലോക്‍നാഥ് ബെഹ്റ.\nനിലമ്പൂര് കരുളായി പടുക്ക വനത്തില് പൊലീസും മാവോയിസ്റ്റുകളും തമ്മില് ഏറ്റുമുട്ടി. ഏറ്റുമുട്ടലില് രണ്ട് പേര് കൊല്ലപ്പെട്ടുവെന്ന് തൃശൂര് റേഞ്ച് ഐജി എം.ആര് പത്മകുമാര് അറിയിച്ചു. കൂടുതല് കാര്യങ്ങള് നാളെ വ്യക്തമാക്കുമെന്നും റേഞ്ച് ഐജി അറിയിച്ചു.\nകൃത്യമായ വിവരത്തിന്റെ അടിസ്ഥാനത്തിലാണ് നിലമ്പൂരിലെ ഏറ്റുമുട്ടല് നടന്നതെന്ന് സംസ്ഥാന പൊലീസ് മേധാവി ലോക്‍നാഥ് ബെഹ്റ. ഏറ്റുമുട്ടലുമായി ബന്ധപ്പെട്ട വിവരങ്ങള് ഇന്ന് വെളിപ്പെടുത്തില്ലെന്നും കേരള പൊലീസ് നല്ലരീതിയില് പ്രവര്‍ത്തിച്ചതിന്റെ ഫലമാണ് ഏറ്റുമുട്ടലെന്നും ലോക്‍നാഥ് ബെഹ്റയും പറഞ്ഞു.\nകേരള, തമിഴ്‍നാട്, കര്‍ണാടക അതിര്‍ത്തികളില് മാവോയിസ്റ്റ് പ്രവര്‍ത്തനങ്ങള്‍ക്ക് നേതൃത്വം നല്‍കുന്നവരാണ് കൊലപ്പെട്ടതെന്ന് ആഭ്യന്തരമന്ത്രാലയത്തിലെ സീനിയര് സെക്യൂരിറ്റി അഡ്വൈസര് കെ വിജയകുമാറും പറഞ്ഞു.\nകൊല്ലപ്പെട്ടവരുടെ വിശദാംശങ്ങള് ഔദ്യോഗികമായി പുറത്ത് വിടാന് പോലീസ് തയ്യാറായില്ല. സിപിഐ മാവോയിസ്റ്റ് സെന്‍ട്രല് കമ്മറ്റി അംഗം കുപ്പു ദേവരാജ്, അജിത എന്നിവരാണ് കൊല്ലപ്പെട്ടതെന്നാണ് വിവരം. മറ്റൊരു മാവോയിസ്റ്റിനും പോലീസ് വെടിവെപ്പില് പരിക്കേറ്റതായും ഇയാള് പോലീസ് കസ്റ്റഡിയിലായതായും വിവരമുണ്ട്. വനത്തിനുള്ളില് ഉണ്ടായിരുന്നത് 15 അംഗ മാവോയിസ്റ്റ് സംഘമായിരുന്നുവെന്നും ഏഴ് പേരാണ് നേരിട്ട് ഏറ്റുമുട്ടിയതെന്നുമാണ് പോലീസിന്റെ അനൌദ്യോഗിക വിശദീകരണം. കൊല്ലപ്പെട്ട മാവോയിസ്റ്റുകളുടെ മൃതദേഹം ഇന്‍ക്വസ്റ്റിന് ശേഷം നാളെ പോസ്റ്റ്മോര്‍ട്ടത്തിനായി കോഴിക്കോട് മെഡിക്കല് കോളേജിലേക്ക് കൊണ്ടു പോകും. വനത്തില് രാത്രിയും മാവോയിസ്റ്റുകള്‍ക്കായി പോലീസ് തിരച്ചില് തുടരുകയാണ് .\nനേരത്തെ മൂന്ന് മാവോയിസ്റ്റുകള് ഏറ്റുമുട്ടലില് കൊല്ലപ്പെട്ടുവെന്നായിരുന്നു വാര്‍ത്തകള്. മാവോയിസ്റ്റുകള് നിലമ്പൂര് വനമേഖലയില് സ്ഥിരം കാംപ് ആരംഭിച്ചതായുള്ള റിപ്പോര്‍ട്ടുകളുടെ അടിസ്ഥാനത്തില് പോലീസും തണ്ടര് ബോള്‍ട്ടും തിരച്ചില് സജീവമാക്കിയിരുന്നു. ഇന്ന് പുലര്‍ച്ചെ ആരംഭിച്ച തിരച്ചിലിന് ഇടയില് ഉച്ചയോടെ പോലീസും മവോയിസ്റ്റുകളും തമ്മില് വെടിവെപ്പ് ഉണ്ടായി. ഈ ഏറ്റുമുട്ടലിന് ഇടയിലാണ് മാവോയിസ്റ്റുകള് കൊല്ലപ്പെട്ടത്. ഇതില് ഒരു സ്ത്രീയും ഉള്‍പ്പെടുന്നു. മാവോയിസ്റ്റുകള് കൊല്ലപ്പെട്ട വിവരം വനം വകുപ്പും സ്ഥിരീകരിച്ചു.\nപോലീസ് വ്യത്തങ്ങള് നല്‍കുന്ന വിവരങ്ങള് പ്രകാരം ഏഴ് പേര് അടങ്ങിയ മാവോയിസ്റ്റ് സംഘമാണ് സംഘമാണ് പോലീസുമായി നേരിട്ട് ഏറ്റ്മുട്ടിയത്. കൂടുതല് മാവോയിസ്റ്റുകള് വനമേഖലയില് ഉണ്ടായിരുന്നതായും വിവരം ഉണ്ട്. ഈ സാഹചര്യത്തില് കരുളായി വനമേഖലയാകെ പോലീസ് തിരിച്ചില് നടത്തുകയാണ്. ഇതിനായി കൂടുതല് സേനയേയും സ്ഥലത്തേക്ക് എത്തിച്ചു. ഐജിയും എസ്പിയുമടക്കുള്ള ഉന്നത പോലീസ് ഉദ്യോഗസ്ഥരും സ്ഥലത്ത് കാംപ് ചെയ്യുന്നുണ്ട്.


ഡിവൈഎഫ്ഐ – Page2– Media Mangalam\nകട്ടൻചായയും പരിപ്പുവടയും കമ്മ്യൂണിസവും പഴംകഥ; ഇപ്പോൾ ലഹരിയും ക്വട്ടേഷനും ഗുണ്ടായിസവും; തിരുവനന്തപുരത്ത് ഡിവൈഎഫ്ഐ ബ്ലോക്ക് കമ്മിറ്റി പിരിച്ചു വിട്ടു\nതിരുവനന്തപുരം: തിരുവനന്തപുരത്തെ ഡിവൈഎഫ്ഐ ചാല ബ്ലോക്ക് കമ്മിറ്റി പിരിച്ചു വിട്ടു. ഗുണ്ടാ മാഫിയ ക്വട്ടേഷൻ ബന്ധങ്ങളിൽ നേതാക്കൾക്കെതിരെ ആക്ഷേപങ്ങൾ ഉയർന്നതിനെ തുടർന്നാണ് നടപടി. സിപിഎം പ്രവർത്തകയെ മർദ്ദിച്ച…\nവിദ്യാർത്ഥികൾക്ക് സ്മാർട്ട് ഫോൺ വാങ്ങാൻ പണം വേണം; വെട്ടുകല്ല് ചുമന്ന് ഡിവൈഎഫ്ഐ പ്രവർത്തകർ\nതലയോലപ്പറമ്പ്: നിർധനരായ വിദ്യാർത്ഥികൾക്ക് ഓൺലൈൻ പഠനോപകരണങ്ങൾ വാങ്ങാൻ വെട്ടുകല്ല് ചുമന്ന് പണം കണ്ടെത്തി ഡിവൈഎഫ്ഐ പ്രവർത്തകർ. തലയോലപ്പറമ്പ് ബ്ലോക്ക് കമ്മിറ്റിയിലെ വടകര മേഖലാ കമ്മിറ്റി അംഗങ്ങളാണ് സ്മാർട്ട്…\nഡിവൈഎഫ്ഐ അത്ഭുതം സൃഷ്ടിച്ച പ്രസ്ഥാനമെന്ന് നടൻ സലീം കുമാർ; എന്നും കോൺഗ്രസുകാരനായിരിക്കുമെന്ന് പറഞ്ഞ താരവും ഇടതുപക്ഷത്തേക്കോ; ഡിവൈഎഫ്ഐ വേദിയിലെത്തി സംഘടനയെ പുകഴ്ത്തി പറഞ്ഞ നടന്റെ നീക്കമെന്തെന്ന് ഉറ്റുനോക്കി രാഷ്ട്രീയ കേരളം\nകളമശ്ശേരി: താൻ കോൺഗ്രസുകാരനെന്ന് തുറന്ന് പറയുകയും നിയമസഭാ തെരഞ്ഞെടുപ്പിൽ അടക്കം കോൺഗ്രസ് സ്ഥാനാർത്ഥികൾ‌ക്ക് വേണ്ടി പ്രചാരണത്തിനിറങ്ങുകയും ചെയ്ത നടൻ സലീംകുമാർ ഇടതുപക്ഷത്തോട് അടുക്കുകയാണോ എന്ന ചർച്ച സജീവം.…\nസംസ്ഥാനത്തെ വിവിധ സർവകലാശാലകളിലെ ബിരുദ-ബിരുദാനന്തര പരീക്ഷകൾ ഇന്നാരംഭിക്കും; വിദ്യാർത്ഥികൾക്ക് ഹാൾ ടിക്കറ്റ് കാണിച്ച് യാത്ര ചെയ്യാം; വാഹന സൗകര്യമൊരുക്കി ഡിവൈഎഫ്ഐയും\nതിരുവനന്തപുരം: സംസ്ഥാനത്തെ വിവിധ സർവകലാശാലകളിലെ ബിരുദ-ബിരുദാനന്തര പരീക്ഷകൾ ഇന്നാരംഭിക്കും. കൊവിഡ് പ്രതിസന്ധികള്‍ക്കിടെ വിദ്യാർഥികളുടെയടക്കം എതിർപ്പുകൾ പരിഗണിക്കാതെയാണ് ഇന്ന് പരീക്ഷകൾ ആരംഭിക്കുന്നത്. പരീക്ഷ എവുതാൻ പോകുന്ന വിദ്യാർത്ഥികൾക്ക് ഹാൾ…\nലക്ഷദ്വീപിലെ ഡിവൈഎഫ്ഐ പ്രസിഡന്റ് രാജിവെച്ച് സിപിഐയിൽ ചേർന്നു; കെ കെ നസീർ രാജിവെച്ചത് അഡ്മിനിസ്ട്രേറ്ററെ അനുകൂലിക്കുന്ന സിപിഎം സംസ്ഥാന സെക്രട്ടറിയുടെ നടപടിയിൽ പ്രതിഷേധിച്ച്; കൂടുതൽ പേർ സിപിഐയിലേക്കെന്നും സൂചന\nകവരത്തി: ലക്ഷദ്വീപിലെ ഡിവൈഎഫ്ഐ പ്രസിഡന്റ് രാജിവെച്ച് സിപിഐയിൽ ചേർന്നു. ഡിവൈഎഫ്ഐ ലക്ഷദ്വീപ് ഘടകം പ്രസിഡന്റ് കെ കെ നസീറാണ് സംഘടന വിട്ട് സിപിഐയിൽ ചേർന്നത്. ലക്ഷദ്വീപ് അഡ്മിനിസ്ട്രേറ്റർ…\nഉദുമ: ‘കോവിഡ് കാലത്തെ വിരസതയകറ്റാൻ വായനയുടെ പടവുകൾ കയറാം’ എന്ന സന്ദേശവുമായി കാസർഗോഡ് ഡിവൈഎഫ്ഐ പ്രവർത്തകർ പുസ്തകവണ്ടി ഓടിച്ചു സമാഹരിച്ചത് 300 പുസ്തകങ്ങൾ. ഡിവൈഎഫ്‌ഐ ഉദുമ ബ്ലോക്ക്…\nസൗജന്യ ഭക്ഷ്യക്കിറ്റിൽ തട്ടിപ്പ് നടത്തിയ ഉദ്യോഗസ്ഥരെ കയ്യോടെ പിടികൂടി ഡിവൈഎഫ്ഐ; തൂക്കത്തിൽ കുറവ് വരുത്തിയ മുഴുവൻ ജോലിക്കാരെയും മാറ്റും\nകോഴിക്കോട്: സൗജന്യ ഭക്ഷ്യക്കിറ്റിൽ അളവിൽ തട്ടിപ്പ് നടത്തിയ ഉദ്യോഗസ്ഥരെ കയ്യോടെ പിടികൂടി ഡിവൈഎഫ്ഐ. കോഴിക്കോട് പയ്യാനക്കല്, തെക്കേപ്പുറം ഭാഗങ്ങളിലെ റേഷന്‍കടകളില് വിതരണം ചെയ്ത ഭക്ഷ്യക്കിറ്റുകളിലാണ് ഉദ്യോഗസ്ഥർ തൂക്കത്തിൽ…


പഥേര് പാഞ്ചലി: ആധുനികതയുടെ ഉരകല്ല് | വിപിന് വിജയ് | TrueCopy Think | Vipin Vijay about Satyajit Ray Pather Panchali\nപഥേർ പാഞ്ചലിയിലെ രംഗം\nസത്യജിത്ത് റേയുടെ പഥേര് പഞ്ചലി ആഗോളപ്രശസ്തിയുടെ കാരണങ്ങളും അതിനു വഴിവെച്ച സംഭവങ്ങളും അന്വേഷിക്കുകയാണ് ചലച്ചിത്രകാരനും അധ്യാപകനുമായ വിപിന് വിജയ്. പ്രശസ്ത ഡോക്യുമെന്ററി സംവിധായകന് റോബേര്‍ട്ട് ഫ്ളഹാര്‍ട്ടിയും പഥേര് പാഞ്ചലിയും തമ്മിലുള്ള ബന്ധവും അത് അമേരിക്കയിലുള്‍പ്പെടെ പഥേര് പാഞ്ചലിക്ക് ലഭിച്ച വലിയ സ്വീകാര്യതയ്ക്ക് കാരണമായതെങ്ങനെയെന്നും അദ്ദേഹം പരിശോധിക്കുന്നു. ഒപ്പം എന്തായിരുന്നു സത്യജിത്ത് റേയുടെ രാഷ്ട്ര സങ്കല്പം, പൗരബോധം? ബംഗാളി മധ്യവര്‍ഗത്തിന്റെ ആഭിര്‍ഭാവം റേയുടെ സിനിമകളില് എങ്ങനെ പ്രതിഫലിച്ചു? മോഡേണിസവും മോഡേണിറ്റിയും റേയില് എങ്ങനെ പ്രവര്‍ത്തിച്ചു തുടങ്ങിയ കാര്യങ്ങളും ലേഖകന് പരിശോധിക്കുന്നു. ദില്ലി ദാലി പോഡ്കാസ്റ്റ് ചെയ്ത വിപിന് വിജയുടെ നിരീക്ഷണത്തിന്റെ ലിഖിതരൂപം സത്യജിത്ത് റേയുടെ നൂറാം ജന്മശതാബ്ദിയുടെ ഭാഗമായി ട്രൂകോപ്പി തിങ്ക് പ്രസിദ്ധീകരിക്കുന്നു.\nസത്യജിത്ത് റേയുടെ ബര്‍ത്ത് സെന്റിനറി ആഘോഷവേളയില് അദ്ദേഹത്തിന്റെ ആദ്യത്തെ ചിത്രമായ പഥേര് പാഞ്ചലിയുടെ അമേരിക്കയിലെ റിലീസും അതിന്റെ വിജയത്തിന്റെ പിന്നിലുള്ള ഒരു ഉപകഥയിലേക്കും ഒന്ന് പോകാം. ഈ anecdoteനെക്കുറിച്ച് വലിയ തോതിലുള്ള ചര്‍ച്ചകള് നടന്നിട്ടില്ലെങ്കിലും ചന്ദക് സെന് ഗുപ്ത നേരിട്ടും ആന്‍ഡ്രോ റോബിന്‍സണ് അല്ലാതെയും പരാമര്‍ശിച്ചിട്ടുണ്ട്. അത് വിശ്വവിഖ്യാതനായ ഡോക്യുമെന്ററി സംവിധായകനായ റോബര്‍ട്ട് ഫ്‌ളേഹാര്‍ട്ടിയും സത്യജിത് റേയുടെ പഥേര് പാഞ്ചലിയും തമ്മിലുള്ള ഒരുതരം കൗതുകകരമായ ബന്ധത്തെക്കുറിച്ചുകൂടിയാണ്. ഒരുതരം തെറ്റിദ്ധാരണയിലൂടെ അഥവാ ഒരുതരം misperceptionനിലൂടെയാണ് പഥേര് പാഞ്ചലിയുടെ അമേരിക്കയിലുണ്ടായ റിലീസും വിജയവും സംഭവിച്ചത്. ചന്ദക് സെന് ഗുപ്തയുടെ ‘The Universal Film for all of us, everywhere in the world’: Satyajit Ray's Pather Panchali and the Shadow of Robert Flaherty' എന്ന ലേഖനത്തിലെ പഥേര് പാഞ്ചലിയുടെ മേക്കിങ് മുതല് അമേരിക്കന് റിലീസ് വരെയുള്ള കാര്യങ്ങളുടെ ചില ഡോക്യുമെന്റഡ് ഫാക്ട്‌സ് ആദ്യം നമുക്ക് പരിശോധിക്കാം. അതിനുശേഷം നമുക്ക് നമ്മുടെ മെയിന് ഡിസ്‌കോസിലേക്ക് കടക്കാം.\nകനേഡിയന് ആര്‍ട്ടിക് പ്രദേശത്തെ എസ്കിമോകളുടെ ജീവിതത്തെ ആധാരമാക്കി 1922ല് റോബര്‍ട്ട് ഫ്‌ളേഹാര്‍ട്ടി നിർമ്മിച്ച ഡോക്യുമെന്ററി ചിത്രം ""Nanook of the North'' ഇന്നും സിനിമയിലെ ഒരു പ്രധാന കൃതിയായി കണക്കാക്കപ്പെടുന്നു. ഫ്‌ളേഹാര്‍ട്ടിയുടെ മരണശേഷം ഡോക്യുമെന്ററി നിര്‍മ്മാണ രീതികളുമായി ബന്ധപ്പെട്ട് ഫ്‌ളേഹാര്‍ട്ടി സെമിനാര് എന്ന പേരില് ഒരു പരമ്പര അദ്ദേഹത്തിന്റെ വിധവ ഫ്രാന്‍സിസ് ഹ്യുബേര്‍ട്ട് ഫ്‌ളേഹാര്‍ട്ടിയും സഹോദരന് ഡേവിഡും ചേര്‍ന്ന് തുടങ്ങുകയുണ്ടായി. ഈ സെമിനാറിന്റെ ലക്ഷ്യം ഫ്‌ളേഹാര്‍ട്ടിയെന്ന ഫിലിംമേക്കര് മുന്നോട്ടുവെച്ച ഡോക്യുമെന്ററി വിഷന് propagate ചെയ്യുകയെന്നതായിരുന്നു.\n1954 ലാണ് സത്യജിത്ത് റേ പഥേര് പാഞ്ചലിയുടെ ഷൂട്ടിങ് തുടങ്ങുന്നത്. സാമ്പത്തിക കാരണങ്ങളാല് ഷൂട്ടിങ് നിര്‍ത്തിവെക്കേണ്ടി വന്നു. ആ കൊല്ലം ഫെബ്രുവരിയില് സത്യജിത്ത് റേ ന്യൂയോര്‍ക്ക് മ്യൂസിയം ഓഫ് മോഡേണ് ആര്‍ട്ടിന്റെ പബ്ലിക്കേഷന് വിഭാഗം ഡയറക്ടറായിരുന്ന മൊന്‍റോ വീലറിനെ കല്‍ക്കട്ടയില്‍വെച്ച് കാണുന്നു. മ്യൂസിയം പബ്ലിക്കേഷന്റെ സബ്‌കോണ്ടിനെന്റല് ഡിസ്ട്രിബ്യൂഷനെക്കുറിച്ച് പഠിക്കാനാണ് വീലര് ഇന്ത്യയില് വരുന്നത്.\nനിരൂപകര് സിനിമയെക്കുറിച്ച് പത്രങ്ങളില് എഴുതാന് തുടങ്ങി. മിക്ക നിരൂപകരും ഈ ചിത്രം ഫ്‌ളേഹാര്‍ട്ടിയുടെയും നാനൂക്കിന്റെയും സൂചനയാണെന്ന് കണ്ടെത്തി. വീണ്ടുമൊരു ഡോക്യുമെന്ററി ചിത്രമായി മാത്രമാണ് അവര് പഥേര് പാഞ്ചലിയെ കണ്ടത്.\nപുരാതനവും ആധുനികവുമായ ഇന്ത്യന് കലകളുടെ ഒരു വലിയ വിഭാഗം കാണാന് അദ്ദേഹത്തിന് അവസരം ലഭിച്ചു. സത്യജിത്ത് റേ പഥേര് പാഞ്ചാലിയുടെ working stills വീലറിനെ കാണിക്കുന്നു. വീലര് അത് Edward Steichen എന്ന വ്യക്തിക്ക് കൈമാറുന്നു. അദ്ദേഹമത് പ്രശസ്തമായ The Family of Man എന്ന മ്യൂസിയം ഓഫ് മോഡേണ് ആര്‍ട്ട് ഫോട്ടോഗ്രാഫിക് എക്‌സിബിഷനില് ഉള്‍പ്പെടുത്തുന്നു. പഥേര് പാഞ്ചലിയുടെ ഈ സ്റ്റില് ഫോട്ടോഗ്രാഫ്‌സ് ഡോക്യുമെന്ററി റൈറ്ററും റോബര്‍ട്ട് ഫ്‌ളേഹാര്‍ട്ടിയുടെ സുഹൃത്തുമായിരുന്ന റിച്ചാര്‍ട്ട് ഗ്രിസെറ്റിന്റെ ശ്രദ്ധയില്‍പ്പെടുന്നു. മുന്‍റോ വീലറിനെപ്പോലെ തന്നെ റിച്ചാര്‍ട്ട് ഗ്രിസിറ്റും ഇതൊരു ഡോക്യുമെന്ററി ഫിലിം ആണെന്ന് തെറ്റിദ്ധരിച്ചു. മ്യൂസിയം ഓഫ് മോഡേണ് ആര്‍ട്ടിലെ എക്‌സിബിഷന് നടക്കുന്ന സമയത്ത് സര്‍ക്കാര് സഹായം ലഭിച്ച സത്യജിത്ത് റേ കല്‍ക്കട്ടയില് പഥേര് പാഞ്ചലിയുടെ ഷൂട്ടിങ് പുനരാരംഭിച്ചിരുന്നു. വീലറുടെ നിര്‍ദേശപ്രകാരം അദ്ദേഹത്തിന്റെ ഇന്ത്യയിലെ സുഹൃത്തായ ഹെഡ്ഗര്‍കോഫ്മാന് ജൂനിയര് സത്യജിത്ത് റേയുമായി ബന്ധപ്പെടുന്നു. ഈ കാലയളവില് പഥേര് പാഞ്ചലിയുടെ പ്രിന്‍സിപ്പല് ഫോട്ടോഗ്രാഫി തീര്‍ന്നിരുന്നു.\nപഥേര് പാഞ്ചലിയില് നിന്ന്\nസിനിമയില് ആകൃഷ്ടനായ കോഫ്മാന് അദ്ദേഹത്തിന്റെ റിപ്പോര്‍ട്ട് അയക്കുന്നു. അതിലിങ്ങനെ വ്യക്തമാക്കുന്നു: "In the film most of the sound will be directly from nature as other settings and actors' . ഈ ചിത്രം ഒരു ഡോക്യുമെന്ററിയാണെന്നും ഒരു ഫ്‌ളേഹാര്‍ട്ടിക് Genre ആണെന്നുമുള്ള ധാരണ തുടര്‍ന്ന വീലര് "The Story Of Appu and Durga' യുടെ ഒരു പ്രിന്റ് വാങ്ങിക്കുകയും മ്യൂസിയം ഓഫ് മോഡേണ് ആര്‍ട്ടില് പ്രദര്‍ശിപ്പിക്കുകയും ചെയ്തു. മ്യൂസിയം ഓഫ് മോഡേണ് ആര്‍ട്ടിലെ പ്രദര്‍ശനത്തിനുശേഷം "The Story Of Appu and Durga' എന്ന പേര് ഈ സിനിമയ്ക്ക് ഉപയോഗിച്ചിട്ടില്ലയെന്നുകൂടി ഈയവസരത്തില് നമ്മള് ഓര്‍ക്കേണ്ടതാണ്.\nമ്യൂസിയം പ്രദര്‍ശനം വന്‍വിജയമായി മാറി. റിച്ചാര്‍ഡ് ഗ്രിസിറ്റ് അമേരിക്കന് ഡിസ്ട്രിബ്യൂട്ടര്‍മാരെ സിനിമ കാണാന് ക്ഷണിക്കുന്നു. എന്നാല് ആരും സിനിമ വിതരണം ചെയ്യാന് മുന്നോട്ടുവന്നില്ല. പക്ഷേ നിരൂപകര് സിനിമയെക്കുറിച്ച് പത്രങ്ങളില് എഴുതാന് തുടങ്ങി. മിക്ക നിരൂപകരും ഈ ചിത്രം ഫ്‌ളേഹാര്‍ട്ടിയുടെയും നാനൂക്കിന്റെയും സൂചനയാണെന്ന് കണ്ടെത്തി. വീണ്ടുമൊരു ഡോക്യുമെന്ററി ചിത്രമായി മാത്രമാണ് അവര് പഥേര് പാഞ്ചലിയെ കണ്ടത്.\nഫ്‌ളേഹാര്‍ട്ടിയുടെ ഭാര്യ ഫ്രാന്‍സിസ് ഫ്‌ളേഹാര്‍ട്ടി ഒരു സ്വകാര്യ പ്രദര്‍ശനത്തില് സിനിമ കാണാന് ഇടയാവുന്നു. അവര് 1957ലെ ഫ്‌ളേഹാര്‍ട്ടി സെമിനാറില് പഥേര് പാഞ്ചലി പ്രദര്‍ശിപ്പിക്കുന്നു. പിന്നീട് 1958ലെ സെമിനാറില് പങ്കെടുക്കാനായി റേയെ ക്ഷണിച്ചുകൊണ്ട് അവര് ഇങ്ങനെ പറയുകയുണ്ടായി. "You are the one film maker since the foundation was founded to whose film we can term and say this is it.This is the universal film for all of us, everywhere in the world, this is the poetry of which the film medium is capable. You can understand how much we want you here rather, how much we need you. '\nമുന് റോ വീലറുടെയും റിച്ചാര്‍ഡ് ഗ്രിസെറ്റിന്റെയും സഹായത്തോടെ സത്യജിത്ത് റേ 1958ല് അമേരിക്ക സന്ദര്‍ശിക്കുന്നു. റേയ്ക്ക് മൂന്ന് ലക്ഷ്യങ്ങളായിരുന്നു പ്രധാനമായിട്ടും ഉണ്ടായിരുന്നത്. ഫ്‌ളേഹാര്‍ട്ടി സെമിനാറില് പങ്കെടുക്കുക, സിനിമയുടെ ന്യൂയോര്‍ക്ക് റിലീസിന് പങ്കെടുക്കുക, ഹോളിവുഡ് സന്ദര്‍ശിക്കുക എന്നിങ്ങനെ. അമേരിക്കയില് റേയുടെ ആദ്യകാല പ്രശസ്തി രൂപപ്പെടുത്തിയത് ഫ്‌ളേഹാര്‍ട്ടി സര്‍ക്കിളാണ്. ഫ്‌ളേഹാര്‍ട്ടിയുടെ അനുയായികള്, ഈ ചിത്രം ഗ്രാമീണ ഇന്ത്യയുടെ യഥാര്‍ത്ഥ ജീവിതത്തിന്റെ ഫ്‌ളേഹാര്‍ട്ടിസ്ക് ക്ലോണിക്കിള് ആണെന്ന് വിശ്വസിച്ചു. ഈ വിശ്വാസം യു.എസില് പഥേര് പാഞ്ചലിയുടെ റിലീസിന് സഹായിച്ചു. പഥേര് പാഞ്ചലി യു.എസില് വലിയ വിജയമായി.\nNanook of the North ല് എസ്കിമോകള് വാല്‍റസിനെ വേട്ടയാടുന്ന രംഗം\nനമ്മള് ഇതുവരെ സംസാരിച്ചത് വസ്തുതകളെക്കുറിച്ചാണ്. ഇനി നമുക്ക് പഥേര് പാഞ്ചലിയുമായുള്ള ഫ്‌ളേഹാര്‍ട്ടി കണക്ഷന് നോക്കാം. "Nanook of the North' ല് വലിയ നറേറ്റീവ് കണ്‍സ്ട്രക്ഷന്‍സ് ഉണ്ടെന്ന് നമുക്കറിയാം. എക്‌സ്‌പെഷലി എസ്കിമോകള് വാല്‍റസിനെ വേട്ടയാടുന്നത്, ഫ്‌ളേഹാര്‍ട്ടി "Nanook of the North' ഷൂട്ട് ചെയ്യുന്ന സമയത്ത് അവര് വാല്‍റസിനെ വേട്ടയാടുന്നത് നിര്‍ത്തിയിരുന്നു. ആര്‍ട്ടിക് സര്‍ഫില് നിന്നും ഹാര്‍പൂണ്\nവാല്‍റസിനെ പുറത്തെടുക്കാന് അവര് പാടുപെട്ടു. ഫ്‌ളേഹാര്‍ട്ടിയോട് തന്റെ റൈഫിള് ഉപയോഗിച്ച് വെടിവെക്കാന് അവര് അപേക്ഷിച്ചു. ഫ്‌ളേഹാര്‍ട്ടി അത് കേള്‍ക്കുന്നില്ലെന്ന് നടിക്കുകയും ചിത്രീകരണം തുടരുകയും ചെയ്തു. ഇത്തരം കണ്‍സ്ട്രക്ഷന്‍സ് ചെയ്യുമ്പോള് ഫ്‌ളേഹാര്‍ട്ടി താനുദ്ദേശിക്കുന്ന ഒരു ഷോട്ട് അതിന്റെ പെര്‍ഫെക്ഷനില് എത്തുന്നതുവരെ എസ്കിമോകളെക്കൊണ്ട് അവരുടെ പ്രവൃത്തി തുടരാന് ആവശ്യപ്പെടുമായിരുന്നു. ഒരു ആന്ത്രപ്പോളജിക്കല് പോയിന്റ് ഓഫ് വ്യൂവില് നിന്നുകൊണ്ട് ഇത് വിമര്‍ശിക്കപ്പെട്ടിട്ടുണ്ട്.\nഎന്താണ് Noble savage എന്ന ആശയം? സിവിലൈസേഷന് പുറത്ത് മനുഷ്യര് അടിസ്ഥാനപരമായി നല്ലവരാണ്. സിവിലൈസേഷനാണ് അവരെ മോശമായി രീതിയില് പ്രവര്‍ത്തിക്കാന് പ്രേരിപ്പിക്കുന്നത്.\nഡോക്യുമെന്ററി, റിയലിസ്റ്റ് ട്രഡിഷണല് നാനൂക്ക് ഓഫ് ദ നോര്‍ത്ത് വ്യാജമായ ഒന്നാണെന്ന് നമുക്ക് വേണമെങ്കില് പറയാം. ഫ്‌ളേഹാര്‍ട്ടിയുടെ നാനൂക്ക് എന്ന വര്‍ക്കുകണ്ട് എസ്കിമോ ആളുകള് പോലും നാനൂക്കിന്റെ ആഖ്യാനരീതികളെക്കുറിച്ചും സമയത്തെക്കുറിച്ചും വിമര്‍ശിച്ചു. ഫ്‌ളേഹാര്‍ട്ടി Noble savage എന്ന ആശയം മുന്നോട്ടുവെക്കാനാണ് ശ്രമിച്ചത്. എന്താണ് Noble savage എന്ന ആശയം? സിവിലൈസേഷന് പുറത്ത് മനുഷ്യര് അടിസ്ഥാനപരമായി നല്ലവരാണ്. സിവിലൈസേഷനാണ് അവരെ മോശമായി രീതിയില് പ്രവര്‍ത്തിക്കാന് പ്രേരിപ്പിക്കുന്നത്. പതിനേഴാം നൂറ്റാണ്ടിലാണ് ഈ ആശയം ആരംഭിച്ചത്. ഇതാദ്യമായി പ്രകടിപ്പിച്ചവരില് ഒരാളാണ് തത്വചിന്തകനായ ഷാഫ്റ്റ്സ്ബെറി. പതിനെട്ടാം നൂറ്റാണ്ടിലെ എന്‍ലൈറ്റ്‌മെന്റ് ഫിലൊസഫര് ആയ റൂസോയാണ് Noble savage ന്റെ മോഡേണ് മിത്ത് മുന്നോട്ടുവെക്കുന്നത്. റൂസോ വിശ്വസിച്ചിരുന്നത്, ആദിമമനുഷ്യന് പാപം, മോഹം, ശരി തെറ്റ് എന്നീ സങ്കല്പങ്ങളില് നിന്ന് മുക്തനാണ്. savages എന്നു കരുതുന്നവര് ഹീനരല്ല, മറിച്ച് കുലീനരാണ്, They were noble. സിവിലൈസേഷന്റെ ഉയര്‍ന്ന തട്ടില് നിന്നും വരുന്ന ആളായിരുന്നു റോബേര്‍ട്ട് ഫ്‌ളേഹാര്‍ട്ടി. അതൊരു corrupted civilization ആണ്. അദ്ദേഹത്തിന് ടെക്‌നോളജിക്കല് supremacy കൂടിയുണ്ടായിരുന്നു. ഈ corruption നെ മറികടക്കാന് നമ്മള് savageryയിലേക്ക് അടുക്കേണ്ടതുണ്ട്. ആ സാവേജറിക്ക് കുലീനതയുണ്ട്. അതാണ് ഈ ആശയം, Noble Savage.\nപിന്നീട് ഫ്‌ളേഹാര്‍ട്ടി പ്രസിദ്ധീകരിക്കാത്ത തന്റെ ഓര്‍മ്മക്കുറിപ്പില് ഇങ്ങനെയെഴുതി: ""What I want to show is the former majesty and character of these people, while it is still possible before the white man has destroyed not only their character, but the people as well,'' ഉപേക്ഷിക്കപ്പെട്ട പാരമ്പര്യങ്ങളെ പുനസൃഷ്ടിക്കാനാണ് നാനൂക്കിലൂടെയും മറ്റ് ഡോക്യുമെന്ററികളിലൂടെയും ഫ്‌ളേഹാര്‍ട്ടി ശ്രമിച്ചത്.\nഇനി ഈ ഫ്രയിം വര്‍ക്ക് പഥേര് പാഞ്ചലിയിലേക്ക് മാറ്റുമ്പോള് നമുക്ക് കാണാന് കഴിയുന്നത് പഥേര് പാഞ്ചലി കുറച്ചുകൂടി സങ്കീര്‍ണമായൊരു സൃഷ്ടിയായിട്ടാണ്. സിവിലൈസേഷന്റെ സെന്ററില് നിന്ന് മാനവികതയുടെ പല അംശങ്ങളിലേക്ക് ഫ്‌ളേഹാര്‍ട്ടി നമ്മളെ കൊണ്ടുവന്നു. ഒരര്‍ത്ഥത്തില് സത്യജിത്ത് റേ ചെയ്തതും ഇതുതന്നെയാണ്. സത്യജിത്ത് റേ സഞ്ചരിക്കുന്നത് 1950കളിലെ ഹൈ അര്‍ബാനിറ്റിയില് നിന്നും പത്തൊന്‍പതാം നൂറ്റാണ്ടിലെ രണ്ടാം പകുതിയില് രൂപപ്പെട്ട അര്‍ബന് സബ്ജക്ടിവിറ്റിയിലേക്കാണ്.\nസത്യജിത്ത് റേ സൃഷ്ടിച്ച സിനിമാറ്റിക് സ്‌പെയിസും ഫ്‌ളേഹാര്‍ട്ടി സൃഷ്ടിച്ച സിനിമാറ്റിക് സ്‌പെയ്‌സും നോക്കുമ്പോള് കാണുന്നത് ഫ്‌ളേഹാര്‍ട്ടി തന്റെ കഥാപാത്രങ്ങളുടെ ഇടത്തില് അവരോടൊപ്പം വസിക്കാന് ആഗ്രഹിച്ച ആളായിരുന്നു. റേ പൂര്‍ണമായും ബിഭൂതി ഭൂഷന്റെ നോവലിനെ അധികരിച്ചാണ് സിനിമ ചെയ്തത്. ഗ്രാമങ്ങളിലെ ജീവിതം അദ്ദേഹത്തിന് അപരിചിതമായിരുന്നു. നോവലാണ് സിനിമ നിര്‍മ്മിക്കാനുള്ള പ്രചോദനം. എന്നാല് സിനിമ നോവലില് നിന്നും വ്യത്യസ്തമാണ്. ഒരു മുന്‍ധാരണയുടെ പുറത്തല്ല നോവല് സത്യജിത്ത് റേ തെരഞ്ഞെടുക്കുന്നത്. മറിച്ചാണ്. റേയ്ക്ക് നോവല് കിട്ടുന്നു, നോവലില് ചിത്രീകരിച്ച ജീവിതത്തിലും ഇമേജറികളിലും സത്യജിത്ത് റേ ആകൃഷ്ടനാകുന്നു. നമുക്കിതിനെ ബിഭൂതി ഭൂഷന്റെ literary mise-en-seen എന്നു വിളിക്കാം. Imaginary cinematic space സൃഷ്ടിക്കുന്നതില് റേയും ഫ്‌ളേഹാര്‍ട്ടിയും തമ്മില് സാമ്യങ്ങള് കാണാമെങ്കിലും പഥേര് പാഞ്ചലിയില് തുടങ്ങി പിന്നീട് സത്യജിത്ത് റേയുണ്ടാക്കിയ സിനിമാറ്റിക് ബോഡി, ഫ്‌ളേഹാര്‍ട്ടിയില് നിന്നും വളരെ വ്യത്യസ്തമായിരുന്നു.\n"You are playing safe'' എന്ന് സത്യജിത്ത് റേയോട് പറയുന്ന വിമര്‍ശകര് കാരണമായി പറഞ്ഞത് റേ രാഷ്ട്രീയ പ്രതിസന്ധിയും മറ്റ് പ്രതിസന്ധികളും തന്റെ കൃതികള്‍ക്കുള്ളില് കൈകാര്യം ചെയ്തില്ലയെന്നായിരുന്നു.\nഎന്താണ് സത്യജിത്ത് റേയുടെ ക്രിയേറ്റീവ് സെല്‍ഫ്? സത്യജിത്ത് റേയുടെ സിനിമകളെ ഓരോന്നായി തുടക്കംമുതല് അവസാനംവരെ തുടര്‍ച്ചയായ ക്രമത്തില് പ്ലോട്ട് ചെയ്യാന് കഴിയും. സത്യജിത്ത് റേ കൈകാര്യം ചെയ്ത വിഷയങ്ങള് സമകാലികമല്ലാത്തതും പഴയകാലത്തെ കൈകാര്യം ചെയ്യുന്നതുമാണെന്ന് ചില ആദ്യകാല വിമര്‍ശകര് വിമര്‍ശിക്കുകയുണ്ടായി.\n""You are playing safe'' എന്ന് സത്യജിത്ത് റേയോട് പറയുന്ന വിമര്‍ശകര് കാരണമായി പറഞ്ഞത് റേ രാഷ്ട്രീയ പ്രതിസന്ധിയും മറ്റ് പ്രതിസന്ധികളും തന്റെ കൃതികള്‍ക്കുള്ളില് കൈകാര്യം ചെയ്തില്ലയെന്നായിരുന്നു. സത്യജിത്ത് റേയെക്കുറിച്ചുള്ള ആ വിമര്‍ശനവും എനിക്ക് വളരെ പരിമിതമായ വിമര്‍ശനമായാണ് തോന്നുന്നത്. കാരണം 1960കള് മുതല് സത്യജിത്ത് റേ തനിക്ക് അടുത്തറിയാവുന്ന സമയത്തെ തന്നെയാണ് ചിത്രീകരിച്ചത്. അദ്ദേഹം യഥാര്‍ത്ഥത്തില് സ്വന്തം ചുറ്റുപാടുകളില് നിന്ന് കഥകള് തെരഞ്ഞെടുക്കുകയായിരുന്നു. അങ്ങനെ ചുരുക്കത്തില് റേ ബംഗാളി അപ്പര്‍ക്ലാസിന്റെ 150 വര്‍ഷത്തെ ചരിത്രകഥ ചിത്രീകരിക്കുന്നു. ഈ ബംഗാളി അപ്പര് മിഡില് ക്ലാസും ഇന്ത്യയിലെ വര്‍ഗചരിത്രവും കൂടുതല് അസമമാണെന്ന് ഞാന് കരുതുന്നു. അതിനൊരു സിംഗിള് ത്രഡില്ല എന്നതാണതിന്റെ കാരണം.\nമെഹബൂബ് ഖാന്റെ ""Mother India''പോലുള്ള ഒരു സിനിമ നമ്മള് നോക്കുകയാണെങ്കില് അവിടെ രാജ്യത്തിന്റെ symbolic space നിര്‍മ്മിക്കാനുള്ള യഥാര്‍ത്ഥശ്രമം കാണാന് കഴിയും. പക്ഷേ സത്യജിത്ത് റേയുടെ preoccupation നേഷന് ആയിരുന്നില്ലെന്ന് ഞാന് കരുതുന്നു. അദ്ദേഹത്തിന്റെ preoccupation അര്‍ബന് സബ്ജക്ട് ആയിരുന്നു. ഈ അര്‍ബന് സബ്ജക്ടിന് രാഷ്ട്രവുമായും പൗരത്വവുമായും പ്രശ്‌നങ്ങളുണ്ട്. അവര് എല്ലായ്‌പ്പോഴും മാതൃകാപരമായ പൗരന്മാരിയിരിക്കില്ല. അവര് സമ്പൂര്‍ണ അരാജകവാദികളായിരിക്കില്ല. അവര് എല്ലായ്‌പ്പോഴും വ്യവസ്ഥയെ അനുസരിക്കുന്ന പൗരന്മാരായിരിക്കണമെന്നുമില്ല. സത്യജിത്ത് റേയ്ക്ക് താല്‍പര്യമുള്ളതെന്താണ് എന്നതാണ് ചോദ്യം. ബാഹ്യമായി അവര് മികച്ചവരും വിദ്യാഭ്യാസമുള്ളവരും മര്യാദയുള്ളവരുമായിരുന്നു. എന്നാല് അവരില് ഭൂരിഭാഗത്തിനും അവരുടേതായ ആന്തരിക ലോകമുണ്ട്. അതൊരു കൂട്ടായ്മയ്‌ക്കോ state apparatus നോ യഥാര്‍ത്ഥത്തില് access ചെയ്യാനാവാത്ത ഒന്നായിരുന്നു. സത്യജിത്ത് റേയുടെ താല്‍പര്യം അതിലായിരുന്നു.\nസത്യജിത്ത് റേയുടെ preoccupation നേഷന് ആയിരുന്നില്ലെന്ന് ഞാന് കരുതുന്നു. അദ്ദേഹത്തിന്റെ preoccupation അര്‍ബന് സബ്ജക്ട് ആയിരുന്നു. ഈ അര്‍ബന് സബ്ജക്ടിന് രാഷ്ട്രവുമായും പൗരത്വവുമായും പ്രശ്‌നങ്ങളുണ്ട്.\nകഥയ്ക്ക് അകത്തുള്ള സമയത്തെവെച്ചുകൊണ്ട് സിനിമയെ പരിശോധിക്കുകയാണെങ്കില് കാണുക 19ാം നൂറ്റാണ്ടിന്റെ അന്ത്യപാദിമുതല് 1980 കള് വരെയുള്ള കാലത്തെ റേ നോക്കുന്നതായി കാണാം. എന്നാല് ഈ പറയുന്നതിനുള്ള ഒരു അപവാദം കിടക്കുന്നത് 1857 ആണ്. ""Shatranj Ke Khiladi'' യെന്ന സിനിമയാണ്. മൊത്തം സിനിമകളെ എടുക്കുകയാണെങ്കില് ഒരു സിനിമ മറ്റൊന്നിനോടു സംസാരിക്കുന്നു. ഒരു കഥാപാത്രം മറ്റൊരു കഥാപാത്രത്തിനോട് സംസാരിക്കുന്നുവെന്ന ഒരാശയം വളര്‍ന്നുവരുന്നതു കാണാം. ആ ആശയം ബംഗാളി മധ്യവര്‍ഗത്തിന്റെ തുടക്കമാണ്. ഉന്നതജാതി ഗ്രാമജീവിതത്തില് നിന്നും നഗരത്തിലെ വിദ്യാഭ്യാസത്തിലേക്കും പാശ്ചാത്യ വിദ്യാഭ്യാസത്തിലേക്കും നഗരത്തിരക്കുകളിലേക്കും മറ്റുതരത്തിലുള്ള ജീവിത മാര്‍ഗങ്ങള് കണ്ടെത്താനും തുടങ്ങുന്നു. ഗ്രാമീണമായ സാമ്പത്തിക രീതിയുള്ള വില്ലേജുമായുള്ള ബന്ധവും നഗരത്തില് സ്ഥിരതാമസമാക്കിക്കൊണ്ട് നഗരത്തിന്റെ ഉള്ളില് പര്യവേഷണം ചെയ്യുകയും അതുമൂലമുണ്ടായിവരുന്ന നഗരജീവിതത്തിലെ പ്രതിസന്ധിയും അന്യവത്കരണവും അഴിമതി പ്രശ്‌നങ്ങളും റേയുടെ സിനിമകളെ വിട്ടുപോകാതെ പിന്‍തുടരുന്നു.\n"Shatranj Ke Khiladi" എന്ന ചിത്രത്തില് നിന്ന്\nഇന്ത്യന് മധ്യവര്‍ഗത്തിന്റെ രൂപമെടുക്കലിന്റെ ചരിത്രവും ഫ്യൂഡല് ഭൂതത്തെ ചുമന്ന് റൊമാന്റിക് മോഹങ്ങളെ കൂടെക്കൂട്ടി ലോകത്തിലേക്ക് ആധുനിക പൗരനായി കയറാനുള്ള ശ്രമങ്ങളും മധ്യവര്‍ഗത്തില് അംഗത്വം കിട്ടിയതിന്റെ ആവേശവും നിലനിന്നുപോകുന്നതിന്റെ വിരസത അറിഞ്ഞുകൊണ്ടുണ്ടാവുന്ന നിരാശയും മൂല്യതകര്‍ച്ചകളും ധാര്‍മ്മിക കോട്ടങ്ങളും നൂറുകൊല്ലത്തിന്റെ ഒരു രേഖയായി സത്യജിത്ത് റേയുടെ സിനിമകളില് കാണാം. സത്യജിത്ത് റേയെ മനസിലാക്കണമെങ്കില് റേയുടെ ""The Apu Trilogy'' നിര്‍മ്മിക്കാന് പ്രേരിപ്പിച്ച മൂലഗ്രന്ഥത്തിലേക്ക് മടങ്ങണം.\nകുറച്ചുഭാഗങ്ങള് മാറ്റിനിര്‍ത്താല് അദ്ദേഹം ബിഭൂതി ഭൂഷന്റെ പഥേര് പാഞ്ചലി, അപരാജിതോ എന്നീ നോവലുകളെ അധികരിച്ച് മൂന്ന് സിനിമകള് ചെയ്തു. അപരാജിതോ എന്ന നോവലിന്റെ അവസാനത്തോടെ അപ്പു തന്റെ ഗ്രാമത്തിലേക്ക് മടങ്ങുന്നു. യഥാര്‍ത്ഥത്തില് അപ്പുവല്ല അപ്പുവിന്റെ മകനാണ് മടങ്ങുന്നത്. അപരാജിതോ നോവലിന്റെ അവസാന ഭാഗങ്ങള് അപ്പുവിന്റെ മകനെക്കുറിച്ചാണ്.\nഅച്ഛനും മകനും സത്യജിത്ത് റേയ്ക്ക് രണ്ടുപേരാണ്. കുടുംബം കൊണ്ടോ ബന്ധംകൊണ്ടോ കെട്ടിയിടപ്പെട്ടവരല്ല റേയ്ക്ക് അപ്പുവും മകനും. അച്ഛനും മകനും റേയ്ക്ക് കൂട്ടുകാരാണ്. അതാണ് റേയുടെ നിലപാട്. അതാണ് റേയ്ക്ക് നഗരജീവിതത്തോടുള്ള കാഴ്ചപ്പാട്.\nബിഭൂതി ഭൂഷന്റെ നോവല് തീരുന്നതിങ്ങനെയാണ്- അപ്പു തന്റെ തറവാട്ടുഗ്രാമത്തിലേക്ക് തന്റെ മകനെ കൊണ്ടുപോകുന്നു. അപ്പുവിന്റെ മകന് അപ്പുവിന്റെ ഒറ്റപ്പെട്ട തറവാട് വീട്ടിലേക്ക്, അതാണെന്നറിയാതെ ചെല്ലുന്നു. തന്റെ തറവാട് വീടാണതെന്ന് ആരും അവന് കാട്ടിക്കൊടുക്കുന്നതല്ല. പഥേര് പാഞ്ചലിയില് കണ്ട അതേ വീട്ടിലേക്കാണ് മകന് കാലുവെക്കുന്നത്. അത് അവശിഷ്ടമാണിപ്പോഴും. മരങ്ങളും കുറ്റിക്കാടുകളും അവിടെ പാര്‍പ്പുതുടങ്ങിയിരിക്കുന്നു. മഹാഭാരതത്തില് നിന്നുള്ള കഥാപാത്രങ്ങളും മറ്റുകഥകളില് നിന്നുള്ളവരും കുട്ടിക്കാലത്തെ ഓര്‍മ്മകളില് നിന്നെത്തിയവരും പുരാണ പാത്രങ്ങളും ചരിത്രത്തില് നിന്ന് കയറി വന്നവരും അപ്പുവിന്റെ പിതൃക്കളും എല്ലാ ആത്മാക്കളും പെട്ടെന്നെന്നപോലെ ഈ കുഞ്ഞ് അപ്പുവിനെ വരവേല്‍ക്കുന്നു, വീണുകിടക്കുന്ന ആ വീട്ടില്.\nനോവലിന്റെ അവസാനത്തില് നോവുനിറഞ്ഞ അപ്പു പറയുന്നത് തനിക്ക് ഈ ഗ്രാമത്തിലേക്ക് വരാന് ആഗ്രഹിച്ചതുപോലെ വരാന് ആയില്ലയെന്നാണ്. എന്നാല് അപ്പുവിന്റെ മകന് ആയിട്ടാണ് അപ്പു ഈ വീട്ടിലേക്ക് വന്നിരിക്കുന്നത്. ഈ ബന്ധമാണ് രസകരം. അതേസ്ഥലത്തേക്ക് തിരിച്ചെത്തുന്നു. മുതിര്‍ന്നവര് ആരെങ്കിലും നയിച്ചിട്ടോ ഏതെങ്കിലും വിവരത്തിന്റെ പേരിലോ അല്ലാതെ ഒരു തരത്തില് ഒരു അനുഭൂതിയാല് നയിക്കപ്പെട്ട് ആ അനുഭൂതിയുടെ ചിറകനക്കങ്ങളാണ് ഈ കുഞ്ഞ് മനുഷ്യനെ അങ്ങോട്ട് വിരുന്നുവിളിക്കുന്നത്.\nഎന്നാല് ഇതെല്ലാം നോവലിലെ നോട്ടങ്ങളാണ്. ഇതൊന്നും സത്യജിത്ത് റേയെ നയിക്കാന് അനുവദിക്കുന്നില്ല. അച്ഛനും മകനും സത്യജിത്ത് റേയ്ക്ക് രണ്ടുപേരാണ്. കുടുംബം കൊണ്ടോ ബന്ധംകൊണ്ടോ കെട്ടിയിടപ്പെട്ടവരല്ല റേയ്ക്ക് അപ്പുവും മകനും. അച്ഛനും മകനും റേയ്ക്ക് കൂട്ടുകാരാണ്. അതാണ് റേയുടെ നിലപാട്. അതാണ് റേയ്ക്ക് നഗരജീവിതത്തോടുള്ള കാഴ്ചപ്പാട്. തറവാട് വീട്ടില് നിന്ന് പോയ ഒരാള്‍ക്ക് യഥാര്‍ത്ഥത്തില് തിരിച്ചുവരാന് കഴിയില്ല. ഇന്ത്യന് അനുഭവം അതു തെളിയിച്ചിട്ടുണ്ട്. ശാരീരികമായിപ്പോലും മടങ്ങിവരാന് നിങ്ങള്‍ക്ക് സാധിക്കില്ല. നിങ്ങള്‍ക്ക് മറ്റൊരു വ്യക്തിയായിട്ടു മാത്രമേ മടങ്ങിവരാന് ആകൂ.\nതറവാട് വീട്ടില് നിന്ന് പോയ ഒരാള്‍ക്ക് യഥാര്‍ത്ഥത്തില് തിരിച്ചുവരാന് കഴിയില്ല. ഇന്ത്യന് അനുഭവം അതു തെളിയിച്ചിട്ടുണ്ട്. ശാരീരികമായിപ്പോലും മടങ്ങിവരാന് നിങ്ങള്‍ക്ക് സാധിക്കില്ല. നിങ്ങള്‍ക്ക് മറ്റൊരു വ്യക്തിയായിട്ടു മാത്രമേ മടങ്ങിവരാന് ആകൂ.\nബിഭൂതി ഭൂഷന്റെ നോവലിന്റെ അവസാനം ഒരുപക്ഷേ വിപുലീകരിക്കാന് പറ്റാത്ത ഒന്നാണ്. എന്നാല് സത്യജിത്ത് റേ ഓരോ സിനിമയും അവസാനിപ്പിക്കുന്നത് മറ്റൊന്നിന്റെ തുടര്‍ച്ചയായിട്ടാണ്. ഇത് സത്യജിത്ത് റേ നടത്തുന്ന പ്രധാനപ്പെട്ട മാറ്റമാണ്. നോവലില് എന്താണ് സംഭവിക്കുന്നതെന്ന് റേയ്ക്ക് അറിയാമായിരുന്നിട്ടും റേ ആ വഴി സ്വീകരിക്കുന്നില്ല. റേ മറ്റൊരു വഴി സ്വീകരിക്കുന്നു. അതുതന്നെയാണ് സത്യജിത്ത് റേയുടെ ക്രിയേറ്റീവ് സെല്‍ഫിന്റെ മഹത്വം.\nCalcutta Trilogy യിലെ സിനിമകളായ Pratidwandi, Seemabaddha, Jana Aranya എന്നീ സിനിമകളിലൂടെ സത്യജിത്ത് റേ മോഡേണിറ്റിയില് നിന്നും മോഡേണിസത്തിലേക്ക് സഞ്ചരിക്കുകയാണ്. വ്യക്തിയെന്ന ആശയത്തെ രാഷ്ട്രമെന്ന ഏർപ്പാടിന്റെ കളത്തിന്റെ ചുരുക്കേണ്ടതില്ലെന്നാണ് ഞാന് പറയാന് ശ്രമിക്കുന്നത്. ഉത്തമ പൗരത്വം, പുരോഗതി എന്നീ കാര്യങ്ങള്‍ക്കും അതിനെ കെട്ടിയിടരുത്. മോഡേണിറ്റിയെന്നത് കെട്ടിവെക്കലാണ്. അതിന് അതിന്റേതായ വിടലും തടയലുമുണ്ട്. മോഡേണിസവുമായി സത്യജിത്ത് റേയ്ക്കുള്ള ബന്ധം അത്തരമൊന്നാണ്.\nഇത് കുറച്ചുകൂടി വേര്‍പിരിച്ചുകാണേണ്ടതാണ്. മോഡേണിറ്റിയും മോഡേണിസവും. മോഡേണിറ്റിയുടെ കെട്ടിയേല്‍പ്പിക്കലിനെ വിമര്‍ശിക്കുന്നതാണ് മോഡേണിസം. സാമൂഹ്യമായും വ്യാവസായികമായും സാങ്കേതികമായുമുള്ള മുഴുത്ത വട്ടമാണ് മോഡേണിറ്റി. എന്നാല് വ്യക്തിപരമായ ശ്രമങ്ങളിലൂടെ മോഡേണിറ്റിയെ വിമര്‍ശിക്കുന്ന വ്യക്തമായ പരിശ്രമമാണ് മോഡേണിസം. Modernism is notaproject, modernism is alwaysacritique to the grand project of modernity. അതിനാല് ഒരുപരിധിവരെ സത്യജിത്ത് റേയുടെ കഥാപാത്രങ്ങളും ചിട്ടവട്ടങ്ങളും മോഡേണിറ്റി മുതല് മോഡേണിസം വരെ പരന്നിരിക്കുന്നതായി കാണാം.\nസത്യജിത്ത് റേയുടെ സിനിമാ രീതി ഒരു രാജവീഥിയാണ്. നിരവധി പാതകളുണ്ട് അതിലേക്ക്. അദ്ദേഹത്തിന്റെ കഥാപാത്രങ്ങള് മോഡേണിറ്റിയുടെ മക്കളായിരിക്കാം. എന്നാലും അവര് അതിന്റെ മാത്രം സന്തതികളാണെന്ന് തള്ളിമാറ്റരുത്. സത്യജിത്ത് റേയുടെ വീഥിയുടെ വേറിട്ട വശം ഇതാണെന്നാണ് എനിക്കു തോന്നുന്നത്.\nസത്യജിത്ത് റേയുടെ ബര്‍ത്ത് സെന്റിനറി ആഘോഷവേളയില് അദ്ദേഹത്തിന്റെ സിനിമാറ്റിക് ബോഡി റീ ഡിസ്‌കവര് ചെയ്യുക എന്നതുതന്നെയായിരിക്കണം നമ്മുടെ കടമ.\n30 Aug 2020, 03:48 PM\nപഥേർ പാഞ്ചാലി കഴിഞ്ഞയാഴ്ച ഫിലിം ഫെസ്റ്റിവലിൻ്റെ ഭാഗമായി 38 വർഷങ്ങൾക്ക് ശേഷം വീണ്ടും യുടൂബിൽ കണ്ടു. സിനിമയുടെ ക്രാഫ്റ്റ്, മെയ് കിം ഗ് , ഓരോ ഫ്രെയിമും ചിത്രീകരിച്ചത്, സൗണ്ട് റിക്കാർഡിങ്ങ് ഇതൊക്കെ എത്ര സൂഷ്മതയോടേയും ശ്രദ്ധയോടേയും ആണ് ചിത്രീകരിച്ചിട്ടുള്ളത് - അതും സാങ്കേതിക വിദ്യകൾ അത്രയൊന്നും ലഭ്യമല്ലാതിരുന്ന കാലത്ത്. സിനിമാ വിദ്യാത്ഥികൾക്ക് ഒരു പാഠപുസ്തകം തന്നെയാണ് പാഥേർ പാഞ്ചാലി - ക്ലാസിക്കും.\n30 Aug 2020, 03:47 PM\n12 Aug 2020, 06:13 PM\nഇത് വായിക്കാന് കരുതി വെച്ചതായിരുന്നു പക്ഷെ മറന്നു. ഇന്ന് പെട്ടെന്ന് ഓര്‍മ്മ വന്നു. റായ്-സിനിമകളെ പറ്റി വായിക്കാന് ഇടയായ ലേഖനങ്ങളില് എന്തുകൊണ്ടും വേറിട്ട ഒന്നാണിത്. കലയും കാലവും എന്ന പ്രമേയങ്ങളില് സാധാരണ കണ്ടു വരാറുള്ള സ്ഥിരം വഴികള് വിപിന് വിജയ് തേടുന്നില്ല. കാരണം, അവ നടന്നു നടന്ന് ഒരു വലിയ പെരുവഴി ആയിരിക്കുന്നു. ദേശം, പൌരന്, ആധുനികത തുടങ്ങിയ സങ്കല്‍പ്പങ്ങള് കലയില് പ്രവര്‍ത്തിക്കുന്ന വിധവും ഇതില് സൂചിക്കപ്പെടുന്നു. ഇനിയും ചര്‍ച്ച ചെയ്യാനുള്ള വിഷയങ്ങള് തന്നെ. ലേഖനത്തിന്‍റെ ഭാഷയെ പറ്റിയുള്ള വിജയകുമാര് എഴുതിയ പ്രതികരണവും കണ്ടു. ഈ എഴുത്തിന്റെ സ്വഭാവം സംവാദല്മകമാണ്, തീര്‍പ്പുകള് അല്ല, അതുകൊണ്ടുതന്നെ 'സംഭാഷണ'ത്തെ മാധ്യമമക്കിയിരിക്കുന്നു എന്ന് കരുതിയാല് പോരെ? :)\n3 Aug 2020, 02:07 PM\nV VIJAYAKUMAR നിങ്ങൾ നിഷ്കർഷിക്കുന്നപോലെ എല്ലാവരും ഒരേപോലെ എഴുതണം എന്നില്ലല്ലോ, ഇത് ഒരു പോഡ്‌കാസ്റ്റിന്റെ ട്രാൻസ്‌ക്രിപ്‌ഷൻ മാത്രം ആണ്, അതിനു അതിന്റെതായ ആഖ്യാന പരിമിതികൾ ഉണ്ടാകാം. നോക്കു സത്യജിത്‌റായിയുടെ മനസിനെ, ബോധത്തെ വായിച്ചെടുക്കാൻ ശ്രമിക്കുന്ന ഒരു ചലച്ചിത്രകാരന്റെ അഗാധമായ ഉൾകാഴ്ചയാണ് മേല്പറഞ്ഞ ലേഖനത്തിൽ ഉള്ളത് , വരികൾ ഒന്നുകൂടി വായിക്കുക, ഉള്ളടക്കത്തെ പറ്റി വിയോജിപ്പ് ഉണ്ടെങ്കിൽ ലേഖകനു മറ്റൊരു ലേഖനത്തിൽ കൂടി മറുപടി ആകാമല്ലോ.\n29 Jul 2020, 12:27 PM\nമലയാളം ഒരു പശഭാഷയാണെന്നു ജയമോഹൻ പറഞ്ഞത് ഇത്തരം എഴുത്തുകളെ ചൂണ്ടിയാകണം. ഇംഗ്ലീഷ് വാക്കുകൾക്കിടയിൽ മലയാളം വാക്കുകൾ ഒട്ടിക്കുന്നതിനു മാത്രം ഉപയോഗിച്ച് നിർമ്മിക്കുന്ന ഭാഷ. ഇംഗ്ലീഷിൽ എഴുതിയാൽ മതിയല്ലോ.